PAVCON / SCI-FI 


ALTE ISTORII INTERZISE 


100% 


Citește românește! 


Susţine autorii români prin cumpărarea 
cărților lor și promovarea acestora 
în rândul prietenilor tăi! 


HORROR 4 FANTASY 4 SCIENCE-FICTION + HEROIC-FANTASY 4 FICTION 


Colecţia Science-Eiction. 


: 196 


Ovidiu Petcu 
ALTE ISTORII ITERZISE 


© 2020, Ovidiu Petcu 
© 2020, Editura PAVCON 


Descrierea CIP a Bibliotecii Naţionale a României 
PETCU, OVIDIU 
Alte istorii interzise: povestiri / Ovidiu Petcu. - 


Bucureşti: Pavcon, 2020 
ISBN 978-606-9057-58-2 


821.135.1 


Comenzi: 

Editura PAVCON, tel.:  031-100.80.70 
0723.26.90.40 
officeopavcon.ro 
WWW.pavcon.ro 
www.colectiasf.ro 


Această lucrare nu poate fi reprodusă, parțial sau 
integral, fără acordul scris al deţinătorului de copyright. 
Interzisă minorilor, prezintă scene explicite de sex şi 
limbaj licenţios. 


Coperta: George Ionescu 
Editor: Constantin Pavel 


ISBN 978-606-9057-58-2 


OVIDIU PETCU 


Povestiri 


Editura PAVCON 
Bucureşti, România, 2020 


Completează-ți Colecția Science-Fiction cu: 


#1 Extra-Terestrul 
42 Secretul emisferei 
#3 Nerecurgerea la Forță 
şi la ameninţarea cu Forța 
44 Scornituri spăimântătoare 
45 Rangkook 
46 Vendetta lui Ucigă-l Toaca 
#7 În anul 4000 sau 
O călătorie la Venus 
#8 Erezia egumenului Glicherie 
49 Scurtă istorie a viitorului 
aristotelic - IVA 1 
410 Forțe ale Naturii, Moartea Vie 
#110 tragedie cerească 
+12 Cetiţi-le noaptea 
+13 Marginea curcubeului 
#14 Incredibila aventură 
a cuviosului Achim 
+15 Praf 
+16 Manuscrisul episcopului 
Petronius 
417 Steaua fulgurantă - IVA 2 
#18Un român în Lună 
+19 Oameni pe care i-am cunoscut 
#20 Sawtooth 
421 Rău de spațiu Omul fără nume 
422 Progradia 
423 A doua Lună a Pământului 
424 Dialogul păsărilor 
+25 Cumulonimbus 
deasupra Atlantidei 
#26 Știință, Filosofie și Religie 
în Avatar 
#27 Therra 
#281944 Ein Freak 
#29 Oameni pe care i-am cunoscut 2 
#30CdT 1 - Bacteria nemuririi 
#31CdT 2 - Cârligul spațial 
#32CdT 3 - Poarta mânturii 
#33 RSA - Furia fiarelor 
434 RSA — Marile migrații 
#35 Olympus Mons 
+36 RSA — Noaptea lemurienilor 
#37 Praf 2 — Atingerea sălbăticiei 


+38RSA — Auro Luck 

+39 Războiul Celestinei 

+40-49 Aripile Albastre 

450 Sânge, Metal și Speranţă 

451 Decadenţa sufletelor noastre 
452 Povestiri spăimântătoare 

#53 Forțe ale Naturii, Mrejele Focului 
+54 Războiul Eleninei 

455 Casa din altă viaţă 
454Războiul Eleninei 

+55 Casa din altă viață 

#56 Dinosauria 

#57 Mercenarii 1 - Războiul pietrelor 
#58 Învățătorul 

#59 Noaptea orașului ilustrat 

460 Praf 3 

#61 Saurianul de metan - IVA 3 

462 Artefactul 

463 Casa fără cărți 

+64 Apophis 

465 Parlamentul 

466RSA - Hora hoiturilor 

467 Dragonul fără aripi 

#68RSA - Judecata de Apoi 

#69 Avatarii faraonului Tlă 
#70RSA - România sub Asediu 
471 Efectul Metamorphis 

472 Dicţionar de Enigme și Mistere 
473 Elogiu muncii de partid 

474 Insula pescărușilor 

475 Aurul beznei 

#76 București, 2058 

477 Încăpăţânarea Timpului 

#78 Deocamdată... enigme 

#79 Tunelul de la capătul lumii 
480Ultima frontieră 

#81- 83 Istoria Literaturii SF 

484 Orașele caracatiţelor 

+85 Europa benzilor desenate 2 

+86 Confesiunile Omului-câine 
487 Mercenarii 2 - Luptător cu Moartea 
488 Oameni goi pe străzi 

+89 Omul cu masca de cobalt - IVA 4 
#90RSA - Tg. Jiu '59 


Cuvântul autorului 
CÂND SCHIMBI ISTORIA 


Ca sumă a evenimentelor presărate de-a lungul mi- 
leniilor, istoria poate fi privită sub forma ei reală, 
trăită de fiecare la vremea lui, ori sub forma ei scrisă, 
consemnată de fiecare după vrerea lui. Cei care au 
trăit-o pot face diferența, deși tind și ei să dea un 
înțeles cu totul personal evenimentelor petrecute sub 
ochii lor. 

Așadar, istoria trăită e subiectivă, iar istoria scrisă 
e orientativă. 

Rămân adevărate doar faptele. 

Faptele trecutului nu pot fi schimbate, dar pot fi 
ascunse în tăcere sau răstălmăcite în scripte; însă chiar 
ascunse sau nu, trucate sau nu, dovedite sau nu, fap- 
tele rămân fapte. 

Fapt este și interzicerea publicării primului meu 
volum de proze SF, CHIPUL PĂMÂNTULUI / OA- 
MENI ÎN SPAȚIU, la sfârşitul verii anului 1991. Mă 
lăudasem cui nu trebuie cu publicarea, întrucât soco- 
team că orice act de blocare a ei va fi tardiv: semna- 

sem contractul cu editura și încasasem o treime din 
dreptul de autor, care era destul de mare. Ce naiv 
fusesem! Da, naiv, căci mai târziu am aflat (chiar de 
la editor) că, în virtutea anumitor interese, volumul 
meu nu trebuia să apară şi gata! 

Şi n-a apărut. 

L-am publicat pe tăcute opt ani mai târziu... în doar 
șase zile. Surpriza pe care a produs-o nu poate fi descrisă. 

Acum am plăcerea să ofer cititorilor ALTE ISTORII 
INTERZISE - al doilea volum de povestiri și nuvele. 
El nu conţine „istorii”, ci ficțiuni (scrise din 1992 până 
azi), nicicum „interzise“ (cum le păreau unora cele din 
primul), ci publicate în diferite periodice. Totuși, am 
formulat astfel titlul cărții ca omagiu adus întâiului 
volum și ca sfidare la adresa oricărei „strategii” de a 
interzice o publicare. 

Sigur, orice eveniment editorial poate fi anulat, blo- 
cat, întârziat, răstălmăcit, pus la zid sau trecut sub tă- 
cere. Nu și un autor; căci manuscrisul său, odată con- 
ceput pentru a fi tipărit, va deveni, mai devreme sau 
mai târziu, inevitabil, volum — cel puţin în cazul scrii- 
torilor pe care nimeni și nimic nu-i poate izola de citi- 
tori. 

De ce scriem cărți? 

Pentru că am învățat din cărțile scrise de alții; după 
care acele învățături s-au reorganizat în mintea noas- 
tră conform unei anumite experienţe de viaţă și... au 

pornit-o de capul lor pe drumul creației literare, obli- 
gându-ne să le urmăm. lar creația trebuie împărtășită. 

În cărțile sale, scriitorul descrie lumi și destine ce 
nu există în realitate, dar care, ajunse în mâna cititori- 
lor, pot influența, prin aceştia, realitatea. 

Se știe că multe din cele imaginate de scriitori au 
devenit mai apoi realități. Sigur, autorii nu pot să 
„prevadă” mereu, dar pot întotdeauna să prevină: pot 
pune întrebări grave, pot emite ipoteze îndrăznețe şi 
pot da idei astfel încât să inspire faptele unei realități 
viitoare. Fapte care să se unească într-o istorie mai 
bună. 

Să ne amintim, totuşi, că binele unora poate fi răul 
altora — așa, ca în publicare. 

Lectură plăcută! 

Autorul 


PUNCI VITAL 


Acum, când scrii toate astea, nu mai ești... 

Ce nu mai eşti? Și ce naiba ești acum? 

Va veni vremea să te întrebi și tu: cine sunt şi care 
a fost rolul meu? Care-i rostul acestui joc uriaş, cu 
„piese” vii, în care oricare dintre ele, odată apărută 
pe lume, goală-goluţă şi țipându-și frica de a se în- 
drepta inexorabil spre moarte, este educată să se mişte 
conform regulilor celorlalți, mai apoi inventând ea în- 
săşi reguli noi — regulile ei — prin care complică și mai 
mult jocul societății omeneşti? 

Iar jocul devine crud, şi mai crud, tot mai crud. 
Căci mintea poate răsturna frecvent semnificațiile. Și 
atunci vezi că un pumn poate să vindece, iar un zâm- 
bet poate să ucidă. 

— Box! 

Mă adun în mine, aşteptând primele lovituri. Nu 
este drept ce fac, dar trebuie să trăiesc, şi pentru asta 
îmi trebuie bani. Îi câștig boxând. 

Cad un-doi-uri, directe, upercuturi, publicul voci- 


Lidd 


ferează, „Ce face mototolul ăla?!”, schițez parade stân- 

gace, întorc loviturile cu zgârcenie, încasez... şi vigoa- 
rea îmi creşte continuu. 

Pentru a fi prostituată ai nevoie de un context care 
să nu-ți dea de ales. Pentru box, un aşa context nu-i 
obligatoriu. 

În cazul meu a fost. 

Gong. 

Mă îndrept spre colțul meu, proaspăt şi cu pas elas- 
tic. Trimit bezele huiduitorilor. Dacă ştiţi ce înseamnă 
un masaj bun şi la vremea lui, înseamnă că înțelegeți 
măcar un crâmpei din ceea ce simt. Adversarul mă 
priveşte mirat, gâfâind cu întărâtare. E bine muncit 
prin sălile de antrenament, poate şi la tăiat copaci, în 
sfârșit, lasă impresia că o să reziste vreo douăsprezece 
reprize. Apoi... Dincolo de fața aceea tăbăcită văd 
nebunia ameţitoare a rotativelor, articolele urlând pe 
prima pagină: „...un adevărat vrăjitor al ringului...”, 
„„.challengerul s-a topit pe picioare sub privirea aceea 
în care freamătă o forță stranie...”, ați înțeles, prostii 
de-astea... şi gândul meu că nu-i cinstit ce fac, dar că 
vreau și eu să trăiesc bine, ca oamenii adevărați, deşi 
nu cred că toți cei care-şi permit concedii peste ocean, 
vile şi maşini luxoase pot fi numiţi... 

— Box! 

Loveşte ferindu-şi privirea. Să fi auzit de legenda 
Meduzei? Exclus, ăsta parcă gândește cu pumnii și-mi 
vine să râd, schițez eschive în dorul lelii, îi mai şi scap 

ușurel câte una aşa, de încurajare, e o luptă inegală, 
amar de inegală, dar el nu-și poate da seama, oricum, 
nu-mi e simpatic, un munte de muşchi antrenați poate 
şi-n somn, dar cap cât să nu-i plouă-n gât, mă rog, ni- 
meni nu-i perfect, dar boxul e și un joc al minţii, o 
artă, iar pe ăsta l-aş trimite bucuros doar la tăiat co- 
paci: dă continuu, ca un automat, asta-i, nu se gân- 
deşte la meci, la trofeu, pur și simplu vrea să mă bată, 
e clar că nici eu nu-s genul lui şi din cauza asta vrea 
să-mi dea o bătută bună, expresie carnală a antipatiei 
care, precum văd, creşte vertiginos către ură, încețo- 
șându-i ochii... Loveşte, loveşte continuu, loveşte orb, 
de la adăpostul forței, fără o strategie anume, aş putea 
să-l urăsc şi eu, fie şi doar pentru asta, dacă aş fi alcă- 
tuit mai altfel, dar îi înțeleg neînțelegerea şi mi-e milă. 
Ieși dracului din ceața aia, omule, și gândește, pentru 
Dumnezeu!, îi strig în gând, dar el dă şi tot dă, văd 
stele verzi şi imediat vederea mi se limpezeşte ca nicio- 
dată, pe naiba, nu e prima oară, aş vrea să ştiţi şi voi 
cum e... 

Gong. 

Da, aş vrea să ştiţi şi voi cum e să fii un nimeni care, 
trezit singur într-o lume ostilă, nu mai poate cere 
nimic semenilor săi, în care nu mai crede. Și pentru 
că n-are altă lume, vrea să-și facă un loc în asta. Dar 
nu cerşind ici şi colo câte o slujbă mizeră, nu îngenun- 
chind să-i sugă orgoliul cui trebuie pentru un serviciu 

mai avantajos, ceilalți făcând coadă la supa săracului 
și la oficiile de șomaj, nu; ci ridicându-se pe propriile-i 
puteri. Puteri cu care l-a înzestrat Întâmplarea, Dum- 
nezeu, Natura... ziceți-i cum vreţi. Puteri pentru care 
l-aţi numi „ciudat“. Iar ciudatul ăsta vrea și el, ca voi 
toţi, să trăiască bine, în siguranţă, și să fie respectat. 
Aşa că a ales unica muncă pe care poate s-o facă bine, 
adică... 

— Box! 

A obosit, sărmanul, ca după șapte-opt reprize, dar 
unul ca el ar putea să reziste lejer la cinsprezece. Nu 
şi cu mine. Îşi ferește privirea, e prost, şi antrenorul 
lui la fel, nici al meu nu-i mai breaz, niciunul nu s-a 
prins, de ani întregi nimeni nu mi-a dibuit secretul, 
voi păstra Centura cu Diamante și prea nu e cinstit. 

Să fii cinstit? Cu cine? Pumni, pumni... Uite, la clin- 
ciul ăsta mi-a tras una sub centură pe furiș, mârlanul!, 
poftim pentru cine-mi fac gânduri! Și arbitrul se face 
că nu vede, iar arbitrii judecători... Mizerabililor. Pumni, 
pumni și iar pumni. 

De fapt, eu sunt cel care dă sub centură. 


ae: R. d 


A căzut în repriza a unsprezecea. Întotdeauna m-au 
durut căderile astea. Prostii, nu? 

O văd întinzându-se fericită. Mă ridic să trag dra- 
peria, să o vadă și lumina zilei. Scâncește, acoperin- 

du-și ochii. O dezmierd, și braţele ei, și trupul întreg, 
și, de fapt, ea toată mă cere din nou. Acum, în zori, 
sub cearșaful zilei abia născute. Este singurul om de 
pe planeta asta blestemată la care ţin, și țin la ea așa, 
cu totul, cu totul... 

Iar acum ştiţi ce urmează, dar n-am să vă relatez asta, 
și nu din pudoare, ci doar pentru că nu poți povesti 
denepovestitul. 

„„„Rămânem înlănțuiți minute bune, ca pentru 
câțiva ani, şi mă doare că nici ei, nici chiar ei nu-i pot 
spune. Vi s-a întâmplat vreodată ca, atunci când vă 
ţineţi în brațe „jumătatea“, să vă simțiți mai singuri 
ca niciodată? Acum, când mă joc cu fața în părul ei 
mirosind vag a fixativ, draga de ea, mă simt cel mai 
singur dintre singuri. 

De ce nu îi spun, totuși? 

Pentru că nu este ca mine. Şi, oripilând-o cu adevă- 
rul, aş putea s-o pierd. Am de toate, și prea multă fe- 
ricire, şi trebuie să plătesc cumva. 

Plătesc tăcând. 

Cine face regulile jocului? 


X k k 


— Box! 
Incep să cred că întreaga viață mi-am petrecut-o pe 
ring. Dar îmi reînvin în minte croazierele pe Mările 

Sudului, parcurile naturale, savanele Africii — toate 
văzute și trăite alături de ea. De ce să nu mă retrag? 
Cu așa conturi grase am putea trăi amândoi nu una, 
ci zece vieți. Dar aș fi bucuros ca din toți banii ăștia 
să construiesc niște laboratoare ca-n poveşti. Și să pun 
o armată de savanți discreți (contra cost, se poate), să-i 
pun, zic, să vadă cum naiba îmi funcționează „acumu- 
latorii” ăștia biologici, fiindcă presupun că de asta-i 
vorba. Mă trezesc de multe ori prin biblioteci, dar 
pentru ce vreau eu este nevoie de ceva mai multă 
știință. Şi, normal, de aparatură. Câte un fotoreporter 
apare de unde nu te-aștepți şi-mi trage o rafală de 
poze lângă raftul cu cărți... Apoi, în ziar: „...a fost vă- 
zut studiind...”, ce mai, de toată greața, parcă aș fi un 
cimpanzeu cu trei capete expus la panoramă. Acum, 
înțelegeţi, sunt în ring și boxez. „Boxez”! Am intrat 
într-un circ din care vreau să ies odată pentru totdea- 
una. Mi-am atins scopul — ba chiar l-am depășit, ajunge! 
Dar boxez mai departe, ca un automat. 

„Boxez”... înţelegeţi ce vreau să spun? 

De fapt, mi-e rușine. 

Poate că oricui i s-ar face „rușine” să mănânce mai 
departe dacă s-ar simți ghiftuit. Mă tot gândesc: ce am 
dorit eu, de fapt, atunci când m-am urcat pe ring? Să-mi 
asigur traiul zilei de mâine? O viaţă dulce, cât de cât? 
Un trai îndestulat și o bătrânețe senină? Bani mulți, opu- 
lenţă, glorie, „detronarea” celui mai bogat om din lume? 

Nu. Am vrut să fiu fericit. V-am mai spus-o, dar 
acum am înţeles mult mai bine ce numesc eu „fericire“. 
Însă fiinţa care îmi livrează fericirea nu a respectat 
contractul inițial, ori n-a mai avut puterea să-l res- 
pecte: a mărit mereu prețul, și l-am plătit mereu, atât 
cât l-a cerut. Este acolo, adunând în păr lumina reflec- 
toarelor... și în ochii aceia, ochi de fată eternă, gata ori- 
când să se mire și să dorească... și să ceară oricât. Schi- 
tez lovitura, abia atingându-i bărbia, și-i aud osul 
trosnind. În vreme ce-l văd cum se năruie, mă trezesc 
ducând mâna la falcă. Este la locul ei și îmi pare rău. 
Nu, n-am vrut asta. Am fost neatent, prea multe gân- 
duri. Sala dispare şi, în tăcerea întunericului, văd 
părul acela drag fluturând ca o minciună de lumină 
și palmele ei mute aplaudând, aplaudând... 


x k x 


— Pur și simplu vreau o vacanţă. 

— Şi meciul? 

— Amână-l. 

Antrenorul mă privea cu gura căscată. 

— Amână-l — am repetat. Nu, anulează-l. 

— Eşti nebun. E prea târziu! 

Oare chiar crede ce spune? Sau lăcomia... Sau... 
ce? 

— Mă tem că nu mai pot boxa. 

— Da’ de unde, ești într-o formă de zile mari! În 
sfârşit, du-te la pescuit vreo două zile. Şi-așa nu-ţi tre- 
buie antrenament. 

— Poftim?? 

— Ei... nu-ţi trebuie cine știe ce... 

Mintea. L-am întrebat ceva mai apăsat: 

— Cum adică nu-mi trebuie antrenament? 

A plecat fața, nu și privirea: școlarul prins cu o șotie; 
încercând să te „cumpere“. L-am întrebat iar: 

— Ce ai vrut să zici? 

Atunci a intrat ea. M-au trecut sudorile: rămăsese 
nemișcată lângă ușă. Ce nu se potrivea aici? 

— Am să pierd meciul!, i-am strigat antrenorului, 
fără să înțeleg, că, de fapt, îmi strigam spaima — o 
anume spaimă; căci ea era acolo și mă privea ca pe 
sacul lui Moș Crăciun. Apoi am auzit-o spunând: 

— N-ai să pierzi niciun meci. Hai acasă, mi-e dor 
de tine. 


X k t 


„în sfârșit, găsisem soluția. 

Mă zbătusem toată noaptea între vis și realitate, 
căutând să găsesc acea ieşire care să ne împace pe toți 
trei. Și o găsisem. 

Antrenorul a zbughit-o după șampanie. 

Am zâmbit, smuls din cercul frământărilor. O se- 
ninătate caldă, și imaginea ringului dispărând pentru 

totdeauna. Mă așteptau laboratoarele, cercetătorii, 
aveam un dar pentru omenire și poate că, primindu-l, 
avea să devină mai bună. 

Şi, în sfârșit, ea, frumoasă ca niciodată, înlănțuin- 
du-mă cu brațele ei care mă iubeau, și cu întreaga ei 
ființă — avea iarăși îmbrăţișarea ei știută, pe care mi-o 
putea transmite prin zâmbetul acela atât de drag, 
zâmbetul de fată etern, uimită de dorinţă... 

Da, găsisem soluția să părăsesc ringul. 

Apoi visul s-a spulberat şi în aerul proaspăt al dor- 
mitorului nu mai plutea decât parfumul cunoscut al 
femeii de alături pe care acum, totuși, o vedeam parcă 
întâia oară. 

Visul pierise, luând cu el soluția aceea minunată 
de a împăca și capra, și varza; dar, totodată, luase 
pentru vecie și imaginea ei știută — un alt vis, pe care 
mi-l alcătuisem ca prostul din propriile mele dorințe 
și pe care îl purtasem cu mine ca adevăr aproape zece 
ani. 

Am mângâiat trupul acela drag — el mai era acolo, 
cu formele care îmi răspundeau atingerii la fel ca 
acum câteva ore, zile, milenii... Am continuat să dez- 
mierd frumuseţea aceea palpabilă care tocmai se dez- 
velea, bosumflată de mai ştiu eu ce, și m-am întins 
alături. Poate mă înșelam, poate că ea mai sălășuia în 
trupul acela plutind fierbinte pe apele somnului — era 
adorabilă când dormea. Am cuprins-o aproape fără 

voie, poate mă rătăcisem puțin, ea trebuia să mai fie 
acolo, în trupul acela, EA, cea știută, și i-am simțit ve- 
chea îmbrățișare, lumina dimineții ne acoperea uni- 
rea, a deschis o clipă ochii în zâmbet, dar nu era zâm- 
betul ştiut, parcă nici trupul nu mai era al ei, avea o 
altă mișcare, făcută cu un fel de zgârcenie, a zâmbit 
iar, nu, ăsta nu era zâmbetul ei, nu era bucuria aceea 
uimită, ci satisfacția că eram acolo și mă dăruiam încă, 
și spaima îmi reveni — rece, lucidă: o pierdusem, și 
mai pierdusem și senzaţia aceea din culme, acum era 
doar o culme fiziologică, ea nu o atinsese nici măcar 
pe asta... ea... sau ce mai rămăsese din EA. 

— Unde te duci? 

Nici glasul nu mai era al EI. 

Nici zâmbetul. 


X k k 


Da, cineva aștepta lângă o mașină în fața vilei. De- 
parte, ca o promisiune, muntele sprijinea cerul. Am 
coborât scările vioi, am salutat. În mașina aceea mai 
erau doi bărbați... şi am recunoscut una din gorilele 
antrenorului. M-am făcut că am uitat ceva în casă, 
știți, gesturile specifice, cred că am şi fluierat a pa- 
gubă. Am intrat în hol, am tras cu urechea — era liniște. 
Am făcut un salt izbindu-mă cu putere în perete şi 
m-am prăbușit cu toată greutatea pe gresie. M-am ri- 

dicat dintr-o mișcare, un adevărat baton de dinamită 
conștient de forţa lui distructivă. 

Ea era în capul scărilor: 

— N-ai să ajungi prea departe. 

Calmă. Sigură de sine. Atâţia ani... 

Ce prost am fost. 

Am ieșit prin spatele clădirii să-mi iau mașina. Aleea 
scurtă, pocnetul sec al armei, șuierul plasei. M-am trân- 
tit iar, chinuindu-mă, chipurile, să ies din înfășurarea 
ei. Au sărit toți trei, ferindu-se, parcă, să mă atingă 
(ştiau?), voiau să apuce doar plasa, dar mâinile mele 
o sfâșiară ca pe o perdea de tifon, saltul... și pumnii 
doborând gorilele dintr-o răsucire. Portiera, cheile în 
contact, țipătul cauciucurilor... și țipătul ei rostogolit 
pe scări. Ca un răspuns, o maşină îmi tăie calea. Am 
evitat în forță ciocnirea şi am accelerat ca la curse. În 
retrovizor, alte două mașini luară și ele curba. În față, 
drum drept până poalele muntelui, să vedem care pe 
care. Muntele ținea cu mine. Dar, ca reflectat în par- 
briz, un zâmbet străin, tăios, de triumf, îmi ardea 
ochii până în adâncul minţii. Atâţia ani...! De ce nu a 
jucat cinstit? 

Începeam să urc. Serpentina se derula ameţitor de 
după obrazul de stâncă, dar acul vitezometrului se 
menținea aproape de capătul scalei - mașină sport, 
sprintenă și nervoasă. Ei erau mai în vale, tot mai de- 
parte. Atunci am auzit zgomotul elicopterului. Lucru- 
rile se complicau. Și zâmbetul ei, ca imprimat în par- 

briz. Minţit. Atâţia ani minţit. Ani degeaba. Ringul, 
fericirea, și oamenii a căror cădere durea de fiecare 
dată — aproape ca acum. Sala, zâmbetul ei și oaselor 
zdrobite atunci când nu te puteai concentra suficient, 
orbit de părul ei radiind în lumina reflectoarelor. Ra- 
diind fericire — atâta câtă a fost. Cu ce preţ? Cu trosnet 
sec și trupuri căzând pe podeaua ringului. Nu am 
vrut asta, voi știți că nu asta am vrut, nu-i așa? Umbra 
elicopterului, zgomotul. Doar n-au de gând să ateri- 
zeze pe șosea! Ba chiar asta fac. Ovoidul de plexiglas, 
elicea uriașă apropiindu-se, moara lui Don Quijotte. 
Păzea, nătărăilor! Virez pe sub coada elicopterului, 
mai-mai să rad zidul de piatră, o denivelare îmi saltă 
dreapta mașinii, vreo zece metri merg pe două roți... 
Au ieșit, vor să tragă în cauciucuri, filme! Un glonţ 
din spate îmi găurește parbrizul, ce cauciucuri visez?, 
mă aplec instinctiv şi scap de alte două, luneta-i 
varză, în față aproape nu mai văd, izbesc parbrizul și 
resturile se împrăștie-n jur ca niște diamante false... 
ce gloanţe au ăștia? Curentul de aer îmi face bine. Mo- 
torul... motorul trage greu, dar nu din cauza pantei. 
În urmă, elicopterul s-a ridicat iar. 
Hai, mororaș, încă puţin. O să ne decurcăm noi. 


Lae: de e 


„„„Elicopterul se balansează deasupra mașinii. Ei, 
şi? Ce-o să-mi faceți? Vârful muntelui, stâncă goală, 

zimţată, mă cheamă să-i țin de urât. El joacă cinstit. 
Dar eu, eu am jucat cinstit? Ringul — pentru ce? Pentru 
cine? 

Ta-ta-ta-ta-ta...! 

Mitralieră. 

Ta-ta-ta-ta...! 

Măi băieți, stricaţi șoseaua. 

Ta-ta-ta-ta-ta...! 

Am înțeles, vor să-mi lovească motorul. 

Ta-ta-ta-ta...! 

Mai aproape. Tâmpiţilor. Și drumul se înfundă... 
Gata, asta a fost, o să cobor undeva și o s-o iau pe jos. 
Elicopterul se apropie iarăși — unde naiba să opresc? 

Ta-ta-ta-ta-ta-ta-ta...! 

Gata, m-au luat. Motorul arde, flăcări lungi aleargă 
pe vopseaua capotei. Jos, că nu mai ține. 

Ta-ta-ta...! Ta-ta-ta-ta...! 

Sunt nebuni? Vor să mă omoare? 

Ta-ta-...Au!! Calibru zdravăn, mi-au făcut umărul 
praf. Simt cum o forță neomenească se naște în mine, 
țesuturile se refac văzând cu ochii, ce chestie, n-am 
încercat asta niciodată. Dau să fug, dar primul pas mă 
aruncă... vreo douăzeci de metri! Cad bine, pe ambele 
picioare, ca la groapa cu nisip, mă aştept să aud pâ- 
râitul oaselor, mușchilor, ceva, dar glonţul a făcut mi- 
nuni: cad, și forța izbiturii mă încarcă și ea cu un plus 
de energie, căci saltul următor este de... hei!, nu se 

mai termină!, sub mine defilează pietrele crestei, cad, 
în cele din urmă, cam o sută de metri să fi parcurs așa, 
sar din nou ca o minge, dar elicopterul este aproape, 
ta-ta-ta-ta-ta... na!, acum picioarele!, de s-ar reface 
până ajung iar la sol, ta-ta-ta-zzz...!, au schimbat arma 
sau muniția, o rafală de-asta mă poate rupe în două, 
parcă mă și văd umblând în miîini după cealaltă ju- 
mătate, solul se apropie vertiginos, ta-ta-ta...Au!!, pi- 
ciorul!, era aproape vindecat și acum iar e zdrențe, și 
tot cad, aterizez pe celălalt și amortizez, am învățat 
lecţia, după un alt salt de vreo zece metri mă opresc, 
ta-ta-ta-ta-ta-zzz...!, mă rostogolesc printre bolovanii 
suri ferindu-mi ochii de așchiile de piatră ce zboară 
în jur, elicopterul vine, ta-ta-ta...!, înșfac un pietroi de 
vreo cinzeci de kilograme, îl azvârl cu forța unei ca- 
tapulte, pietroiul zboară şi nimerește elicopterul în 
plin, trecând prin plexic şi făcând vraiște-n cabină, 
aparatul se răsucește sub forța impactului, intră în că- 
dere și explodează printre stânci... 


X k k 


Liniște. Adâncă, înaltă, liniștea muntelui. 

Piciorul mi s-a refăcut în minutul următor, dar asta 
nu m-a ajutat prea mult. Undeva, în minte, stăruia 
zâmbetul acela: femeia-copil se revoltase, voia mereu 
noi jucării, iar când a fost pe punctul să rămână doar 


21 


Alte istorii interzise Ovidiu Petcu 


cu acelea vechi... Şi antrenorul: mașina lui de făcut 
bani, gâsca lui cu ouă de aur voia s-o șteargă... Ar fi 
trebuit să fie și el în elicopter. Poate o fi fost? 

Printre zdrenţele însângerate văd cum dispar ulti- 
mele cicatrice, pielea nouă este curată. Am scăpat... și 
râd ca prostul. 

Totuși, ceva nu e bine. Ceva nu e bine și nu știu ce. 
Poate că ei, savanții, ar fi descoperit. 

Savanţii... Nobel și dinamita lui... De astă dată 
unde s-ar fi ajuns? 

Orele trec. Apune soarele. Jos, în vale, umbrele se 
lungesc. O armată de umbre. 

Nu, sunt soldați. Să-i fi trimis antrenorul? Vin 
târâș, insidios, parcă alunecă. Sunt nemuritori ca și 
mine. Vor cuceri continente, planete întregi... Acum, 
însă, urcă spre mine coasta muntelui întrebându-mă: 
ai scăpat viu, așa-i? Dar fericirea, FERICIREA TA 
unde este? Și ce înţelegi tu prin FERICIRE? 

Chiar, ce? Gunoaiele mahalalelor în care ai văzut 
lumina zilei înfrigurat și singur, maţele huruind re- 
voltate, foamea pe care ai învățat să ţi-o potoleşti lo- 
vindu-te şi derbedeii cu care ai început să pariezi pe 
rezistenţa ta la pumni, luîndu-le banii... Ca să-ţi poți 
lua hrană adevărată... și ca să-ți poți cumpăra haine, 
și cărți, și înregistrări video, ca să înveţi box... Pentru 
ce? Să urci acolo unde știai că meriți să stai. Să ai timp 
să citeşti, să vezi spectacole, să faci croaziere, poate şi 

să devii celebru... Ca să poți — abia atunci — să o întâl- 
neşti pe EA. Nu-i așa, soldaţilor? Voi ce înțelegeți prin 
„fericire“? Eu, ştiţi... pentru mine era zâmbetul acela 
care te îmbrățișa, cald și sincer. Da, atunci era sincer: 
îţi executai numărul pe ring, era bine — tot binele din 
lume. Voi ce înțelegeţi prin „bine“? Nu ştiu, dar vă 
spun că nimic nu se putea compara cu bucuria ei de 
copil din zâmbetul acela. Nu siguranța zâmbetului 
ăsta care pluteşte pe ceața muntelui... și care devine 
rânjet, un rânjet care arde... și arde... și arde... undeva, 
aici, sub ţeastă, cu o durere adevărată... Durerea lovi- 
turilor pe care le dădeai în ring unor oameni care nu 
știau că nu se pot apăra de tine, dar tu știai asta... și la 
sfârșit îi loveai, îi loveai... pentru glasul ei drag și pen- 
tru trupul care îi păstra sufletul acela duios... atât cât 
a fost. 

Printre fuioarele de ceață a răsărit Luna, mare și 
frumoasă. 

Foame? Nimic mai simplu: câțiva pumni și trece. 

De ce nu trece? Să-ţi fi atins gloanţele cine știe ce 
punct vital neștiut? Dar... oare chiar ai vreunul? 

Mai bine încearcă altcum: ia o piatră şi trage-ţi cu 
ea una-n cap. Ba nu, nu în cap: arde şi doare, arde și 
doare de vezi stele verzi... sau albe, albastre... sus, 
printre zdrenţele ceții. Sunt stelele primei nopţi de 
singurătate... Le auzi? Te cheamă, și simți cum te 
înalți ușor spre ele. 

Trupul tău a rămas acolo, jos, răstignit printre 
stânci, din ce în ce mai mic... iar lângă el s-a întins o 
pată de lumină — o siluetă albă care s-a culcat alături, 
și aproape că te bucuri, dar înţelegi repede că nu este 
ea, ci doar lumina Lunii strecurată printre cețuri. 


w k - 


Acum, când te-ai întors doar cât să scrii toate astea 
în redacția pustie a unui săptămânal oarecare, nu mai 
ești... 

Ce nu mai ești? Şi ce naiba ești acum? 

Ai să-nţelegi, desigur. Mai devreme sau mai târziu, 
vine o vreme a înţelegerii. 

Chiar și pentru „ciudaţi” ca tine. 

PROBABILITATE INFIMĂ 


Groaza creştea în M'Ozek: de când se ştia evitase 
înălțimile, nu suporta să se urce nici măcar pe o scară 
de grădină. lar acum... Ce ironie. 

Evitând să privească în jos, trase în piept aerul 
înghețat şi făcu primul pas pe grinda aceea de oţel. 
Drept în față, pe terasa celuilalt zgârie-nori, se zăreau 
câţiva Ofițerii încremeniţi în spatele Conducătorului 
Suprem, acum instalat la Pupitru. 

— Mergi dracului odată, javră, c-am înghețat cu 
toții!!, urlă iarăşi la el soldatul şi-l lovi din nou cu 
patul armei. Prin pâcla durerii, M'Ozek văzu sub tălpi 
bătrâna grindă metalică țintind înainte, ca o armă 
uriaşă, Pupitrul. Mii de tălpi îi tociseră grundul: ale 
oamenilor de diverse rase, ale celor din rasa lui... 
Poate că el era ultimul. 

— Mergi, n-auzi? Vrem să vedem cum zbori! 

Transpirând rece, M'Ozek mai făcu un pas. Şi încă 
unul. Va urma căderea în gol: plutirea aparentă lungă, 
lungă, şi zdrobirea. Neantul. Dar M'Ozek nu voia să 
moară. Simţea că fiecare fibră i se agăța cu disperare 
de viață. Era soare şi frig, foarte frig. 

Ceva sticli pe terasa celeilalte clădiri aşa, ca o che- 
mare. Moartea. Urina țâşni în țesătura aspră a panta- 
lonilor, curgând caldă şi liniştitoare pe coapse în jos, 
udând oţelul grinzii. În spatele lui M'Ozek, soldatul. 
În față, dincolo de hăul dintre clădiri, sclipirea aceea: 
Conducătorul se holba la el prin binoclul. Era frig, 
venea iarna. N-avea s-o mai apuce. M'Ozek avea im- 
presia că fiecare celulă, în vibrația ei naturală, oscila 
doar în lateral — dreapta-stânga, dreapta-stânga... nu 
şi în jos. Şuierul vântului, sclipirea binoclului exact în 
față, pe terasa celuilalt zgârie-nori, lumina... 

„M'Ozek, lasă joaca şi hai la masă!”, îl striga mama 
din bucătărie. „M'Ozek, iar ai luat 4 la algebră”, 
„M'Ozek, iar ai întârziat la...” Dar mama lui murise 
în primul atac demonstrativ. Aşa, într-o clipă, alături 
de un sfert din populaţia Europei. Apoi a mai fost un 
atac... şi gata. Arma Noii Ordini Mondiale. Nimeni nu 
a putut să o descrie. S-a vorbit de un fel de lumină... 

M'Ozek privi în lumina aceea şi făcu pasul în gol. 
Aer. Făcu încă un pas, deşi stătea... pe aer, acelaşi aer. 
Totuşi, parcă nu mai era aşa frig. Privi în jos, de astă 
dată fără teamă. Din pănura pantalonilor mai picu- 
rau, când şi când, picături. Acolo, în hăul de sub tăl- 
pile lui ude, mormanul de cadavre putea fi descris 
printr-un număr. 

Mai făcu un pas — tot aşa, în aer. Nimic. Nu exista 
cădere, doar vântul. Şuierul masei de aer ce i se înfă- 

şura în jurul trupului, răscolindu-i părul şi hainele de 
pănură. Şi urletele neomeneşti ale soldatului, clănță- 
nitul armării, împășcătura... 

Binoclul sclipi; şi tot atunci M'Ozek, fără să ştie 
cum, putu să vadă: glonţul trecându-i cu un suflu fier- 
binte pe lângă ureche, străbătând spațiul dintre cele 
două clădiri și pătrunzând pe deasupra binoclului în 
fruntea Supremului... capul acestuia explodând ca un 
pepene, sângele curgând pe comenzile Maşinii Unice 
şi scurtcircuitând contactele, sticla tuburilor cu vid 
pulverizându-se într-un iureş de cioburi... şi cei câțiva 
Ofiţeri zbughind-o spre lift cât îi țineau picioarele. 
M'Ozek nu-şi credea ochilor: era ca şi cum groaza 
morții dilatase timpul şi îl purtase aşa, plutind, până 
în dreptul terasei. Dar era tot la doi pași de grindă, 
plutind inexplicabil deasupra hăului sub ochii năuciți 
ai soldatului. 

O explozie surdă cutremură clădirea Cartierului 
General şi uriaşul de beton şi sticlă prinse să se năruie 
într-un halou de pulbere fină. M'Ozek îşi revenea 
încet din starea aceea de perplexitate. Plutea în aer 
fără efort, privind aşa, din înălțimi, dezastrul. Se pare 
că, legic, prăbuşirea Maşinii Unice nu permitea func- 
ţionarea sistemelor subsecvente. 

„Legic”? Dar el? Cum de nu se prăbuşise? Ce era 


Wa 


„legic” în asta? De câtă spaimă e nevoie ca să țină în 


aer un om? 

Alte şi alte clădiri se surpau una după alta în toată 
Capitala şi, probabil, în restul lumii... 

Pe terasa condamnaților nu mai era nimeni. Brusc, 
începu să ningă bogat, acoperind totul. M'Ozek înțe- 
lese că trebuie să găsească urgent hrană şi adăpost. 

FANTASMA 


Gândul e un vehicul rapid, îşi spuse Petru. 

Gândul care îl adusese aici se înălță şi se pierdu pe 
cerul minţii. Acum, totul putea să reînceapă ori să se 
termine. 

„Totul”, adică CE? 

Trebuia doar să-şi amintească. 


Pisica 

Pisica aceea roșie galopa cu copitele ei micuţele 
de-a lungul și de-a latul pereților încăperii. Nu era pi- 
sica lui, putea fi a vecinilor sau a naibii pisică se oprise 
pe tavan și îl privea cu ochii ei mați ca de sticlă pisată. 
Pisica-Pisată-Pipi. O chema Pipi. Piuitul sirenei, para- 
medicii de la Salvare, comentariile vecinilor, treptele 
blocului, ambulanta — ultima amintire. 

Ce căuta aici? 


Telefonul 

Nu, asta era camera de gardă. 

Sigur, camera de gardă, și-o amintea foarte bine: 
lumina rece și stridentă de neon, faţa rece și stridentă 

a doctoriţei, aerul strident de rece din încăpere şi cla- 
xoanele stridente de afară... 

Amintirile trebuiau puse în ordine. 

— Cum te cheamă? 

— Soarbe-zeamă. Petru. 

— Soarbezeamă Petru? 

— Nu, doamna doctor soarbe zeamă. Probabil cam 
des. Petru, mai rar. 

— Te cheamă Petru Mairar? 

Din telefonul doamnei doctor erupe o melodie 
țipătoare. 

— Da? 

Claxoane în stradă. Ca un claxon, vocea doctoriței: 

— ...Nu, puișor!, găluştele sunt în frigider! ...Da, 
da, lasă ceatul, vine bacul, ha-ha! ...Mâine ai meditație 
la fizică, nu poimâine! Poimâine ai la chimie, blegule! 


„Şi închide. 

— Cum te cheamă? 

Telefonul sună iar. 

— Da? ...Sigur, acum sunt de gardă! ...Bine, poți s-o 
aduci! ...Da, da. Bine. 

Închide. Pisica Pipi galopează de-a lungul și de-a 
latul pereţilor. 

— La ce te uiţi? 

La pisica Pipi. 

— Nu mă uit, mă gândesc. 

— La ce? 

Pauză. 

— Câţi ani ai? 

Jumătate plus trei. 

— Treizeci și doi. Dumneavoastră? 

— Domnule, ne te interesează vârsta mea! 

— Ba mă interesează. 

— Are aparținători? 

— Nu, trăieşte singur, îi răspunde paramedicul. 

— Ce lucrezi? 

— Nu lucrez, mă joc cu degetele. 

— E în şomaj tehnic, îndrăznește paramedicul. 

— Domnule, nu te-am întrebat nimic! 

— Ba m-aţi întrebat, răspunde Petru. 

— Nu vorbeam cu dumneata, cu paramedicul! 

— Dar v-aţi uitat la mine! 

— Fă-i un halo-dia. 

— Cui?, se oferă Petru. 

— Nu dumneata! 

— Dar v-aţi uitat la mine! 

Sună telefonul. Pisica sare de pe tavan și răspunde 
cu vocea doctoriţei: 

— Da? 


Ioana 

I-au luat tensiunea, i-au făcut injecția. Asistenta îl 
conduce spre cealaltă ușă. Ușa flutură ca un cearșaf. 
Dinspre hol se aud proteste, un țipăt isteric: „Iârfo!!” 

Petru întoarce capul și vede intrând în camera de 
gardă o tânără îmbrâncită de o femeie mai în vârstă. 
Blândă, vocea asistentei: 

— Hai, domnu' Petru, hai. O să fie bine. 

Înainte de a coti spre ușa rezervei, Petru aude în 
urma lui: 

— Cum te cheamă? 

— Ioana. 


Pietrele 

Ioana... Vocea ei îi părea cunoscută. De unde o știa 
pe fata asta? Avea un păr blond superb. Se întâlneau 
în curtea spitalului și stăteau de vorbă. Se așezau pe 
niște pietroaie sure lângă un simulacru de izvor fără 
apă şi stăteau de vorbă. 

Odată a venit și pisica roșie. S-a apropiat sfioasă și, 
după o scurtă ezitare, a sărit în poala loanei și a înce- 
put să-şi spele copitele. Ioana s-a făcut că n-o observă. 
Petru a înţeles că, de fapt, ea nu vedea pisica din cauza 
culorii neobișnuite şi a copitelor — nu avea, ca el, un 
program de percepție adecvat pentru... 

— „aşa ceva, continuă loana. Îmi amintește cum 
am petrecut aproape toată vara trecută. Stăteam pe 
niște pietre ca astea, ascultam râul... 

— Vrei să vezi pisici roşii? 

— Nu. Mie îmi plac pietrele. 

Ce rost aveau pietrele astea și imitația de izvor aici, 
în curtea spitalului? 

— Ştii, Petru, eu pot să le văd cum cresc. Uite, asta 
pe care stau... ieri era mai scundă, iar acum abia ating 
pământul cu picioarele. 

Se micşora Ioana? Părea că se dezumflă. Petru o 
văzu devenind tot mai mică și dispărând ca un purice. 

Nu se miră. Cerul părea nesfârșirea însăși. 

Cobori privirea. Amintirea pietrelor dispăruse. 
Acum, Petru plutea în mijlocul unei pustietăți vaste 
și înțelese că era mintea lui. 

Nu uitase chiar tot: de undeva, din zare, o pată al- 
bastră venea crescând și deveni treptat nea Tomiţă, 
brancardierul. 


Nea Tomiţă 

Era încă departe când îi strigă lui Petru: 

— Hei, cum e? Ai făcut ce ţi-am zis? 

Da, făcuse; dar amintirile dispăruseră iarăși care-n- 
cotro. Petru se uită la golul din jur, se uită la nea Tomiţă... 

— Tot nimic?, îl întrebă îngrijorat brancardierul. 

— Tot. 

— Cum „tot”?!, că pe mine văd că mă ţii minte! 
Cum „tot?! 

— Uite aşa: amintirile vin, pleacă... revin, pleacă 
iar... și atunci golul ăsta pare și mai larg. 

Ştia că golul ăsta era mintea lui. 

Nea Tomiţă privi și el în jur, se scărpină în cap. 
Zise: 

— Măi băiete, ești om cu carte, nu ca mine. Da’ mai 
am o idee: nu mai sta locului, umblă. 

— Unde? 

— Unde vezi cu ochii. 

— Cum așa? N-am niciun reper. 

— Nu-ţi trebuie: aici tu ești singurul reper. Io așa cred. 

Petru se uită iar în toate părțile; și în jos: acolo, sub 
picioare, hăul se lărgise asemenea cerului. Amețit, se 
agăţă de halatul brancardierului. Acesta dispăru ca 
fumul și Petru simţi că se răsucește în văzduh de 
parcă ar fi fost în imponderabilitate. Cum naiba? 

— UMBLĂ,!, își strigă sieși, continuând să se răsu- 
cească. Inutil: avea nevoie de un sol, de un suport, de 
ceva care să-i dea certitudinea că înaintează; or el 
simţea că se rotește plutind în mijlocul necuprinsului. 
Brusc, se hotărî: începu să imite mersul. După câțiva 
asemenea pași în gol, tălpile se opriră pe un sol dur 
ca stânca. Avea o culoare nedefinită. Jur-împrejur, cu- 
pola înălțimilor părea că se sprijină pe solul acela. 

Fără să mai piardă o secundă, Petru o luă la goană 
cât îl țineau picioarele. Era ca într-un vis: nu obosea. 
Continuă să alerge. Solul părea acum ceva mai moale, 
elastic. Petru își înteți goana: departe, în zare, se pro- 
filau contururile unor amintiri. 


Magul 
Cabinetul doctorului Cifloagă era mic, abia încă- 
peau în el. 

— Așează-te, mormăi doctorul în timp ce urmărea 
ceva pe laptop. Cum îți mai merge? 

— O', foarte bine, dom’ doctor, foarte bine!, zâmbi 
larg Petru. 

Pisica roșie n-ar fi intrat aici. 

— Nu, zău?, mormăi Cifloagă cu ochi-n monitor. 
Atunci... să te externăm. 

— Când? 

— Mâine. 

— Ce bine!, se bucură Petru. Mulţumesc, dom! doctor! 

— Ce-ţi mai face favorita? 

Petru se gândi întâi la pisică, dar se corectă: 

— loana? E o fată foarte deşteaptă. 

Apoi, mai cu jumătate de gură: 

— O externaţi şi pe ea? 

— Ce, v-aţi cuplat? 

— Nu, răspunse Petru, dar e o bună parteneră de 
conversație. Puteţi încerca. 

— Faci mişto?, se interesă Cifloagă. 

— Nu, dom’ doctor, vai de mine!, nu pot să-mi per- 
mit așa ceva! 

— Sigur că nu. Mai ales că acum te uiţi la pisica aia. 

— Mă uitam la calendar, dom’ doctor, la calendar. 
Pisica aia nu intră aici. Dacă mă externați mâine, 
atunci... 

— Nu te externez. Mai adăugăm 200 de Solian și 
vorbim săptămâna viitoare, bine? 

Evident, Cifloagă îl ura. Petru se consolă cu ideea 
că avea să petreacă încă o săptămână de conversații 
cu Ioana. Dar afară îl aștepta pisica-pisată-Pipi; iar în 
cabinet, doctorul Cifloagă se transformase iarăși în 
mag: un mag-magnetic-malefic-matrapazlâc-măgar; 
și Petru era singurul om care știa asta. 


Comisia 

Petru mai știa că aveau să-l eutanasieze, dar nu-i 
păsa: toţi doctorii din comisie păreau, de fapt erau, 
evident, niște oameni foarte cumsecade; și buni pro- 
fesioniști; şi foarte frumoși; de pildă doctorița cea 
grasă, care îl întreabă chiar acum cu un zâmbet subțire: 

— Cum ne simţim azi? 

Petru fu sincer: 

— Toţi păreți că vă simțiți foarte bine. 

Zâmbetul deveni fierăstrău: 

— Suntem spirituali, domnu’ pacient? 

— Sunteţi, cu siguranţă. Abia aștept glumele dum- 
neavoastră. 

Şeful comisiei se făcu stacojiu: 

— Ce, bă, ne înveţi să vorbim? 

Petru îl privi duios: 

— Nu, domnule doctor. Vă vorbesc. 


Terapia 
Acum trebuia să se întindă, să închidă ochii și să 
se relaxeze, așa îi spusese nea Tomiţă. Să se relaxeze 

și să îşi închipuie că se scufundă în sine adânc, tot mai 
adânc, și mai adânc, până în hăurile cele mai nepă- 
trunse ale minții. „Şi ce să fac acolo, nea Tomiţă?”, îl 
întrebase pe brancardier. „Pă.i...”, se scărpinase el în 
cap, gânditor, „păi... să-ți cauţi amintirile — ce-a s-a în- 
tâmplat cu puțin înainte de-a vedea pisica roșie, când 
și cum a apărut... Nu-s doctor, da' io așa cred.” Nea 
Tomiţă îl privea fix în ochi și Petru înţelese că, de fapt, 
i se scufunda în minte ca să-i deschidă calea, să vadă 
ce pericole ar putea fi acolo. Sau poate căuta pisica. 
„Nu-i acolo, nea Tomiţă. E afară.” „Cine-i afară?” „Pi- 
sica.” „Nu, băiete. Pisica aia a fost tot timpul aici, înă- 
untru” (Ce prostie!, își zise Petru), „...ori s-a întrupat 
într-o amintire” (S-a teleportat!?) ,,...şi, ca orice mâță, 
a făcut toată harababura din mintea ta.” Petru nu cre- 
dea asta: „Cum să-mi intre-n cap o pisică?!” Nea To- 
miță ridicase din umeri a neputinţă: „Eşti băiat cu 
carte, domnu' Petru. Ar trebui să știi. Nu ştii? Du-te 
și vezi!” „Cum naiba să pătrund acolo, nea Tomiţă?” 
„Ca şi până acum: cu gândul.” 


Așadar, trebuia să se întindă iarăși, să închidă ochii 
și să se relaxeze. Să se relaxeze cu un singur gând: 
acela că se scufundă în sine adânc, tot mai adânc, și 
mai adânc... Stătea în picioare. Deschise ochii. Jur-îm- 
prejur şi deasupra, nesfârşitul acela cu o culoare in- 
certă. 

Ajunsese. 

Apoi totul începu să se clatine. Un vuiet — uuu, 
uuu... Primi câteva palme. Simţi mirosul cearșafului 
de spital. Văzu deasupra lui fața alarmată a asistentei, 
o auzi strigându-l: 

— Petruu!! Măi Petruuu!! 

— Cee...? 

— „Ce e”?! Ne-ai speriat pe toți, aia e! Hai și ia-ți 
medicamentele! 


Revederea 

L-au externat după încă o săptămână: „Ameliorat, 
stabil psihic și fizic.” 

Pisica n-a venit la externare. Doar Ioana. O întrebă: 

— L-ai văzut pe nea Tomiţă? 

— Nu. 

— L-ai căutat? 

— Nu. Hai, că ne așteaptă taxiul. Eşti bine? 

— Oarecum. 

— Adică? 

Petru îi răspunse cu un gest vag. 

— la zi, mai vrei să mă înveţi să văd pisici roșii? 

El râse fără veselie. O întrebă: 

-Te-ai vopsit? 

— Nu, e părul meu dintotdeauna. 

Petru nu o crezu; pentru că acum loana avea părul 
roșu; iar lumina soarelui, reflectată de panoul publi- 
citar, doar îi imita culoarea. 

Cărţile 

„apoi zările se apropiară iarăși, amețitor de iute, 
devenind cărți. Cărți pe toţi pereţii, de parcă garso- 
niera Ioanei fusese construită din cărți. 

— Şi? Ce-ţi mai zicea nea Tomiţă? 

— Doar ce ţi-am spus, nimic mai mult. 

Ioana se foi în fotoliul ei. 

— A, da!, își aminti Petru, îi tot dădea zor că sunt 
„om cu carte”. Dacă ar fi intrat aici...! 

— Știu: m-ar fi întrebat dacă le-am citit pe toate. 

— Nu cred. Îmi tot zicea: „Băiete, ești om cu carte.” 

— Ei, și? 

— O spunea de parcă m-ar fi învinuit. 

— Poate că la el în sat se îmbolnăvesc doar 
analfabeții! 

— Ioana, omul ăsta are har. 

Ea se ridică, se îndreptă spre un raft, scoase două 
volume groase și i le întinse: 

— Ia și tu nişte „har“ de-aici. 

— Ce?, PSIHIATRIA POVESTITĂ? Două volume?! 

— Când ai fost ultima oară într-o librărie? 

Petru deja parcurgea prefața. 

— Ei? Ce zici? 

— Nu e pentru psihiatri. Dar nu le-ar strica să... 

— Să ce?, auzi ca dintr-o altă lume vocea Ioanei. 

Nu îi putu răspunde: capitolul despre halucinaţii 
începea cu imaginea unei pisici roşii. O văzu rânjin- 

du-i ca un motan de Cheshire, sărind cât colo și ru- 
pând-o la goană spre imensitatea zării. Petru o zbughi 
după ea ca la cinzeci de metri plat. 


Iniţierea 

„Boala psihică exprimă defecte ale programelor de pro- 
cesare a informațiilor, dar nu este izolată de „hardul” or- 
ganic. În stadiile timpurii, defectele organice sunt insesi- 
zabile, căci sunt doar perturbări ale dinamicii substanțelor 
implicate în activitatea celulei nervoase.” Așadar, defec- 
tele apar la nivel molecular... Petru își ridică privirea. 
Dincolo de plasa ferestrei, orașul părea împărțit în 
pătrăţele mici, mici... Dacă era cu adevărat bolnav, 
putea fi în stadiul unor simple dezechilibre molecu- 
lare, sau mai mult? Și, la urma urmei, oare chiar era 
bolnav? 

Citi mai departe: „Vulnerabilitatea creierului la infor- 
mații este, de fapt, o vulnerabilitate la semnificații, 
conștientizate sau nu. Așa cum există „virusuri“ care afec- 
tează procesarea datelor într-un computer, există semni- 
ficaţii care afectează procesarea cerebrală mai mult sau mai 
puțin prin «forțări» ale dinamicii mediatorilor chimici în 
mai...” 

„în mai? Sigur, în mai, dar s-a internat... când? Era 
o noape rece — putea fi tot în mai? Să se fi întâmplat 
ceva luna trecută, sau ceva se acumulase de-a lungul 
timpului şi s-a declanșat abia atunci? 

Oricare din aceste două variante se lega de memo- 
rie: undeva, printre lucrurile uitate, se putea ascunde 
cauza stării lui actuale, ori factorul declanșator, ori... 

Da, orice se putea ascunde acolo. Chiar și o pisică 
roșie. 

(„Cum să-mi intre-n cap o pisică?!” „Eşti băiat cu carte, 
domnu’ Petru. Ar trebui să ştii. Nu ştii? Du-te şi vezi!”) 

Fireşte: molecule, neuroni, informații, semnificații... 

(„Cum naiba să pătrund acolo, nea Tomiţă?”, și el răs- 
punsese: „Cu gândul.”) 

Cu gândul, hm! De câte ori nu o făcuse! Degeaba. 

„Medicamentele conțin molecule care pot corecta deze- 
chilibrele moleculare care afectează procesele neuronale. 
Astfel, pacientul recapătă în bună măsură posibilitatea de 
a realiza asociaţii logice și devine iarăși apt pentru dialog, o 
activitate care îl poate ajuta să-şi pună gândurile în ordine.” 

Sigur: ordine, subordine, dezordine... 

„Rezultat al procesării conștiente a informațiilor dispo- 
nibile, dar şi ca urmare a unor intuiții, gândurile conec- 
tează subiectul cu diversele aspecte ale realității, soluțio- 
nând probleme, evocând evenimente din trecut sau plani- 
ficând ori prospectând acțiuni şi evenimente viitoare. Gân- 
dul este «vehicolul» minţii.” 

Gândul, flămândul, bolândul... 

Se întinse pe pat. Încercă să se relaxeze. 

Cu gândul, firește. 

Vizita 

„„„dar gândul care să-l ducă până acolo nu prea ve- 
nea. Petru se întrebă dacă nu cumva evocarea amin- 
tirilor era, de fapt, o întoarcere efectivă în realitatea 
trecutului. O întoarcere în trecut care putea modifica 
prezentul? De fapt, ce este „realitatea“? Ce-i aia „trecut“, 
„prezent“? Acolo, în minte, toate păreau amestecate. 
Gândul, „vehicolul” minții... 

La ce trebuia să se gândească? 

Începea să se însereze. Așa devreme? O fi eclipsă. 

Ultima rază se stinse. Întuneric — un întuneric așa 
de gros, că absorbea și sunetele. Petru nu mai simțea 
salteaua, plutea în întuneric și-n liniște. Apoi explo- 
dară zgomote, lătrături, voci şi țipete într-un amestec 
asurzitor. Luase foc blocul? Întunericul era ca smoala 
iar vacarmul creștea aproape spărgându-i timpanele. 
Petru încercă să se miște, dar nu reuși. Peste el trecu 
în plin galop o turmă de lăbuţe. Sirene, sonerii, bu- 
buituri în ușă. Da, da, în direcţia aia trebuia să fie ușa. 
Auzi chiar lângă ureche un huruit asurzitor și ceva 
prinse a-i găuri țeasta. Cu forța disperării, parcă ru- 
pându-se de pat, sări în picioare și vacarmul dispăru 
în liniștea unei amiezi de vară. 

Hurrrrr!! — vecinul dădea iar găuri în pereți. 

Bătăile în ușă se repetară. Petru deschise. 

Era loana. 

Întrebări 

Ioana venea agale din depărtările acelea fără capăt. 
Se opri în faţa lui şi își cuprinse trupul cu mîinile, în- 
fiorată de pustiul din jur. ÎI întrebă: 

— Ce caut aici? 

— Mi-am amintit de tine. Eşti o amintire. 


„Ca măsură de apărare, lanțul reacțiilor procesului de 
evocare a unei amintiri legate de o traumă psihică este blo- 
cat într-un punct sau în altul. E ca şi cum acele amintiri 
ar fi fost șterse. Dar ele există, iar în anumite condiţii pot 
fi evocate.” 


Ioana îl privi neîncrezătoare: 

— M-ai hipnotizat? 

— Nu. Te-am evocat. Suntem în... în mintea mea. 

— Aşa-i de gol în mintea ta? Când ai fost ultima 
oară la bibliotecă? 

Petru ridică din umeri ca nea Tomiţă: 

— Eşti fată cu carte. Ar trebui să ştii. N-ai văzut o 
pisică roşie? 

— Nu. Mie îmi plac pietrele. 

Stăteau pe pietroaiele de lângă simulacrul de izvor 
și Petru nu se miră de această schimbare a realității. 

— Ce rost au pietrele?, îl întrebă ea. 

— Nu ştiu. 

Curtea spitalului părea o acuarelă desenată de un 
preșcolar. Sau de Pipi. 

— Ştii, Petru... M-au concediat. Mi-au spus că sunt 
supracalificată. 

— Da, înţeleg; încovoiată, covată, pisată... Da, sticlă 
pisată! 

— Sunt așa de tristă... Cine m-a pus să fac două doc- 
torate? 

Părul ei aduna tot aurul soarelui. 

— Ţi-ai vopsit părul? 

— M-am dus iar în audienţă la directorul biblio- 
tecii. Eram disperată. Mi-am rupt diplomele în fața 
lui, mai puțin cea de bac, i-am promis că voi lua me- 
dicamente să uit tot, tot, numai să nu mă dea afară! 

— Ai văzut pisica roşie? 

— Am de plătit rate la două bănci, i-am spus. Or 
să-mi pună sechestru... 

— Pe pisică? 

— Zău, Petru, nu începe iar... Ţi-am spus că nu-mi 
plac pisicile. 


Expediția 

„Blocarea evocării amintirii traumatizante este o formă 
de apărare similară unei reacții «alergice» la semnificația 
evenimentului. Reacția se datorează fie unei sensibilități 
înnăscute, fie sensibilizării create de...” 


„gândul care apăruse brusc dădu să fugă, dar 
Petru apucă să-l prindă şi-l încălecă. Furios, gândul 


44 


Alte istorii interzise Ovidiu Petcu 


făcu un salt, mai-mai să-l răstoarne, însă Petru se ținea 
bine. Strigă: 

— Ioana, am soluţia! Hai, că ăsta zboară! 

— Petru, o să cazi. 

— Dă-mi mâna, hai! Urcă iute! 

— Nu urc. Sunt... 

— Eşti proastă!! Urcă naibii odată!! Eu știu care-s 
treburile pe-aici!! Furnici, urzici, hai! 

Amintirea pietrelor se destrămă departe, în urmă. 
Zburau prin hăul acela — Petru nu ştia unde-i ducea 
gândul; şi nu avea o soluție; iar gândul țâșnise dintr-o 
intuiție, de-aia îl văzuse în ultima clipă. 

Ioana părea că se obișnuise cu zborul. O auzi între- 
bând: 

— Ce este acolo? 

Pe întinderea de culoare incertă, jos, în dreapta, o 
mică pată roșie gonea ca vântul încercând să se piardă 
în zarea uitării. Însă de-acum Petru știa mai multe: 
făcu o corecție gândului și acesta viră, năpustindu-se 
în picaj pe urmele pisicii. 


„Pacientul trebuie să îşi amintească evenimentul trau- 
matizant. Analizarea acestuia, a cauzelor și a semnificației 
lui echivalează cu demontarea unui mecanism; iar un me- 
canism demontat nu mai poate funcționa.” 


Pisica roșie torcea acum în braţele Ioanei. Gândul 
zbura lin în mijlocul nemărginirii. 

— Mai zburăm mult?, întrebă Ioana. 

— Trebuie să aflu ce-i cu pisica asta. 

Dar gândul se destrămă și Petru se trezi iarăși sin- 
gur în mijlocul pustietăţii. La picioarele lui așteptau 
câteva bagaje. 


Mimi 

Tolănită pe podeaua scăldată în lumina soarelui de 
mai, pisica torcea pierdută-n visare. O pisică la fel de 
neobișnuită ca și culoarea ei: roșiatică precum apusul. 
Alerga vrăbiile ca o nebună, dar Petru o surprindea 
adesea cum îi urmărea mișcările cu o dragoste 
aproape mistică. lar el o iubea ca pe un copil. 

În ziua când începuse să-și împacheteze lucrurile, 
pisica asta îl privise cu o deznădejde aproape ome- 
nească și se postase în fața ușii pe care el urma să iasă 
pentru totdeauna. Așa că au plecat împreună. Micul 
animal era dovada vie că vremurile fericite pe care le 
trăise ani de-a rândul nu fuseseră vis; însă viitorul lor 
dispăruse ca luat cu mâna. De fapt, chiar luat cu 
mâna: cu semnătura ei, cu semnătura lui... 

De-a lungul lunilor lungi care au urmat, Petru se 
obișnuise să-i spună pisicii cam tot ce se întâmpla pe 
la serviciu, o întreba una-alta, făceau planuri pentru 
vacanţă... 

Se auzi un ciocănit cunoscut și ușa se deschise. 

— Mimi, fă tu onorurile. 

Pisica o întâmpină pe nou-venită cu un miorlăit 
formal. 

Petru închise calculatorul. Se ridică şi o îmbrățișă 
pe Ioana, primind sărutul ei insinuant. 

— Ce-ţi mai fac pietrele?, întrebă ea. 

— Cresc, ce să facă?!, râse Petru. 

De fapt, ea nu reuşise încă să-l convingă de asta; 
nici de legătura subtilă dintre doctoratul ei în mate- 
matică, cel în litere şi masteratul în geo-biologie apli- 
cată; nici de firescul de-a le lăsa baltă ocupând un post 
la biblioteca universității. Se cunoscuseră chiar în ziua 
în care o angajaseră acolo — întâi aprilie! S-au amuzat 
copios pe chestia asta. Au luat prânzul împreună, iar 
la vreo săptămână după aceea... 

„..Și împlineau o lună chiar azi!, cum de uitase?! 


Aniversarea 

Acum era din nou singur, copleșit de nemărginirea 
aceea. Privi bagajele fără să înțeleagă mare lucru. Își 
aminti că în geamantanul gri se găseau pietrele acelea 
frumoase pe care le adunaseră de la piciorul falezei — 
când oare? Semnătura... Apoi își aminti totul. Cu 
stropi mici şi reci, durerea îl copleși din toate părțile, 
ca o ceață, reducându-i orizontul până la câțiva pași. 


Pașii ei reveniră din baie. 
Se lungi iarăși lângă Petru... când el „își aminti” că 


„se terminase cafeaua”. 


47 


Alte istorii interzise Ovidiu Petcu 


Ioana se ridică grăbită: 

— Merg eu! 

— Nu, tu abia ai venit. Puţină mișcare nu-mi strică. 

— Ai făcut destulă!, râse ea. Mă întorc repede! 

Însă el deja sărise-n pantaloni. 

Ajuns în stradă ridică ochii: Ioana deschisese plasa 
ferestrei şi de acolo, de la etajul cinci, întinsă peste 
pervaz cu tot aurul soarelui în păr, îi trimitea bezele. 


Când se întoarse de la cumpărături își ridică iar 
privirea. Ioana uitase plasa deschisă. Mai multe vrăbii 
se învălmășiră în dreptul ferestrei și un ghem de 
blană roșie se aruncă asupra lor. Bufnitura îi izbi 
auzul ca un dangăt de clopot. Petru scăpă șampania, 
tortul și florile. 

Nu mai putu să urce. Surd și mut, umblă prin oraș 
ore în șir, nevăzând altceva decât fantasma vechii iu- 
biri strivită de asfalt și privindu-l cu ochi ca de sticlă 
pisată. 

„— Te rog... desenează-mi o oaie!” 
Antoine de Saint-Exupery — Micul prinț 


Războiul Mondial se sfârşise odată cu toamna, dar 
situația nu era stabilă. Pământul clisos al pădurii în- 
greuna mersul, crengile scurtau zarea. Bărbatul se 
opri să asculte: un zbârnâit îndepărtat, ca de bondar, 
venea... parcă din față, dinspre nord. 

Zgomotul creștea, căpătând un timbru metalic. 

Fereşte-te să fii văzut până în prima localitate. Acolo vei 
întâlni o anume persoană care îți va oferi documentele ne- 
cesare. 

Omul se lipi de un trunchi și rămase nemișcat. 

Zgomotul cotropea împrejurimile, trunchiul în- 
cepu să vibreze şi, în clipele următoare, ceva ca o pa- 
săre imensă trecu peste copaci. Maşinăria avea o aripă 
fixă deasupra corpului şi o alta dedesubt, în față un 
cerc străveziu, probabil o elice, iar în spate un soi de 
ampenaj. 

Datele despre ştiinţa și tehnologia celorlalți sunt puţine, 
dar s-a stabilit că şi ei folosesc forța aburului şi electricitatea. 


49 


Alte istorii interzise Ovidiu Petcu 


Cu ce o zbura drăcia asta? Aerodina trecuse ca vân- 
tul, dar el apucase să vadă în cabina neacoperită de 
sub aripa superioară capul pilotului. O patrulă ae- 
riană obișnuită? Nu putea fi sigur. Așteptă ca zgomo- 
tul să se stingă și privi atent împrejurimile; pe urmă, 
cu fereală, își continuă drumul în penumbra pădurii, 
păstrând aceeași distanță prudentă față de cărare. 


k k - 


Curierul îi înmânase invitația ca pe un măr stricat. 
Nu era cazul să se întrebe de ce. 

Parcă pentru a-şi susține cu orice preț reputația 
proastă, Institutul Român de Cercetări Silvice arăta la 
fel de mohorât şi pe dinăuntru. După un periplu 
dintr-un laborator în altul, când primise tot felul de 
explicații aiuritoare, mai puțin motivul invitației, fu- 
sese introdus într-un mic amfiteatru ocupat de vreo 
douăzeci de savanți care îl priveau plini de bunăvo- 
ință. O glumă? 

Plinuţ, cu claia de păr cărunt în dezordine, cu mus- 
tața ca de focă și cu mâna întinsă, directorul aşeză- 
mântului venea spre el zâmbindu-i larg, așa că-l între- 
base fără ocol: 

„Ce naiba caută un poliţist aici?” 

Marele savant îl privise şiret: 

„Nu sunteţi un simplu «polițist», domnule inspec- 


s 


tor... 

„Nu? 

„..-mai precis, aţi fost selectat. Vă recomandă atât 
activitatea strălucită în domeniul dumneavoastră, cât 
și pasiunea pentru ştiinţele experimentale.” 

„Dar n-am înţeles o iotă din toată poli...” 

„Logoul nostru este «de la fiecare după capacități, fie- 
căruia după nevoi»! 

„Mă rog. Eu credeam că e deviza politicienilor.” 

„lată și fermecătorul dumneavoastră nonconfor- 
mism care, de fapt, se pare că hrăneşte din plin capa- 
citatea combinatorie neobișnuită de care dispuneți. 
Mai sunt și surprinzătoarele dumneavoastră abilități 
de calcul mintal, vârsta, vigoarea, lipsa oricăror obli- 
gații civile sau de altă natură... punctaj maxim! Vă rog 
să veniți după mine. Da, în față. Așa. Luaţi loc.” 

„Mulţumesc. Unde vreţi să mă trimiteţi?” 

„Ce vă spuneam?”, se întorsese triumfător directo- 
rul spre asistenţă, apoi spre el: 

„Am vrea să vă trimitem într-un... ei bine, într-un 
loc în care...” 


X k - 


Se însera. Copacii erau tot mai rari și cărarea se 
sfârși într-un drum de țară. Din depărtare se auzeau 
lătrături şi, curând, bărbatul zări luminile unui sat. 

„Ce vă face să credeţi că voi accepta misiunea?” 

— Stai!, tună o voce. 

Din semiîntuneric apărură doi soldaţi cu armele în- 
tinse. 

Cel mărunţel făcu încă un pas și răcni: 

— Actele la control! 

O lanternă îi lumină faţa. Rămase calm. Dacă ești 
prins, adoptă o atitudine autoritară, trage de timp, vor- 
beşte-le de o misiune secretă și evadează cu prima ocazie. 
Întrebă: 

— Cine ești și cine vă comandă? 

Tonul vocii sale avu efect: 

— Sunt soldat Apetrei Vasile, plutonu’ trei infan- 
terie, compania unu, batalionu' doi, de gardă la post. 
Vă rog să-mi prezentați actele. 

— Sunt căpitanul Mirescu, de la Cercetare. Mă aflu 
în misiune, deci nu am acte. Du-mă la superiorul tău. 
Ce regiment sunteți? 

— Ăsta-i spion, Vasile... 

— Om vedea noi. Dă-mi lanterna și perchezițio- 
nează-l. Domnule căpitan, vă rog să ridicați mâinile. 

Mirescu se supuse. 


x k x 


„Mă tem că nu aveți de ales”, îi răspunsese direc- 
torul. „Precum bine știți, resursele planetei sunt limi- 
tate. Ne războim pentru ele dintotdeauna și fiecare 

țară caută să se asigure de eficacitatea acțiunilor sale. 
Motiv ca proiectele de cercetare în domeniul apărării 
să fie secrete, de acord?” 

„Fireşte.” 

„Noi lucrăm pentru apărare.” 

„Felicitări. Tocmai mi-ați tras un glonţ în ceafă.” 

„Tocmai aţi fost asasinat”, îl informă directorul. 
„Ziarele de seară sunt acum pline cu fotografii de la 
locul faptei.” 

„Complicată manoperă.” 

„Vă rugăm să acceptați misiunea.” 

Şi după...? 

Evident, nu exista un „după“. 

Dar voia să trăiască, putea găsi o soluție... 

„Cât e de grav?” 

„Cât de grav ar fi să dispărem ca stat?” 

Feţele celor din amfiteatru deveniseră inexpresive. 
Ca prin vată, auzise iarăși vocea directorului: 

„Vă amintiţi de tabla lui Pitagora?” 

Ce naiba... 

„Desigur.” 

„„„un pătrat format din zece rânduri a câte zece 
pătrăţele cu numere — din unu în unu până la zece, 
din doi în doi până la douăzeci, din trei în trei până 
la treizeci... 

„Ştiţi că, dacă scriem numerele pe o coală de hârtie 
într-o așa ordine, acea coală devine un fel de... mașină 
de calcul.” 

Ştia: adunarea lor repetată făcea ca rândul lui 5 să 
se intersecteze cu coloana lui 8 în pătratul lui 40, co- 
loana lui 9 intercepta rândul lui 2 în pătratul lui 18... 

„Şi nu pentru că hârtia ar fi inteligentă, ci pentru 
că, având numerele scrise în această ordine, ea nu 
poate «reacționa» altfel.” 

Mașini de calcul?! Ce mașini de calcul fac „silvicul- 
torii” ăştia aici? 

„Vă ascult, domnule director.” 

„Noi am descoperit că bătrâna logică binară poate 
fi modelată algebric folosind cifrele 1 și 0. Cu o 
mașină în care lui «adevărat» îi corespunde un sem- 
nal electric, reprezentând «1», şi lui «fals» lipsa de 
semnal, reprezentând «0», putem efectua diverse cal- 
cule. De exemplu, într-un circuit cu un bec și două în- 
trerupătoare montate în serie, operația «0 x 1 = 0» este 
redată de un întrerupător deschis, adică «0», şi celălalt 
închis, adică «1», rezultatul fiind neaprinderea becu- 
lui, adică «0». Și nu pentru că acest circuit ar ști tabla 
înmulțirii, ci pentru că, într-o aşa configuraţie, nici el 
nu poate «reacționa» altfel.” 

„Dar celelalte operaţii?” 

„Există diverse căi pentru a le modela pe toate. Așa 
am construit mașini electrice de calcul extrem de per- 
formante, mult superioare celor mecanice din maga- 
zine.” 

„Excelent, însă nu văd legătura cu apărarea. Diri- 
jarea unor tunuri automate?” 

„Mult mai mult. Fiindcă mașinile în discuție pot 
efectua nu doar calcule matematice, ci şi calcule... să 
le numim «biologice». 

„De ce «biologice»? 

„Suntem în anul 1918 — adevărat sau fals?” 

„Adevărat.” 

„Ei bine: la auzul întrebării mele, în celulele din 
creierul dumneavoastră s-au produs niște biocurenți 
ce s-au transmis de la una la alta şi, datorită arhitec- 
turii traseelor, au desfășurat o serie de calcule mate- 
matice cu «1» și «0»; dar ele s-au efectuat într-o «ma- 
șină de calcul» vie şi rezultatul lor s-a tradus, fără să 
vă dați seama, în răspunsul dumneavoastră verbal.” 

„Hm... 

„lar aceste calcule dovedesc faptul că, har Domnu- 
lui, reflectaţi corect realitatea, configurația «circuite- 
lor» dumneavoastră e ordonată precum tabla lui 
Pitagora, deci creierul nu putea reacționa altfel.” 

„Puteam să vă dau un răspuns aiurea.” 

„Sigur, dacă erați nebun; sau dacă urmăreaţi alt- 
ceva decât înțelegerea explicaţiei mele.” 

„Fascinant.” 

„Acum calculatoarele noastre nu mai folosesc sem- 
nale electrice de tipul biocurenților, ci particule de lu- 
mină.” 

„Fotoni? Calcul binar cu fotoni?” 

„ȘI calcul binar.” 

„Adică...?” 

„Vedeţi dumneavoastră, domnule inspector, calcu- 
lele binare din creier sunt doar o parte grosieră a pro- 
ceselor nervoase ale căror rezultate le conștientizăm 
ca sentimente, proiecte, întrebări... lată: mâine, la ora 
zece fix, pe fereastra aceea va intra o cioară — adevărat 
sau fals?” 

„Este o problemă indecidabilă, așadar nu poate fi 
rezolvată prin logica binară.” 

„Mașinile de calcul fotonice depăşesc această lo- 
gică, fiindcă nu mai lucrează cu două stări, ci cu trei. 
Ca atare, asemenea nouă... ei bine, ele GÂNDESC!” 


Lae: d d 


Mirescu privi pereții încăperii arestului și rămase 
pe gânduri. Ce șanse avea să evadeze din unitatea asta 
fără zarvă şi să găsească în sat „o anume persoană”? 

Vei recunoaște cu ușurință persoana respectivă. 

Oare? 

Se auzi tropăitul unor bocanci de trupă și ușa se 
deschise: 

— Domnul căpitan Mirescu, presupun. 

Căpitanul se ridică ușor iritat: 

— Eu sunt. Cu cine am onoarea? 

În lumina puţină a becului electric, Mirescu dis- 
tinse un ins de talie mijlocie, în uniformă și cu o față 
surprinzător de familiară. 

— Locotenent Avram, comandantul Companiei 1, 
la dispoziția dumneavoastră!, bătu din călcâie ofițerul. 

— S-ar zice mai degrabă că eu sunt la dispoziţia 
dumitale. 

— Mii de scuze, domnule căpitan, abia acum am 
primit de la Marele Cartier General din Sibiu confir- 
marea misiunii dumneavoastră. Sunteţi liber. Dar pre- 
cis vă e foame, aşa că vă rog să mă urmați. 

Mirescu se prefăcu a nu-i recunoaște pe cei doi 
soldați care, rânjind festiv, îi făcură loc să treacă. 

În întunericul de-afară, curtea unității nu-i oferea 
prea multe detalii. O goarnă văită un semnal și, de te 
miri unde, câțiva gradați țâșniră-n fugă și se aliniară 
pe platou. 

Intrară în popotă. Doi subofițeri adăstau în fața pa- 
harelor. Locotenentul îi concedie cu un gest, comandă 
cina, îl invită să ia loc la o masă și, pe un ton scăzut, 
intră în subiect: 

— Înţeleg că aţi fost desemnat să decideți şi să 
efectuaţi... schimbarea. 

— Poftim?! 

— Schimbarea favorabilă nouă, preciză locotenentul. 

„Ce-i face pe fotoni să aibă trei stări diferite?” 

„Natura lor, domnule inspector.” 

— Nu înţeleg. 

— Ba înţelegeţi. Misiunile noastre sunt comple- 
mentare, în funcţie de talentele fiecăruia. Eu, de exem- 
plu, sunt actor... 

Chiar unul celebru, își aminti căpitanul: Aristide 
Demetriade — „acea persoană”. Ușor de recunoscut. 

— ...iar dumneavoastră sunteți inspector de poli- 
ție. Domnul inspector Vuia, nu-i așa? Traian Vuia. 

Da, înțelesese foarte bine: foton transmis, foton re- 
flectat, superpoziție, coerență, decoerenţă... și totul 
plecase de la radiația corpului negru! 

„Locotenentul Avram” așeză pe masă un porthart 
străvechi: 

— Aveţi aici documentaţia necesară şi actele de 
identitate. 

„Schimbarea favorabilă nouă.” 

Imediat apăru şi cina. 


k kk 


Libertatea îți dă puterea de-a împlini proiectele 
tale, iar puterea îți dă libertatea de-a le zădărnici pe 
ale altora — cine spusese așa? 

Acum, însă, nu era vorba doar de zădărnicirea pro- 
iectelor sale: pe monitorul mașinii de calcul din fața 
lui, inspectorul Vuia putea să vadă un soi de cub ce 
se rotea încet, cu fețele adâncite și vălurind continuu 
în culori și irizații schimbătoare. 

„O imagine aproximativă a dimensiunilor spaţi- 
ului”, îl lămurise directorul. „Un hipercub.” 

„Un teseract...” 

...maşini gânditoare, monitoare cu plasmă, hiper- 
cuburi — o fizică depășind cu mult imaginarul din cele 
mai avangardiste romanțţuri științifice. Afară era no- 
iembrie 1918, dar aici era viitorul. Câţi muriseră pen- 
tru păstrarea atâtor secrete? Mulţi, foarte mulți... 

„Întocmai, domnule inspector. Precum văd, cu- 
noașşteți istoria ipotezelor despre numărul dimensiu- 
nilor spaţiului, poate și teoria potrivit căreia spațiul 
ar avea unsprezece dimensiuni.” 

„«Teorie»? Deci s-a demonstrat?” 

„Au demonstrat-o mașinile noastre. Apoi au creat 
protocoalele unor experimente de sondare a acelor di- 
mensiuni.” 

„Adică... a universurilor paralele?” 

„Sunteţi formidabil!” 

Vuia nu-și putuse stăpâni surâsul: 

„Şi? Ne vor invada «paralelii»?” 

„Nu. Îi vom «invada» noi. Dar nu pentru resurse, 
ci... pentru a ne schimba soarta. Provocând mici mo- 
dificări în istoria unei lumi asemenea lumii noastre...” 

„Modificări?” 

„Da. Fără armate, fără vărsare de sânge.” 

Doar făcând uz de libertatea de a zădărnici proiec- 
tele altora, îşi zise Vuia. 

Nu, este imposibil: 

„Cum naiba să produci o schimbare aici printr-o 
schimbare efectuată acolo?” 

„Domnule inspector, doar știți bine că nu există sis- 
teme complet izolate.” 

„..Și nici oameni complet nesupravegheați, adău- 
gase în sine Vuia — nu în România. Mai ales acum, 
când, prin analiza deșeurilor mele casnice, o astfel de 
mașină „gânditoare” ar putea stabili până şi ziua 
când am făcut primii pași! 

Întrebase pe un ton care s-ar fi dorit neutru: 

„Există o altă planetă Pământ... și o altă Româ- 
nie?” 

„Există un univers întreg, identic universului nos- 
tru. Printre altele.” 

„ŞI vreți să mă trimiteţi acolo?” 

„Întocmai.” 

„ȘI... cam ce schimbare au stabilit mașinile să fac?” 

Directorul se scărpinase în cap: 

„Ei bine, schimbarea aceea o veţi hotărî dumnea- 
voastră.” 

Era prea de tot! Vuia trăsese aer în piept — mult aer. 
Expirând cu grijă, spusese: 

„Cred că totul este o minciună.” 

„Din păcate, nu. În ciuda informațiilor din presă, 
în clipa asta suntem ca și învinși. Americanii deja au 
încheiat pace, francezii s-au retras, Polonia e toată o 
ruină. Suntem singuri. Am pierdut Bucureștiul, iar 
undeva, în zona Mărășeștiului, ultimele noastre 
unități sunt încercuite de armatele celor două imperii. 
Într-o săptămână vom dispărea de pe hartă.” 

„Au înconjurat Mărășeștiul!? Atunci cum de n-au 
ocupat și orașul nostru?! Unde naiba suntem, pe 
Lună??” 

„Încă nu. Suntem undeva, în hipercubul ăsta. Nu 
ştim unde.” 


X kk 


— Rău ați ajuns, băieți! 

Soldații care curățau cartofi ridicară capetele. 

— Dg’ ce, Vasile, mântuiși de târnuit curtea? 

— Să dai cu târnul îi treabă de bărbat, măi Gheor- 
ghe! 

Răsărea soarele și curtea cazărmii se umplea de 
forfota obișnuită. 

— Vă las în durerea voastră, damelor. lo merg cu 
airoplanu', cu dom’ căpitan Mirescu. 

— Cu ăl' de l-ai „prins” aseară, vigelentule? 

— Cu. 

— Şi ur’ vă duceţi? 

— La Alba. 

— De ce, tăntălăule? 

— Îi sicret. 

— „Sicret” pe dreacu'. Tre’ să fie ceva legat de 
Unire. 

— Fără politică, soldat! Curăţă barabulele şi cată 
să nu-ți beleşti deștele! 

Vasile se îndepărtă țanțoş săltându-și nădragii. 

— Oare ce hram să poarte Mirescu? O fi și pilot de 
airoplan? 

— O fi! Că doar n-o pilota Vasile! 

— ATENŢIUNE! 

Militarii săriră-n poziție de drepți. 

— Domol, băieți. Vedeţi-vă de treabă. 

Îmbrăcat regulamentar și echipat cu cască de piele 
și ochelari de protecţie, Vuia se îndreptă spre garajul 
unității. Un automobil îl aștepta cu motorul pornit. 

Demetriade îl prevenise: „Iraiane, ia aminte că ae- 
roplanul nu-i ca dirijabilele noastre, gândește-te ce 
pot face curenții de aer cu aripile astea. Uite schema 
lui, studiaz-o bine.” 

Privind-o, lui Vuia i se umeziseră ochii: revedea 
acolo multe din soluţiile găsite de el însuși pentru au- 
tomobilul său zburător, „Liliacul“. Un proiect respins 
de Academie: „Dumneata, stimate... inventator, ar 
trebui să știi că motorul cu metan și mașina de zburat 
mai grea decât aerul sunt himere!” „Domnule Preșe- 
dinte, am auzit că sunteți un vânător pasionat. Să fie 
rațele mai ușoare ca aerul?” „Pof-tim??” „Se prea poate, 
fiindcă ele cad numai când le umpleți cu plumbi. Nu 
este așa? Am onoarea, domnilor.” Academicieni idioţi... 

În mod clar, aeroplanul pe care urma să-l piloteze 
era mult mai eficient aerodinamic şi mult mai com- 
pact decât „Liliacul” său. Breguet 14 B.2... Numele nu-i 

spunea nimic, dar schema era foarte amănunțită: se 
menționau până și materialele folosite în construirea 
componentelor aparatului. Astfel, Vuia putea deduce 
tensiunea din corzile ce plecau de la paloniere și de 
la manșă către suprafețele de comandă, comporta- 
mentul și rezistenţa la vânt... 

„Ar tebui mai întâi să-l încerc.” 

„Nu-i vreme, Traiane! Habar n-am ce mai cauţi la 
Alba, dar dacă nu decolezi mâine dimineață, ratezi 
adunarea! Vezi că aterizarea e cea mai dificilă, găsește 
un câmp să faci câteva simulări. Cu navigația te des- 
curci?” 

Vuia privise harta. 

„Am reținut traseul.” 

„Mai sunt şi căile ferate, șoselele, vârfurile mun- 
toase... Te orientezi după ele. În carlinga din spate i-l 
dau pe Vasile.” 

„N-am nevoie.” 

„Ba ai! O fi el cam bleg, dar la mitralieră e as! Vre- 
murile-s tulburi și nu poți să ştii...” 

Vuia trecu în revistă aparatura de bord şi încercă 
rezistența opusă de comenzi. În coada avionului, 
direcția se mișca frumos. Privi şi cabina posterioară, 
cu perechea ei de mitaliere îngemănate pe un afet ro- 
titor, apoi mitraliera instalată în față. Ce arme teribile! 
Își aminti de institut: acolo puteau fi unele mult mai 
sofisticate — electrice, termice, magnetice... Cum de 
pierduseră războiul?! 

— Traiane! 

Vuia se săltă din scaunul pilotului și privi în jos: 

— Ce-i? 

— Vezi că vine Vasile. 

Pe urmă Demetriade adăugă ceva mai tare: 

— Drum bun, „domnule căpitan”! 

— Rămâi cu bine, „Avrame”. Ne-om vedea. Hai, 
soldat, învârte elicea. 


X k - 

„Suntem undeva, în hipercubul ăsta. Nu ştim unde.” 
Vuia rămăsese cu gura căscată: abia aflase că lumea 
lui își împărțea spațiul cu alte lumi, așa cum semna- 
lele convorbirilor telefonice își împărțeau același 
cablu; abia înțelesese că „distanțele” dintre lumile pa- 
ralele erau asemenea diferențelor de fază dintre unde; 
abia i se explicase că lumile astea pot interfera precum 
razele de lumină... că uite, savanții nu mai știau pe 
ce lume se află și îi cereau lui, ca inspector de poliție, 
să-i găsească! 

Întrebase cu ultimele rămășițe de calm: 

„Dar maşinile alea «gânditoare» ce mama dracului 
fac?” 

Directorul privise într-o parte: 

„Nu toți gândim genial. Nici ele. Şi nu au nici 
experiența anchetelor polițienești...” 

„Asta-i bună!, izbucnise Vuia. Din câţi sunteţi, ni- 
meni nu s-a gândit să revadă calculele ca să aflați 
unde aţi nimerit și cum? De ce m-ați chemat? Ce, 
suspectaţi că aveţi un criminal printre voi?” 

Directorul îl privise în ochi: 

„Mă tem că da.” 

În clipa aceea, în laborator intrase Smaranda. 


x k x 


— Spionul!! Prindeţi spionul!! 

Motorul aeroplanului pornise, dar Vasile nu se gră- 
bea să retragă saboţii din fața roților. Departe, în 
spate, la ieșirea din hangar, câțiva militari continuau 
să strige în timp ce alții instalau grăbiţi trepiedul a 
ceva care putea fi un alt model de mitralieră. 

— Fugi, căpitane!, strigă Demetriade, căznindu-se 
să-și scoată revolverul. 

Mintea lui Vuia prinse a lucra fulgerător: la rapor- 
tul de dimineaţă nu se pomenise nicio vizită în uni- 
tate, niciun telefon de la Comandament, nicio tele- 
gramă, iar hangarul era prea departe pentru un biet 
revolver — cine juca teatru aici? Strigă: 

— Culcat, Vasile! Urcă, locotenente! 

— Ba rămân! 

— Rămâne Vasile!, urcă dracului odată! 

Vuia flectă ampenajul direcției la maximum, am- 
bală motorul și avionul prinse a pivota în jurul unei 

roți ca un compas, târându-și coada spre Demetriade 
și așezând-o între el şi soldați exact când aceștia des- 
chiseră focul. 

— Bolșevicilor!, strigă Vasile. 

— Boule!, strigă Vuia, ține-ţi nasu-n pajiște, că ţi-l 
alicesc cei camarazi! Hai, locotenente! 

Câteva gloanţe îi trecură pe la urechi, unele găuriră 
deriva iar altele mușcară iarba pe lângă picioarele ac- 
torului. Astfel inspirat, acesta sări pe aripă și se ros- 
togoli în cabina din spate, dar se ridică imediat, armă 
mitraliera și începu să tragă cu oarece talent spre 
trupeţii de lângă hangar, făcându-i să-și abandoneze 
arma și să se arunce pe burtă care-ncotro. 

Scăpând prin rotire și de-al doilea sabot, aparatul 
se smuci, luând-o curb spre nişte butoaie de tablă sti- 
vuite pe marginea pistei. Vuia izbuti să vireze-n sens 
invers, mai-mai să le-atingă, se încadră pe pistă cu 
chiu cu vai, prinse viteză și decolă onorabil, stră- 
duindu-se să compenseze cu eleroanele efectul de 
cuplu surprinzător de accentuat al elicei. 


X k - 


Smaranda îi zâmbise discret: 

„Bună seara, domnule inspector.” 

Unele lucruri nu se schimbă niciodată. 

Vuia alungă amintirile. Alungă şi gândul că toți cei 
de față, cu institut și oraș cu tot, fuseseră izolați de 

lumea lor... accidental? Unde era greşeala? Intenţio- 
nat? În beneficiul cui? Urma să afle. 

Răspunsese incolor: 

„Bună seara, doamnă profesor. Voi avea nevoie de 
o echipă de...” 

„Nu vă putem da o echipă”, spusese directorul. 

„Din motive de securitate”, completase Smaranda. 
„Veţi lucra cu mine.” 

Vuia se încruntase puțin: 

„Cred că nu înţelegeţi câți oameni trebuie să an- 
chetez — de la savanţi și operatori până la personalul 
care șterge praful!” 

Smaranda ridicase din sprâncene: 

„La solicitarea dumneavoastră, voi contacta sepa- 
rat pe oricare dintre ei. Și, desigur, veți vedea înregis- 
trările discuţiilor.” 

Vuia înjură în gând. Înjură cu metodă. Înjură spai- 
ma în virtutea căreia, de aproape un secol, fiecare 
cetățean era urmărit ca posibil dușman al statului 
român. Înjură președinții, veșnic mânuiți de trusturile 
care-i aduseseră la putere. Înjură presa care fabrica 
știri, justiția care fabrica vinovați... şi mai înjură co- 
pios şi rodul acestei anomii: discrepanţa dintre nive- 
lul cunoașterii aflat în secretoasa instituție „silvică“ și 
cel din afara ei... şi se întrebă iar: cum de pierduseră 
războiul? 

Xx - dă - 


Sub aeroplan defilau încet câmpuri și localităţi, 
râuri și iazuri. 

Toc, toc, toc... 

Vuia întoarse capul spre Aristide — auzise și el. 

Toc, to-toc, toc, to-toc... 

Sunetul venea din stânga, dinspre aripa inferioară. 
Vuia se ridică să vadă ce-i și întâlni privirea sticloasă 
a lui Vasile: întins pe burtă și încleștat de hobane, cu 
faţa şi mâinile vinete, „efectul de cuplu” suplimentar 
izbuti să-i rânjească; mai bătu o dată cu vârful bocan- 
cului și, cu același rânjet, puse capul pe aripă și în- 
chise ochii. 

Nu era timp de pierdut: 

— Aristide, dă-mi și cureaua ta! 

Însă Aristide era deja lângă el: avea curajul unui 
cascador și siguranța unei pisici. 

Urmă o scenă ca în filmul „Oțelul se răzbună”, dar 
cu aeroplan în loc de dirijabil. 

Aterizară ca vai de lume pe-o miriște, desfăcură cu- 
relele cu care-l legaseră pe soldat de hobane... dar le 
trebui ceva mai mult să-i descleşteze degetele. 

ÎI coborâră de pe aripă și îl întinseră cu fața-n sus. 
Era rece și țeapăn. 

Vuia își întoarse privirea aiurea, peste câmp. 

Aristide îşi aprinse o țigară. 

— Ţui...că... 
XX x 


Băutura energizantă pe care i-o oferiseră lui Vuia 
le trăda graba. Așadar, trebuia să stea treaz până va afla 
dimensiunea unde nimeriseră; după aceea îl vor expe- 
dia într-o Românie paralelă, unde avea să producă schim- 
barea aptă să modifice favorabil soarta celei de-aici. 

Şi mai era Smaranda. 

Apoi... 

Băutura energizantă părea să i se urce la cap. Ştiin- 
du-se urmărit îndeaproape, se prefăcu a da paharul 
de dușcă și, cu o mișcare iute, se întoarse ca pentru a-l 
spăla în chiuvetă. Jetul de apă rece îi făcu bine. Tre- 
buia să rămână treaz şi nedrogat. 

Câtă vreme? 

Începu să se plimbe prin cameră. 

Atunci auzise o bătaie ușoară în ușă. 

Era Smaranda. 

Unele lucruri nu se schimbă niciodată... 


x d x 


„..dar acum poftea să bea ceva tare. Strigă: 
— Mai ai rom, soldat? 
— Nu, să trăiți!, veni răspunsul din fuselaj. 

Vuia înghiți în sec: aseară trebuia să fi acceptat și a 
doua sticlă. Ce bună ar fi fost acum! 

Încercă să se bucure de zbor — știa că nu mai era 
cazul să provoace o schimbare. Din ușă, Smaranda îi 
șoptise doar atât: „Repede!”, îl înșfăcase de mână și, 
aproape alergând, îl trăsese după ea până la lift, dar 
o cotise imediat spre treptele pe care începu să le co- 
boare în viteză trăgându-l mai departe după ea. 

Ajunși la subsol, se opriră în fața unei uși blindate. 
Smaranda formă codul și ascultă câteva clipe. Era 
linişte, nu-i urmărise nimeni. Intrară. Lumina izbucni 
din toate părțile. 

Vuia strânse mai tare manșa. 

O încăpere largă, având în mijloc un soclu circular 
pe care erau dispuse vreo douăzeci de bobine înalte 
de-un stat de om, centrate pe un soi de butelii și împe- 
recheate cu niște oglinzi la fel de înalte, groase de-o 
palmă, toate înconjurând un mic podium rotund. În 
dreapta, un pupitru de comandă. În stânga, patru 
scaune. Atât. 

Smaranda îl răsuci spre ea și își afundă privirea-n 
privirea lui ca pe vremuri: 

„Iraiane...” 

El se întreba și acum de ce. Însă ea continuă pe alt 
ton: 

„Directorul s-a zgârcit la fonduri: că nu ne trebuie 
un compensator de oscilaţii, că vom folosi instalația 

doar de două-trei ori... l-am arătat că fără compensa- 
tor ne poate lua dracu’ pe toți de la prima expediere. 
Zadarnic: Albert este economist.” 

„Albert...2” 

„Directorul.” 

„Economist??” 

„Ce, credeai că-i savantul proslăvit de presă? Cine 
o conduce? Şi institutul ăsta al cui naiba e?! Albert 
scrie romanțuri științifice, dar habar n-are de știință! 
Hai!” 

„Unde?” 

„Într-un loc mai sigur. În cealaltă Românie, că asta...” 

„Şi schimbarea?” 

„Adevărul e că nimeni nu o poate stabili sau ghici, 
cu toate mașinile din institut. Principiul este valabil, 
dar ne-ar trebui un calculator fotonic mare cât Pămân- 
tul şi cu niște capabilități de procesare euristică la care 
nici nu putem visa!” 

Vuia o privea năuc. 

„Poate că sosirea ta acolo e suficientă, cine știe? Ori- 
cum, ai noștri şi-au meritat-o.” 

„ŞI... Albert?” 

„E omul guvernului, nu pricepi!? Şi singurul om din 
institut!! Uite!!” 

Cu o mișcare bruscă, Smaranda își dezgoli pieptul, 
îşi plimbă degetul printre sâni și... pielea i se retrase 
către coaste. Vuia înmărmuri: o puzderie de compo- 

nente metalice, dar cu o stranie aparență de viu, pal- 
pitau în cutia ei toracică frumos modelată. 

„Să-ţi arăt și creierul!?” 

El abia bâigui: 

„Ce... naiba... eşti?” 

„Ce vezi! Hai!” 

Trei expedieri... 

„Hai odată!”, mai spuse alcătuirea aceea atât de 
omenească, și îl împinse printre bobine, silindu-l să 
urce pe podium. 

„Stai nemișcat!” 

Vuia își văzu imaginea repetată la nesfârșit în fie- 
care „oglindă“. Atâtea universuri... 

Ea deja era la pupitru. 

„Smaranda! 

„Nu e nicio «Smarandă» aici! Așa-i că-ți vezi ima- 
ginea multiplicată în fiecare scut cuantic? Înseamnă 
că spaţiul se deformează, deci „bula” noastră de uni- 
vers va colapsa curând.” 

„Cuum??” 

„Alaltăieri am mai expediat un om, îl vei întâlni 
acolo. Măsură de ageamiu. Căci expedierea ta va hârbui 
și mai mult schimbătorul de fază — instalația din jurul 
tău. Stai liniștit să-ți transmit instrucțiunile!” 

„Ce instrucțiuni?” 

„Astea... aaa-șa!” 

Nu simțea nimic. 

„Eşti gata, domnule «căpitan»?” 

„Nu!! Cum naiba mi-ai transmis instrucțiuni? 

„Prin rezonanţă. Și tot prin rezonanţă pleci: îţi de- 
calez frecvența până intri în fază cu...” 

Încă o expediere... S-o piardă iar?! 

„Smaranda, te implor, vino cu mine!!” 

„Azi nu. Drum bun!” 


kéd 


Așa se trezise în pădure. 

...Şi plafonul ăsta de nori joşi! Ce zi mohorâtă! 

Reduse altitudinea ca să vadă mai bine reperele de 
la sol. 

— Dom’ căpitan! 

— Ce-i, Vasile? 

— Nu mai faceți așa că mi-i rău! 

Coborâse cam brusc. 

— Nu mai fac. 

Smaranda... Ar mai fi suportat-o ştiind că devenise 
o maşină? 

Dar omul? E omul altceva decât o mașină? 

— Dom căpitan! 

— Ce mai e? 

— Vreţi şi dumneavoastră Unirea, aşa-i? 

— Sigur, Vasile. 

Cine alarmase unitatea cum că ar fi spion? 

La dracu!, uitase porthartul! Asta era! Îl trecură su- 
dorile. 

— Dom’ căpitan! 

— Prezent! 

— Să ştiţi că dacă Basarabia nu s-ar fi unit cu noi 
acum, am fi pierdut-o pentru totdeauna. 

— De ce, Vasile? 

— N-aţi aflat că, după o sută de ani sub ruși, acolo 
doar jumătate mai sunt români? Și că limba oficială-i 
rusa? Încă o sută de ani și era gata cu românașii noştri! 
Așa-i? 

— Aşa-i, Vasile, așa-i. 

Smaranda: o mașină care îl trimisese aici pentru 
că... nu putea face altfel. 

Dar nici Giordano Bruno n-a putut face altfel. Şi nici 
el însuși nu putea. Deși era sigur că la prefectura din 
Alba Iulia tocmai venise o înştiinţare despre un spion 
ce-și spunea „căpitanul Mirescu”. Da, Galilei avusese 
dreptate: cartea Naturii e scrisă în limbaj matematic. 
Și nu putea fi scrisă altfel: era în firea lucrurilor. 

Era în firea lucrurilor să zboare acum la Alba? Ce 
îl tot atrăgea acolo? 

Peste zgomotul motorului auzi un scâncet de copil: 
„S'il vous plait... Dessine-moi un mouton.” 

Vocea lui Aristide alungă halucinaţia: 

— Domnule căpitan, aţi citit „Maşina Timpului”? 

Un polițist îi împinse pe spălăciţi spre ieşire. 

Dinu privi iar macheta Bucureştiului întinsă pe 
masa din mijlocul încăperii, se întoarse şi se ridică de 
pe scaun: 

— Căpitan Dinu, la dispoziția dumneavoastră. 

Femeia îşi sticli cerceii şi dinții într-o mişcare plină 
de cochetărie. Uite-o cum se gudură, îşi zise Dinu, 
crispându-se insesizabil — avea să urmeze întrebarea: 

— Dinu şi mai cum?, luminiţe de interes preves- 
teau reacţia invariabilă a nouăzeci şi nouă la sută din- 
tre muritorii pe care îi cunoscuse căpitanul, infractori 
sau nu. Respiră adânc şi răspunse: 

— Taleirand. 

— Talairan? gânguri ea clipind zăpăcită. 

— Nu, domnişoară. Taleirand! Scris aşa cum 
se aude (când se aude, adăugă în gând). M-a botezat 
însuşi bulibaşa. Nu cred să vă deranjeze, mai ales că 
dumneavoastră veţi folosi doar apelativul „căpitan 
Dinu”, uşor de pronunţat. Nu-i aşa? 

— Ta-lei-rand, hă-hă! râse femeia, şi lanţul de aur 
îi tresăltă sexy la limita decolteului. Taleirand! 

— Excelent, însă nu-i recomandabil... 

— „Ta-lei-...” 

— „ca exerciţiu de dicție. Acum, cazul dumnea- 
voastră. Vă ascult. 

— Aş vrea... N-ar fi mai bine să bem ceva, undeva? 
Poliția mă impresionează, ştiţi... Mă simt aşa... prost... 
(„Proastă”, corectă căpitanul), mai bine undeva... ro- 
mantic... 

— Este un caz romantic? 

— Hă-hă... Cum să vă spun... (Roşise toată.) Vă rog... 

— Ce doreşte domnița noastră? 

Neauzit ca de obicei, maiorul Pernă se materiali- 
zase lângă Dinu. 

— Când ați sosit din Austria? adăugă el cu acelaşi 
ton lucios ca mierea. Unchiul dumneavoastră e bine? 
se plecă uşor maiorul. 

Femeia făcu ochii mari: 

— Ne cunoaşteţi? 

— Vai, domniță scumpă, dar noi, poliția, cunoaştem 
pe toată lumea! o linse din ochi Pernă întinzându-şi 
mânuțţele într-un gest larg. Cu ce treburi în casa noas- 
tră? 

— Este... este ceva estrem de confidenţial, dom- 
nule... ăăă..., se bâlbâi ea uitându-se neajutorată la 
Dinu. Ştiţi... ăăă... voiam să-l invit pe domnul căpitan... 

— Aha!, tinerețe...! clătină din cap maiorul. Sigur, 
căpitane, du-te. Mai ai doar două ore de serviciu — îşi 

verifică formal biocronul-brăţară — ei, două ore şi câ- 
teva minute, acolo („Exact patruzeci şi patru!”, scrâşni 
Dinu), lasă, mergeţi... Oricum, noi, poliţiştii, nu sun- 
tem niciodată fix în afara misiunii... Respectele mele, 
domnişoară Cerasella, omagii unchiului... 

Femeia asudase. 


X k k 


Anul 2027 nu părea să fie altfel decât ceilalți. O pri- 
măvară bolnavă, cum fusese de fapt şi iarna, stăpânea 
Bucureştiul. Platforma Voluntari lucra cuminte în mij- 
locul grevelor şi al marşurilor de protest care frămân- 
tau ceața atmosferei politice româneşti — şi ceața de 
afară. În lumina târzie, cei cincizeci de demonstranți 
autorizați purtau fără chef câteva pancarte, încadrați 
de pasul regulat al forțelor de ordine. Taxiul depăşi 
grupul protestatarilor, evitând elegant o băltoacă. 
Stropi mărunți sclipeau pe parbriz sub fulgerele de 
neon ale reclamelor. O intersecție cu semafoare de- 
fecte, un ambuteiaj, pietoni derutați. Bulevardul. Prin 
cenuşiul umezelii rărite de iureşul circulației se între- 
zărea, departe, puzderia de luminiţe ale giganticului 
hotel Tutankamon plutind nepământean peste zarea 
oraşului. 

— Opreşte aici! se pițigăi Cerasella. 

Taxiul viră dreapta, stopă. Dinu îi arătă şoferului 
legitimaţia fără să-l privească, apoi coborî. Ocoli ma- 

şina, întinse mâna spre femeie, mult prea ocupată cu 
dezvelirea coapselor (uff, dragă!, maşinile astea 
strâmte!), o apucă delicat de încheietură şi o extrase 
din vehicul. 

— Uff, de ce dracu” or face maşinile astea aşa mici? 
scânci ea atât cât să fie auzită şi de şofer, şi de căpitan. 
Ştiţi, în America... 

— Da, desigur! preîntâmpină Dinu o nouă avalanşă. 
La ce etaj staţi? 

Blocul în care locuia Cerasella Iepure fusese con- 
struit în primii ani după Contact: un monstru de bio- 
compozite automorfe imitând oţelul ultrauşor, largi 
suprafețe de semiîntuneric lustruit, metalic, înălțân- 
duse-n muchii de prismă, estompându-se şi pierind 
cam pe la etajul 20 în puful de plumb al văzduhului. 
Câteva edificii din vremea împuşcatului completau, 
ude, peisajul înserării şi al forfotei bulevardului. Tan- 
cul roșu cu țeavă retezată al lui Făsănete îşi făcea plim- 
barea obişnuită, dominând marea de autoturisme 
vălurind în luminile mişcătoare. Cerasella îşi aranjă 
părul. 

— Deschide, dragă! spuse ea dulce uşii — o fantă 
verticală de vreo doi metri, abia sesizabilă pe oglinda 
întunecată a peretelui. Ca să preîntâmpine un refuz, 
femeia se lansă într-un adevărat arpegiu: Am venit în- 
soțită de domnul căpitan Dinu, Poliţia Municipală... 
Hai, deschide dracului o dată! 

— O însoțesc doar eu! preciză căpitanul. Poliția 
Municipală a rămas la locul ei, adăugă el, făcând or- 
dine în haosul biţilor. Zâmbi spre fagurii vigilenţi ai 
senzorului şi, pentru a doua oară în acea zi, îşi pre- 
zentă legitimaţia. Fanta prinse a se deschide rotun- 
jindu-şi muchiile de metal mincinos ale fețelor late- 
rale sub forma labiilor unei vulve uriaşe, căscând 
alene sub presiunea informațiilor şi stingându-şi stră- 
lucirile într-un roz carnal. 

— Excitant, nu? şopti Cerasella apucându-l de mână. 
Intră, nu te muşcă... 

— Mon Dieu! C'est plus merveilleux que la grande 
porte du Moulen Rouge! 

— Mais non, cest unique! 

Doi turişti filmau clădirea asistați de un sergent. 
Câţiva manifestanți trecură în fugă, urmăriți de un 
grup de tineri cu bastoane de cauciuc. O lozincă se 
pierdu pe gazon, explodă o petardă. Turiştii conti- 
nuau să filmeze fascinați construcția. 

Dinu acceptă mâna discret asudată a femeii numai 
până la lift — un falus uriaş țintind tavanul, învăluit în 
pliurile unui vagin transparent. Ca un bisturiu nevă- 
zut, programul execută în „țesuturile“ liftului o inci- 
zie de-un stat de om sub forma literei „Z“. Marginile 

sângerii se îndepărtară, dezvelind interiorul. Întrară, 
liftul se închise. 

— Etajul treijdoi...! susură femeia. 

Un miros de sex nespălat se insinuă din pereți, în- 
conjurându-i pe întreg parcursul ascensiunii. 

Liftul se opri, se deschise. leşiră. Din capătul holu- 
lui, un bărbat îi viza prin luneta unei puşti sofisticate. 
Dinu îşi stăpâni tresărirea. Pereţii înfățişau scene în 
relief din filmele anului. 

Cerasella se opri în dreptul unei dame bine fardate, 
cu aluniţă între sprâncene, stânjenită doar de blănița 
lăţoasă ce-i înfăşura şoldurile. În spatele strămoaşei, 
o peşteră. 

— Aici stau, arătă Cerasella. Întunericul din gura 
peşterii se deschise ca o diafragmă, descoperind se- 
miobscuritatea unui apartament. Dinu intră în urma 
femeii. În spatele lui peretele se recompuse. 

— Acum, spuse căpitanul, dacă tot am ajuns, îmi 
puteți spune problema dumneavoastră? 

— Dar am mai zis că-i confidenţial! Aveţi răbdare, 
mai am ceva de făcut. 

Cerasella tastă ceva pe o consolă minusculă. Dege- 
tele femeii tremurau uşor. Treptat, lumina începu să 
difuzeze din pereți. Se aflau în camera de zi. 

Apartamentul domnişoarei lepure beneficia și el, 
firește, de tehnologia biocompozitelor: softuri scumpe 
configuraseră mobilierul în forme apte să inunde cu 
hormoni chiar și un moșneag decrepit. Căpitanul 
Dinu lupta să îndepărteze ideea grețoasă a unui sex- 
party cu Cerasella, fotoliile, canapeaua şi cuierul. Se 
aşeză eroic între coapsele generoase ale unei Venus 
confortabile, ignorând reacția „sânilor” ei, şi strigă 
spre baie: 

— Dispuneţi de un AV-recorder? 

Din vulva uşii apăru o claie de zulufi portocalii şi 
uzi: 

— Cum să nu, aici totul se înregistrează! Dar, dacă 
vă deranjează... 

— Nu, deloc. Pot fuma? 

— Desigur că da, apăsaţi genunchiu'... Doriţi ți- 
gări? 

— Mulţumesc, nu. Le am pe-ale mele. 

Căpitanul apăsă rotula fotoliului-zeiță şi pe coapsa 
mobilei se născu un orificiu anal generos. Platforma 
Voluntari nu se zgârcea cu funcționalitatea. Vorbi ia- 
răşi în direcţia băii: 

— Unchiul dumneavoastră a dispărut? 

— De unde ştiţi? 

După omucideri, în top urmau răpirile. Luptele 
dintre clanurile rivale, inconsecvenţele sistemului ju- 
ridic, inerente noului sistem, precum și situarea Ro- 
mâniei la intersecția drumurilor lumii interlope din 
Est şi Vest ridicaseră la cote alarmante rata criminali- 
tății. Autoritatea consiliilor capilor de fratrie nu mai 
putea sprijini forțele polițienești, procesele între fa- 
milii se încheiau tot mai rar cu despăgubirea celor le- 
zaţi şi tot mai des cu încăierări soldate cu morți şi 
răniţi. Dinu întrebă: 

— Când s-a întâmplat? 

— Uite-acu', două secunde! ciripi glasul din baie. 

Căpitanul îşi stăpâni un mârâit de furie şi începu 
să inspecteze iarăşi, din fotoliu, interiorul încăperii. 
Privirea i se opri pe duzina de fese rozalii ale biblio- 
tecii — prezenţă stranie în apartamentul unei femei de 
condiţie bună, cum era madam lepure. De pe un raft 
de cărți îl fixau ochii de plastic fosforescent ai unei 
mascote: un cimpanzeu cu blănița albastră. Contac- 
tul... 

„Cu un sfert de secol în urmă, undeva, într-o zonă 
mai puțin umblată din Retezat, o sferă de lumină co- 
borâse fără zgomot pe sol. Cei câțiva excursionişti 
care o văzuseră pretindeau că doi umanoizi mărunţei, 
acoperiți cu o blană albăstrie, apăruseră brusc înain- 
tea grupului. Potrivit descrierii, străinii picaţi din cer 
aduceau cu nişte cimpanzei. Unul dintre „cimpanzei“ 

lăsase în iarbă ceva ca o coală dintr-un material me- 
talic, aşa, cam de mărimea unei coli de scris; apoi le 
făcuse oamenilor un semn cu o labă îndoită şi cu 
palma celeilalte lovind de trei ori peste îndoitură; ce- 
lălalt cimpanzeu a repetat gestul; s-au înclinat amân- 
doi o dată, după care au dispărut ca şi cum n-ar fi fost. 
Imediat a dispărut şi sfera de lumină. Trei ani mai târ- 
ziu, coala străinilor a fost găsită într-una dintre casele 
devastate ale cartierului latin din suburbia bucureş- 
teană Voluntari. Apoi a dispărut. A reapărut după o 
săptămână în sediul Poliţiei Municipale, dar s-a „eva- 
porat” și de-acolo. Şeful de atunci, generalul Stoi- 
cescu, a demisionat o zi mai târziu. După doi ani, 
Platforma Voluntari intra în funcțiune, livrând pri- 
mele repere confecționate din BCA - Bio-Compozit 
Automorf —, un material înregistrat ca produs de im- 
portanță strategică, sub brevet confidenţial. Inventa- 
torul a tăiat panglica inaugurală a Platformei, după 
care, trei zile mai târziu, şi-a tăiat propria carotidă 
într-un orăşel din Brazilia. În mai puţin de un an zvo- 
nurile s-au potolit. 

Blocul în care Cerasella îşi avea apartamentul fu- 
sese construit de Ivăncioiu, un soi de Onassis al su- 
perclădirilor, cu douăzeci de ani în urmă, deci la cinci 
ani după Contact. Căpitanul Dinu ştia că majoritatea 
clanurilor bogate comandaseră sau cumpăraseră ast- 
fel de clădiri — şi erau destule în Bucureşti, iar el le vi- 

zitase cam pe toate. Dar apartamentul Cerasellei era 
dotat cu produse de ultimă oră ale Platformei şi în- 
trecea tot ce-şi imaginase. Cerasella Iepure... 

„..Expresia ei purta încă amprenta unei surprize re- 
ceptate la modul tâmp când se apropie însoţită de o 
frapieră nucă-de-cocos-lujer-de-bambus-picior-de- 
melc. Imaginea femeii aproape goale şi uşor dezorien- 
tatate înaintând în compania alunecătoare a frapierei 
era tot ce mai lipsea din decorul încăperii. 

— Cum aţi ghicit că e vorba de unchiu'? îngînă ea, 
lăsând să se înțeleagă că unicii ei chiloți rămăseseră 
în baie. Dinu ridică din umeri: 

— Meseria, domnişoară. Cine este unchiul dum- 
neavoastră? 

Cerasella se lăsase între piciorele unui fotoliu Her- 
cule, mângâind inconştient falusul uriaş pe care îl în- 
călecase. Aşa cum stătea, privind în gol, începu să se 
mişte foarte încet înainte şi înapoi, mereu mai atentă 
la sine însăşi, dând mişcării intenţie şi închizând ca 
într-o visare pleopele grele. Dinu o lăsă să-şi continue 
masturbarea. Cerasella se mişca din ce în ce mai amplu, 
strângând între coapse şi mâini mădularul fotoliului, 
transpirată şi transfigurată de transa contactului. Câ- 
teva tresăriri ale sexului uriaş o făcură să deschidă 
ochii mari, prima zvâcnire a ejaculării aproape că o 
aruncă spre glandul turgescent şi Cerasella ţipă, in- 
terceptând jetul de spermă artificială în căuşul palme- 

lor și aruncând lichidul opalescent pe față, pe sâni, pe 
burtă, în vreme ce limba i se învârtea între buze ca 
spotul unui ecran de radar. Cutremurată de spasmele 
orgasmului ţipă din nou, arcuindu-se într-o hiperex- 
tensie care o lipi, cu un alt țipăt, de pieptul păros al 
mobilei; scoase un horcăit lugubru şi rămase aşa, ca 
răstignită, cu capul în piept, cu trupul moale, mişcat 
ritmic de ultimele contracții ale ejaculării. Dinu mai 
aşteptă câteva clipe. Zulufii portocalii atârnau revăr- 
sați peste fața ei ca o cortină. 

În mod surprinzător, poziţia femeii se dovedea sta- 
bilă, deşi ai fi zis că urma să alunece de pe giganticul 
mădular chiar în clipa următoare. Căpitanul se ridică, 
ocoli băltoaca vâscoasă şi se apropie de femeie; ezită 
o clipă, apoi îi îndepărtă cu un gest şuviţele ce-i as- 
cundeau chipul: pe faţa năclăită de sperma sintetică, 
ochii Cerasellei priveau miraţi eternitatea. Cornul ivit 
din rezemătoarea fotoliului o străpunsese ceva mai 
sus de rinichiul stâng perforându-i, probabil, aorta 
abdominală. 

Totul fusese înregistrat. 

Magnific. 

Celularul nu funcționa. Dinu îi verifică bateria, cir- 
cuitele. Aparatul era în regulă, dar... Căpitanul privi 

interiorul camerei de zi: măsuța joasă, în formă de 
scoică, cele două corpuri de bibliotecă alcătuite din 
fese rozalii pe care odihneau cărți, dischete, CD-uri, 
casete AV mari şi mici... blondul creţ al mochetei, ca- 
napeaua închipuind opt trupuri goale, fără cap, şe- 
zând alături, lipite alternativ, băbat-femeie... pereții 
acoperiți cu denivelările unor mameloane feciorel- 
nice, tavanul cu penisuri adolescentine atârnând ca 
nişte țurțuri... cele două fotolii-trup, dar mai ales al 
treilea, cu leşul Cerasellei țintuit călare pe falusul in- 
decent de mare şi de viu... Totul părea o imitație ci- 
nică a unui tablou de Giger. Sau un tablou vivant, 
gândi căpitanul Dinu, şi râse. leşirea nu se vedea ni- 
căieri, doar vulva roză a intrării în toaletă, întredes- 
chisă şi pulsând regulat, puls de maşină... Vocea 
venită de pretutindeni aproape îl sperie: 

— Căpitan Dinu Taleirand, eşti arestat pentru uci- 
derea Cerasellei lepure! 

— Bine că ați venit! răsuflă Dinu uşurat. Cum se 
iese de-aici? 

— Cu mâinile sus, răspunse vocea. Lasă arma la 
vedere. 

Cel care vorbise nu părea unul din poliţiştii cunos- 
cuţi. Brusc, Dinu își simți transpirația țâșnind prin toți 
porii. Mintea începu să-i lucreze la capacități nebă- 
nuite. Mafia? Guvernul? Un clan răzbunător, o bandă, 
o glumă proastă? Scoase pistolul greu din toc, îl armă, 

îl puse la loc şi începu să răscolească febril biblioteca. 
Pe jos zburau cărți, casete, dischete... Căuta febril fără 
să ştie ce. Înţelese doar atunci când o casetă minus- 
culă se rostogoli dintr-un volum gros, cu paginile li- 
pite şi decupate în centru. Ca în filmele proaste, îşi 
spuse Dinu. O cuplă iute la terminalul bibliotecii. Pe 
carnea rozalie se deschise irisul unui ecran. 

— Căpitane, lasă caseta! Venim noi să ţi-o punem!, 
hă-hă! 

Greşeala voastră, îşi spuse Dinu. Înainte de-a scoate 
caseta, apucă să vadă pe ecran un grup de cimpanzei 
albaştri căzând sub gloanţele grănicerilor români. Doi 
soldați purtau barbă. Prima rafală găsi locul gol — 
Dinu se aruncase în spatele canapelei sub ploaia de 
schije ce săreau din scoica mesei. Ţeava cu cătare înal- 
tă se retrase în peretele vălurind mameloane, orificiul 
se închidea încet. Rafala următoare perforă nudurile 
canapelei, aşchii de biocompozite zburară prin ca- 
meră. Cu pistolul în mână, căpitanul se făcuse una cu 
mocheta. Era clar, aveau să tragă aşa până izbuteau 
să-l nimerească. Dacă nu-i nimerea el... în ce? În ţevile 
armelor? Se ridică printr-o răsucire fulgerătoare, țin- 
tind peretele într-un salt spre fotoliul Venus, când se 
iviră trei pistoale-mitralieră împroşcând iar cana- 
peaua cu gloanţe și stârnind cioburi de biocompozit. 
Căpitanul ateriză în spatele fotoliului-zeiță, dar nu 
apucă să tragă. 

„COMANDAŢI REPERE DIN BCA! ÎNTR-O EPOCĂ 
A LIBERTĂȚII, Bio-Compozitele Automorfe SUNT 
SCLAVII DUMNEAVOASTRĂ! INTELIGENT. ŞI 
DOCIL, MATERIALUL BCA SE SUPUNE ORICĂREI 
FANTEZII!” — cam aşa sunau reclamele. O nouă ra- 
fală stimulă fantezia căpitanului: dintr-un salt fu în 
spatele fotoliului călărit de cadavrul Cerasellei şi în- 
cepu să-l împingă spre perete. Falusul izbi mameloa- 
nele, apăsarea inducând biții necesari modelării unei 
vulve primitoare și „organul” începu să o pătrundă. 
Când peretele simţi genunchii moartei, aţe de bale se 
rupseră într-o nouă lărgire şi fotoliul pătrunse în pe- 
rete cu încărcătura lui funebră şi cu Dinu la adăpostul 
lui împingând continuu. O rafală scurtă, încă una, 
apoi alta care aproape zdrobi jumătate de fotoliu cu 
cadavru cu tot, o tăcere cu urechi țiuind în vreme ce 
„atelajul” ieşea de cealaltă parte a peretelui — „Gata 
muniţia, băieți?” — și Dinu se rostogoli din spatele fo- 
toliului în lateral umplând cu gloanțe cele trei siluete 
care tocmai armau. Rămase pe burtă cu toate simțu- 
rile încordate, aşteptând. Nu mai mişca nimic în jur. 
Atent, introduse un alt încărcător în crosa armei şi 
privi în toate părțile. Se afla pe holul cu... „Lunetistul” 
încasă şi el un glonț — şi o înjurătură. În celălalt capăt, 
liftul. Un declic, şi acesta începu să coboare. Dincolo 

de transparenţa fumurie din spatele căii de ghidare, 
panorama suburbiilor, cu delirul lor de lumini. Liftul 
se oprise undeva, dar nu la parter — n-ar fi avut timp. 
Acum urca. Răsări din podeaua holului, se opri. Că- 
pitanul pregăti o rostogolire spre adăpostul aproape 
demolat al fotoliului, în timp ce strângea pistolul cu 
ambele mâini, ţintind liftul. Bisturiul biților execută 
„Z”'-ul sângeriu, marginile se îndepărtară. Din lift 
apăru o lucrătoare de la întreținere purtând o vali- 
joară cu scule şi aparatură de programare. O văzu 
cum se holbează, gata să țipe, dar nu-i dădu timp: 

— Stai!, Poliția Municipală! 

Propria-i voce şi făptura aceea uluită privind cada- 
vrele îl făcură pe Dinu să înțeleagă: revenise printre 
oameni. 

Căpitanul se ridică în picioare privind-o atent. Cu- 
lorile se estompară, cenuşiu, negru. Apoi se reînfiri- 
pară încet şi Dinu văzu tavanul cu stalactite adoles- 
centine. O durere ascuțită îi sfredelea coastele. Era 
doar în chiloți, cu pieptul într-un corset sub care ci- 
neva îi plasase o nucă sau o castană. Şi... parcă mai 
avea doar un picior. Săltă speriat capul, ignorându-i 
greutatea: nu, picioarele erau, amândouă, acolo. Dar 

coapsa dreaptă era bandajată zdravăn; şi începea să 
doară. Spătarul rabatat al „Venerei” îi împungea, pro- 
vocator, omoplații. 

— Nu vă temeţi, domnule căpitan, aici nu mai intră 
nimeni fără voia noastră. 

Pe faţa fetei de la întreţinere se închegase o urmă 
de sânge. 

— Acum puteți folosi şi celularul, fereastra de emi- 
sie a apartamentului e deblocată, adăugă ea. Luaţi 
pastila asta. 

Dinu se supuse. 

— În câteva minute veți putea merge, îl informă in- 
stalatoarea de softuri. 

Pe jos, dâre roşii marcau drumul pe care îl parcur- 
sese fata trăgând după ea optzeci de kilograme de că- 
pitan de Poliție Municipală. Pereţii şi mobilele arătau 
ca şi cum nimic nu s-ar fi întâmplat şi Dinu înțelese 
că fuseseră reprogramate. 

— Victimele sunt în debaraua aparaturii. N-au acte. 
Am curățat holul, dar aveţi înregistrarea. 

Căpitanul o privea fără vorbă. 

— Hainele sunt gata în câteva clipe, zâmbi lucră- 
toarea. 

— Caseta! strigă Dinu. Unde-i... 

— ...Caseta cea mică? Adică asta? 

Era acolo, în palma aceea muncită, întinsă spre el. 
Doamne! 

— Pune-o repede s-o vedem şi fă-i o copie! spuse 
Dinu ridicându-se în capul oaselor şi scrâşnind de du- 
rere. 

— Uşurel, domnule căpitan, abia v-am cârpit! râse 
fata. Dinu o văzu îndreptându-se către consola mi- 
nusculă a bibliotecii. Aşa cum arăta, pierdută în salo- 
peta portocalie, era greu de imaginat cum izbutise să-l 
transporte; şi pe cei trei zdrahoni; şi resturile Cera- 
sellei. Ştersese urmele. Îi acordase primul ajutor. Nu 
părea prea tulburată de situație. 

— Eşti studentă la medicină? o întrebă. 

— Nu, la farmacie. 

„Dar de unde ştiți?”, ar fi trebuit să-l întrebe. Nu-l 
întrebă. 

Pe ecranul minuscul imaginile prinseră să se pe- 
rinde. 

Era o videocasetă miniaturală — miniaturală pentru 
tehnologia pusă la dispoziția publicului de acum 30- 
40 de ani. Înregistrată de un amator, evident. Pe iarba 
unei poiene, sub un cer senin, patru cimpanzei al- 
baştri cădeau secerați de pistoalele-mitralieră ale unor 
indivizi îmbrăcaţi în uniforma grănicerilor români. 
Erau cinci, iar doi purtau barbă. Felul profesionist în 
care executaseră focul — de la vreo treizeci de metri, 

ținând armele atârnate de curea în cumpănire, la şold, 
şi fără risipă de muniţie — excludea eventualitatea ca 
ei să fi fost simpli militari în termen, iar bărbile celor 
doi înlăturau ideea că ar fi fost în simbria armatei. 
„Iravestiul” celor cinci trăgători putea trăda lipsa de 
timp sau neglijența. Se grăbiseră, de ce? Un ordin 
rapid de lichidare, dat de un „boss” — ce fel de „boss? 
Mafie românească? Cineva din Guvern? Din SRI, din 
SIE? Ora atentatului: 10.33 a.m. O zi senină: 31 iulie 
2002. La trei zile după Contact. O zi senină... Dinu se 
trezi comparând înălțimea „cimpanzeilor” cu aceea a 
oamenilor. O zi senină în Retezat - în Retezat să fi 
fost aici? Unde atunci? O înregistrare de exact şapte 
secunde şi, în rest, nimic. Nimic pe întreaga casetă. 

— Să fi fost ştearsă? întrebă Dinu. 

Fata de la întreținere făcu un gest de îndoială şi spuse: 

— Oricum, o să aflați la poliție. 

La poliție! Maiorul Pernă! 

— Căutaţi pistolul? îl întrebă fata cu ochii pe ecran. 

— Da, răspunse Dinu. Şi ceva mâncare. 

Un contact cu o civilizație extraterestră. „Cimpan- 
zei albaştri” veniţi din cine ştie ce larguri astrale ca să 
piară aici, împuşcaţi ca nişte ținte în poligon. 

— Cum te cheamă? o întrebă pe fată. 

— Andreea Petre. 

— Andreea, mai dă o dată secvenţa cu „cimpan- 
zeii” şi opreşte când sunt încă în picioare, dar să 
prinzi şi un om în cadru. 

— Nu vă mai e foame? 

În mod ciudat, Dinu simţea nevoia să fie tutuit de 
spălăcita asta. Zise: 

— Dă secvenţa şi mai vorbim. 

Se ridică, greoi, ca să vadă mai bine. Acolo, pe ecran, 
umbrele pământenilor erau la fel de lungi ca umbrele 
extratereştrilor mărunţei - nu puteau fi mai înalți de 
un metru douăzeci. 

— Căpitane Dinu, ştim că eşti înăuntru! 

Fata îl privi speriată, spuse: 

— Am ecranat tot apartamentul. N-au cum să ştie. 

— Ba da (căpitanul se scărpină în cap), tocmai pen- 
tru că au văzut ecranarea. 

— Putea fi lăsată aşa, uitată de proprietarul apar- 
tamentului. 

— Deschide, căpitane! Avem de discutat! 

Aceeaşi voce. Unul din mardeiaşi scăpase? Ori...? 

— Dacă sunt poliţişti ar putea pătrunde cu forța, 
nu? îl întrebă Andreea, întinzându-i pistolul şi ulti- 
mul încărcător. Dinu ridică din umeri: 

— E cam greu de scos un programator sau un de- 
structurator din magazie, sunt nişte formalități... Nu 
ar fi avut vreme. Doar dacă... Repede, hainele mele! 


X k k 


Apartamentul Cerasellei avea numai cinci camere, 
dispuse în jurul unei largi încăperi hexagonale ame- 

najată ca piscină, seră, spațiu destinat jocurilor RV, 
sală de forță şi conținând, în plus, alte câteva facilități. 
A şasea latură a hexagonului dădea într-un balcon 
imens, închipuind un fragment din puntea unui 
transatlantic. Dincolo de bordaj stăpâneau valurile 
unei mări domoale, nesfârşite, răsfăţată de razele 
unui soare cu intensitate reglabilă. Dincolo de „bor- 
daj” erau, de fapt, întinderile Bucureştiului. Căpitanul 
Dinu ar fi dorit ca marea aceea să fie reală iar el să în- 
şface colacul de plută şi să se piardă cu el dincolo de 
orizont. 

— Domnule căpitan... 

Dinu se întoarse către Andreea-de-laîntreținere şi 
se surprinse că nu îl deranjează prea tare culoarea spă- 
Jăcită a pielii ei. Dar câtă încredere putea avea într-o 
instalatoare? Trebuia să recunoască faptul că apariţia 
ei fusese şansa lui. Totuşi, Cerasella fusese eliminată 
prin intermediul unui individ care ştia să se joace cu 
un programator de biocompozite, angajat de cine? De 
un prieten, de o cunoştinţă, de o rudă? Sau de un rival 
- o rivală? Sau răzbunarea unui umil slujbaş de la în- 
treținere? 

— Domnule căpitan! 

— Ce-i? 

— Aveţi rău de înălțime? 

— Nu e bine să coborâm prin exterior dacă au în- 
conjurat blocul. Crezi că putem ieşi prin ghena apar- 
tamentului? 

Andreea făcu o figură mirată: 

— Un... un domn ca dumneavoastră...? O să reuşiți 
să suportați mirosul şi mizeria? 

— Dar tu? 

Întrebarea i se născuse pe buze, pur şi simplu. Ea 
bineînţeles că putea să suporte. Andreea-farmacista- 
de-la-întreținere se prefăcu a nu fi auzit întrebarea: 

— Veniţi după mine. 

Atât spuse, și porni în fugă spre sera-piscină-şi- 
aşa-mai-departe. O urmă imediat. Dintre toți spălăci- 
ţii, ea părea mai altfel, dar căpitanul n-ar fi putut 
preciza cum anume. Oricum, doar ea putea adminis- 
tra „evadarea” asta. 

Andreea se aplecase pentru a-şi trage o urmă de 
glue pe rama adidasului uzat. Mai scoase apoi din va- 
lijoară un sac mare de polietilenă pe care i-l întinse 
fără nici un protocol — Îmbrăcaţi asta! — şi Dinu înţe- 
lese că acum ea era căpitanul. O văzu cum cuplează 
cu îndemânatică iuțeală mufele 3D-informerului, de- 
getele ei prinseră să danseze comenzi pe tastatură. Ni- 
sipul aparent din fața aparatului începu să se trans- 
forme, unduind spre mica pată roşie apărută din 
senin, tot mai mare, modelându-se într-o gură de fe- 
meie; buzele senzuale creşteau mereu, reliefându-se, 
aproape zâmbind. Când gura atinse cam un metru 
lungime, se deschise într-un oftat plin de dorință. Fata 
se pregătea să intre în duhoarea ce izvora din mărun- 
taiele canalizării când se opri stupefiată: 

— N-aţi îmbrăcat costumul ăla?! 

Aiurit, Dinu văzu că sacul era un fel de combine- 
zon care, odată îmbrăcat, acoperea omul de sus până 
jos. Duduituri de arme automate îl băgară în costum 
dintr-o singură mişcare. Andreea se ridică pe vârfuri 
şi îi trase gluga peste față, o etanşă. Dinu văzu că era 
prevăzută cu un minuscul filtru de aer. Noi rafale se 
auziră din dormitor şi din camera de muzică. 

— Domnule căpitan, va trebui să vă lăsaţi în voia 
ghenei cam doi kilometri, spuse instalatoarea. O să fie 
ca pe tobogan. După dumneavoastră! 

ÎI împinse către duhoarea buzelor uriaşe. 

Căpitanul începu să alunece pe tub în jos. 

Undeva, în urmă, auzi zdrăngănitul valijoarei. 


X k k 


Puţea groaznic, totul puțea cât să te scoată din 
minți: mațul ce gros al ghenei, alunecarea, întuneri- 
cul, şi cazul ăsta în care căzuse tot aşa cum cădea 
acum — de nevoie, de-a oarba, împins de o femeie, şi 
spălăcită pe deasupra! Din urmă nu se auzeau decât 
zgomotul surd al alunecării şi zdrăngăniturile vali- 
joarei. O schimbare bruscă a direcției îi ridică stoma- 
cul în gât, iar înapoi gâfâi o înjurătură bărbătească. 
Alte schimbări de direcție, mai line. Viteza părea con- 
stantă. Dinu se căzni să recapituleze: Cerasella era cu- 

noscută şi respectată (?) de maiorul Pernă, dar ea nu 
părea să-l ştie. Unchiul ei, cine o mai fi - un grangur, 
era clar —, dispăruse. Cerasella, ucisă cu ajutorul pro- 
priei sale mobile — producție Platforma Voluntari. O 
casetă video cu cimpanzei albaştri împuşcaţi de băr- 
boşi travestiţi în grăniceri. Și un grup de necunoscuți 
care vor să-l aresteze pentru o crimă petrecută sub 
ochii lui. Se răsuci într-o spirală scurtă şi ameţitoare. 
Unde naiba era capătul firului? Tubul cu miros de 
hazna părea să nu se mai termine. 


X k d 


Apariția biocompozitelor şi folosirea lor în con- 
strucția de locuințe, mobilier şi instalații anexe nu aju- 
tase cu nimic România pe plan extern. Sub umbrela 
părelnică a promisiunii că, în câțiva ani, va fi admisă 
în NATO, şi sub amenințarea surdă a Federaţiei de 
Răsărit, țara lui Dracula se scălda într-o neutralitate 
specifică prostituatelor. Monopolul asupra tehnolo- 
giei BCA continua să fie apărat cu sfințenie, deşi ex- 
portul rămânea extrem de redus din cauza capacității 
limitate a Platformei şi din cauza unor cereri interne 
substanțiale venite din partea câtorva clanuri şi firme. 
Pe planşele unor arhitecți plătiţi cu bani grei se răsfă- 
tau deja schițele primelor oraşe construite din BCA. 
Principalul finanţator al unor astfel de proiecte ur- 

bane era clanul Udilă. Ivăncioiu se mulțumea cu mas- 
todonții singuratici. Hotelul Tutankamon - o pira- 
midă a cărei bază înghiţise vechiul centru al oraşului 
- devenise emblema Bucureştiului. Grupurile „revo- 
luționarilor” din “89 — de fapt, nişte spălăciți ramoliți 
- protestaseră o vreme; dar procesul cu egiptenii con- 
tinua netulburat de aproape zece ani, sursă de câştig 
pentru noi generații de jurişti. Se zvonea că Ivăncioiu 
plănuia să înalțe alături şi un Sfinx ce avea să adăpos- 
tească un megamarket. Dar Udilă cel bătrân voia să 
înceapă noua revoluţie arhitecturală cu Bucureştiul, 
şi asta înainte ca zvonul despre Sfinx să devină certi- 
tudine. „Duelul” dintre cei doi magnați promitea pu- 
blicului un spectacol lung şi savuros ca o telenovelă. 
Căpitanul Dinu spera doar că aventura lui prin cana- 
lele mastodonțţilor construiți de Ivăncioiu avea să se 
termine înaintea demarării proiectului Udilă. După 
atâtea coturi şi spirale, noțiunile de „sus” şi „jos” 
aveau valoarea din imponderabilitate, iar timpul de- 
venise o aproximație. Aluneca prin putoarea beznei 
închis într-un fel de prezervativ cu filtru de aer, care, 
oricum, îl apărase întrucâtva. Andreea cea spălăcită, 
lipsită de protecție, avea să se mai pigmenteze, cât de 
cât, în urma a acestei experiențe. Dinu se simţi deo- 
dată invadat de ruşine: îi datora fetei viaţa. În clipa 
următoare simți că tubul se strâmtează şi alunecarea 
se curmă brusc, trupul căpitanului rămânând înfipt 


98 


Alte istorii interzise Ovidiu Petcu 


în lumenul canalului ca un dop într-o sticlă. Primi în 
cap o lovitură cumplită şi ideea de neant. 


X r - 


— Domnule căpitan! 

Andreea, instalatoarea-farmacistă, părea să-i ve- 
gheze de câtăva vreme ritmul stărilor de conştiență. 
Deschise ochii cu sentimentul că pleoapele vor scâr- 
ţâi. O întrebă: 

— Te-ai sinucis? 

În raza lanternei minuscule, spălăcitei nu i se mai 
vedea decât albul dinților. Avea un râs plin de tâlc: 
scăpaseră. 

leşiră la lumină printr-o „cezariană” sofisticată, 
operată de Andreea şi claviatura ei magică. „La lu- 
mină”, adică la lumina nopții. În jur fremătau copacii 
unui parc. 


X k - 


Trebuia să judece temeinic: cei care o uciseseră pe 
Cerasella îl cunoşteau dintr-un fişier de calculator; 
sau îi erau colegi — ori fuseseră trimişi de un coleg; 
maiorul Pernă? Asta ar putea fi pista unu. Pista doi: 
răpitorii (ucigaşii?) unchiului Cerasellei voiau să o eli- 
mine, motiv pentru care îi supravegheaseră aparta- 

mentul şi-i „descântaseră“ mobila; sau o urmăriseră 
- deci l-au trecut şi pe el pe listă: aşa, preventiv, să nu 
se fi molipsit şi domnul căpitan cu marele secret aflat 
în posesia Cerasellei. Astfel stând lucrurile, pista doi 
putea fi o prelungire a pistei unu: maiorul Pernă im- 
plicat în răpirea/uciderea unchiului (cunoscut!) al Ce- 
rasellei. Și acum: care să fi fost marele secret? Ceva 
legat de uciderea cimpanzeilor albaştri, posesori ai 
unor umbre mult prea lungi pentru înălțimea lor? De 
verificat o eventuală trucare a imaginii de pe casetă. Și, 
la urma urmei: cine naiba era unchiul Cerasellei? 

Telefonul începu să-i vibreze. Cu siguranţă, maio- 
rul Pernă. Răspunse apelului: 

— Căpitan Dinu, Poliția Municipală. 

— Mă, nu te mai ascunde ca prostu’ şi vino la Sec- 
ție. Fuga-marş! 

Pernă era. 

Îşi închise receptorul. Deconectă aparatul. Se scăr- 
pină în cap. Acasă nu mai putea merge. Rămăsese sin- 
gur. 

Nu chiar: cu hainele proaspăt spălate în apa Heră- 
străului, Andreea cea spălăcită se apropia printre co- 
paci, lipăind ritmic din adidașii uzi și clănțănind 
consistent. O însoțeau plini de interes câțiva maida- 
nezi. 

Dinu înjură. 

Întunericul periferiei, punctat de câteva ferestre lu- 
minate — blocuri cu zece etaje. Pe aleile acoperite cu 
mâzgă, printre maşini la mâna a doua, prezența mo- 
notonă a burniței. Andreea instalatoarea tuşi. 

— Ai să-ți rezolvi cazul prin computer, spuse ea, şi 
râse cu fălcile încleştate. Când şi când, un frison o scu- 
tura prelung şi dinții fetei mestecau aerul. 

— Unde stai? o întrebă Dinu. 

— Mmm... Dincolo de pubela aia mare. E lumină 
la scară... Etajul nouă. 

Liftul nu mergea. 

În garsonieră domnea un talmeş-balmeş boem. Pe 
jos, cărți şi CD-romuri, dischete, coli acoperite cu un 
scris mărunt şi clar. Un pat străvechi în dreapta, în 
stânga un şifonier, un frigider, iar spre fereastră, un 
jilț acoperit cu broderii din epoca interbelică şi o mă- 
suță încărcată cu electronică: dintre stive de plăci in- 
tegratoare înţesate cu cipuri şi cipulețe răsărea, golaş, 
ecranul unui tub catodic, flancat de două boxe atâr- 
nate-n cabluri şi vegheat în creştet de o minicameră 
înfiptă şui într-un pivot. Alte plăci cu circuite, conec- 
tate una de alta, se revărsau de pe marginea tăbliei ca 
un acordeon ciudat, futurist, din care curgeau cabluri 
spre diferite componente misterioase care se cuplau 
cu modulul de alimentare improvizat; din el şerpuia 
un cablu gros, în drum spre priză. 

— Ele Gicu, prietenul meu, râse Andreea, arătând 
spre cascada circuitelor atârnătoare. Din iadul de elec- 
tronică dezgolită răsună o voce piezoelectrică: 

— Bine ai venit, sonato! Cine-i trămăndăul ? 

De pe unul din pereţi îi privea, zâmbind, Nichita 
Stănescu. 


X k k 


De vreo două ore, pe displayul fără carcasă curgeau 
chipuri şi biografii, amprente şi pagini de dosar. În 
noaptea de afară, lătrăturile câinilor vagabonzi şi 
piuiturile stupide ale alarmelor auto izbucneau când 
şi când. Căpitanul Dinu aproape că înțepenise în jilțul 
retro urmărind şirul de informații. Se mişcă şi fulge- 
rul durerii din stânga pieptului îi smulse un geamăt. 
Andreea se ridică grăbită: 

— Vă mai dau un anestezic. Mare noroc aţi avut, 
glonţul a ricoşat de-a lungul coastelor. 

Dinu scrâşni. Fata îi întinse o pilulă. Căpitanul în- 
ghiți medicamentul fără să o privească, bău ultimele 
înghițituri de cafea proastă şi se strâmbă la ecran. In- 
fractori, rude ale infractorilor, fapte, amprente. Cele 
mai multe dosare erau clasate — băieți şi fete de fami- 
lie bună, implicaţi în felurite afaceri cu străini sau spă- 
lăciți. Undeva, în colțul din dreapta-sus al ecranului, 
ochii fără viaţă ai celor trei indivizi împuşcaţi în blo- 

cul Cerasellei priveau prin Dinu, prin zidurile blocu- 
rilor mahalalei, prin burnița nopții cu lătrături şi 
alarme auto spre un orizont care îi aştepta, răbdător, 
pe toți. Andreea se ghemuise iarăși pe podea lângă 
fotoliu, fără să dea semne de oboseală. Parcă ghi- 
cindu-i gândul, o auzi întrebând: 

— Să vă dau ceva împotriva somnului? 

Dinu refuză clătinând capul. Cei trei nu figurau în 
niciun dosar. Întrebă: 

— Cum am putea fi depistaţi că scotocim în banca 
de date a Poliţiei? 

Andreea răspunse simplu: 

— În niciun fel. 

O privi. ÎL privi şi ea („Parcă am citi presa”, gândi că- 
pitanul), apoi o văzu ridicându-se şi îndreptându-se 
spre toaletă. O spălăcită ca toți spălăciții. Nişte bieți 
inadaptați: supraviețuiesc la limită pentru că nu ştiu 
să se descurce. Pentru prima oară simți gândul ăsta 
ca pe un corp străin. Ecranul computerului devenise 
o fereastră ce străbătea un Univers plin de stele. 

Andreea ieşi din baie. 

— Ne culcăm, hotărî Dinu. 

Făcură sex. 


x t k 


ÎI treziră nişte zgomote ciudate. Veneau din bucătă- 
rie. Andreea apăru purtând o tavă cu micul dejun: câ- 

teva felii de salam, pâine, unt, chec, gem, o cană cu 
ceai. Puse tava pe scaunul de lângă pat. 

— Nu mănânci? o întrebă. 

Fata evită să-l privească. Răspunse: 

— Eu am mâncat. 

Avea părul încă ud. Un halat de casă îi ascundea 
trupul slăbuţ, dar puternic. 

— Fac sport, spuse ea. 

— Ce anume? 

— Călăresc instalațiile şi alerg la cursuri. 

În sfârşit, îl privi în ochi şi râse. Era frumoasă. 

— Bună dimineaţa, domnule căpitan Dinu Talei- 
rand!, salută ea, şi râse din nou. 

— Bună dimineața, Andreea. 

Căldura propriului glas îl surprinse: era, totuşi, o 
spălăcită care trebuia să înveţe pentru a-şi câştiga 
existenţa. Nu îşi putu înfrâna un al doilea gest nepo- 
trivit: se ridică din pat, gol cum era, şi o cuprinse în 
braţe. O ţinu câtăva vreme aşa, mirat de nevoia asta 
ciudată şi umilitoare. Totuşi, existau şi oameni cu pie- 
lea spălăcită, dar proveniţi din familii respectabile, 
cum fusese Cerasella. Deși rasă inferioară, spălăciții 
puteau fi asimilați. O îndepărtă puţin, privinde-i cu 
atenţie trăsăturile feței. O întrebă: 

— Andreea, cu ce se ocupă ai tăi? 

Fata se desprinse uşor, dar ferm, şi se îndreptă spre 
bucătărie, aruncându-i peste umăr: 

— Se răceşte ceaiul, domnule căpitan, iar cafeaua 
a dat în foc. 

Printre zgomotele de ceşti şi farfuriuțe îi auzi iar 
vocea: 

— În caz că vreți să ştiţi dacă am ţigani în ascen- 
denţă, răspunsul este NU. 

Se întoarse cu cafeaua, adăugând: 

— Îmi pare rău pentru dumneavoastră. Oricum, 
suntem chit: nici eu nu simpatizez țiganii. Poftiți ca- 
feaua. 

Căpitanul simţi nevoia să o pălmuiască, dar se stă- 
pâni: 

— De ce te-ai culcat cu mine? 

— Dar unde Dumnezeu să dorm?! 

— Bine, să zicem altfel: de ce ...ŢI-Al TRAS-O cu 
mine? 

— Ei, aşa mai merge: MI-AM TRAS-O cu dumnea- 
voastră! 

— De ce? 

— Din acelaşi motiv pentru care dumneavoastră 
V-AŢI TRAS-O cu mine. Pur şi simplu a fost o partidă 
de sex — recunosc, excelentă. Aş vrea să fac şi acum 
una, dar nu mai am timp, trebuie să merg la cursuri; 
să învăţ să vindec o specie care mai degrabă ar merita 
să dispară: specia Homo, fostă sapiens. 

Dinu o văzu cum îşi dezbracă halatul, aruncându-l 
într-un cuier de plastic. Goală, se îndreptă spre şifo- 

nierul străvechi, îl deschise, începu să se îmbrace: chi- 
loți, tricou, blugi, maletă, şosete, un vindiac, adidaşii, 
mapa sub braţ. 

— La revedere, domnule căpitan, rămâne pe di- 
seară. Aveţi mâncare în frigider, pâinea în bucătărie. 
Vă sfătuiesc să nu ieşiţi azi din casă, nu răspundeți la 
sonerie ori la telefon. Şi nu vă faceți griji, ai mei n-au 
fost nociodată turnători, cum nu sunt nici eu. Specific 
celor care n-au avut slugi în familie. 

Se îndreptă spre uşă, se opri, întoarse capul spre el: 

— Pe la trei o să mă întorc să-mi iau echipamentul 
şi să fac ceva teren, aşa că diseară vă aduc veşti proas- 
pete din urbe. Apoi... (zâmbi ridicând sprâncenele) 
„Să fiți odihnit. 

Uşa se închise în urma ei. Cheia se răsuci în broască. 
Paşii ei se pierdură în liniştea holului. Căpitanul Dinu 
continua să privească uşa încuiată. 

În cele din urmă se apucă să mănânce. 


X k k 


Din cele trei milioane două sute de mii de locuitori 
ai Bucureştiului, două treimi erau populație de cali- 
tate, restul — spălăciți. Toți figurau în fişierele poliției. 
Prin ele, calculatorul Gică umbla nevăzut şi neauzit. 

Căpitanul Dinu găsi repede clanul Ipure. Căutând 
în arborele genealogic al Cerasellei, descoperi opt unchi: 

cinci dinspre mamă şi trei dinspre tată. Cel mai bogat 
dintre ei, Gomoiu Romaneli, deținea majoritatea acți- 
unilor Platformei Voluntari. Frate cu mama Cera- 
sellei, Gomoiu se trăgea dintr-o familie de spălăciți 
asimilați. Căpitanul Dinu deveni atent. Ceru calcula- 
torului să-i prezinte o listă cu apropiații — rude și prie- 
teni ai individului —, o evidență a deplasărilor în 
străinătate, numerele de telefon unde putea fi găsit. 
În vreme ce calculatorul căuta datele cerute, Dinu 
citea biografia lui Gomoiu Romanelli, afişată pe ju- 
mătate din ecran. Individul era unul dintre cei mai 
bogaţi oameni din Bucureştiul perioadei Contactului. 
Cu zece ani în urmă se mutase în Austria. Fost parla- 
mentar, posesor al câtorva uzine de utilaj electronic, 
Gomoiu Romaneli părea o expresie a succesului. În 
urmă cu doi ani cumpărase un spital în Ploieşti şi 
acum construia unul în vecinătatea Platformei Volun- 
tari. Spitalul urma să aibă un tronson special, cu câ- 
teva niveluri subterane, destinat activităţilor de cer- 
cetare. Licitaţia pentru terenul respectiv se terminase 
cu un schimb de focuri între clanul Gomoiu şi două 
clanuri rivale. În urma încăierării... Ecranul se întu- 
necă. Dinu încetă orice mişcare. Ecranul se lumină din 
nou. Dinu citi: TOATE INFORMAȚIILE SOLICITATE 
AU FOST ŞTERSE. Am fost depistaţi?, tastă el. NU, 
răspunse Gică tot în scris, INFORMAŢIILE AU FOST 
ŞTERSE FĂRĂ A SE FI DESCOPERIT SCURGEREA 

LOR SPRE NOI. Cum poate fi observată scurgerea de 
informații? tastă iar Dinu. Calculatorul începu să pre- 
zinte o listă nesfârşită de metode, însă căpitanul îl în- 
trerupse după primul minut, întrebându-l: Cum poți 
fi identificat în vreme ce accesezi fişiere străine? EU 
NU POT FI IDENTIFICAT ÎN ASTFEL DE SITUAȚII, 
afişă Gică imperturbabil. Dar în ce situații poți fi iden- 
tificat? întrebă Dinu, iar calculatorul Gică răspunse: 
NUMAI OPERATORUL CARE LUCREAZĂ CU 
MINE ŞTIE DE PREZENŢA MEA. PENTRU RESTUL 
LUMII EU NU EXIST. (Bun băiat, Gică. Discret.) Cum 
poţi culege informaţii confidențţiale din fişiere străine 
fără să fii depistat?, întrebă din nou căpitanul. NU 
POT RĂSPUNDE LA ÎNTREBAREA ASTA. De ce? 
NU POT RĂSPUNDE NICI LA ÎNTREBAREA ASTA. 
De ce nu poţi? NICI LA ÎNTREBAREA ASTA NU 
POT RĂSPUNDE. Insist! DACĂ INSISTAŢI, VOM 
SĂRI ÎN AER. DORIŢI SĂ SĂRIM ÎN AER? Căpitanul 
Dinu rămase cu gura căscată. Calculatorul îl întrebă 
iarăşi. DORIŢI SĂ SĂRIM ÎN AER? Dinu se grăbi să 
răspundă: Nu, las-o baltă. NU ÎNȚELEG: DORIŢI SĂ 
SĂRIM ÎN BALTĂ? Dinu înjură, apoi răspunse: Nu!, 
nu doresc niciun fel de sărituri — nici în aer, nici în 
baltă, nicăieri. Caută-mi informaţii despre... despre 
cimpanzeii albaştri! 

O cheie pătrunse uşor în broască. Se răsuci de două 
ori. Uşa începu să se deschidă. Căpitanul scoase pis- 

tolul şi sări în spatele fotoliului, armând. În prag era 
Andreea. 


X k k 


— Bună la toată lumea, salută ea. 

— Bună să-ți fie inima, ţiui electronica lui Gică. Azi 
nu ai agăţat pe nimeni? 

Căpitanul se ridică de după fotoliu, zicându-şi că 
în ultima vreme şi-a făcut prostul obicei de a se piti 
după tot felul de mobile. Băgă pistolul în toc şi spuse: 

— Bună. 

Secvența de dimineaţă se derulă invers, hainele 
zburând şi dispărând care-ncotro. Goală, Andreea îi 
făcu lui Dinu cu ochiul şi dispăru în baie. 

Dinu se instală la loc şi îl trezi pe Gică din reverie: 
Cum e cu cimpanzeii albaştri? Calculatorul răspunse: 
NU ŞTIU. Caută informații despre ei! ceru căpitanul. 
NU EXISTĂ, afişă calculatorul. Dinu scoase caseta mi- 
niaturală şi o plasă în interfaţa de citire. Gică se lu- 
mină: AVEŢI ACCESUL. 

Goală, Andreea ieşea din baie. 


ka d - d S 
Alţi chiloţi, un tricou, şosete, o cămaşă-bluză, o sa- 
lopetă portocalie, adidaşi; un alt combinezon de plas- 


tic transparent dispăru în valijoara cu scule şi aparate. 

— La revedere, căpitane, pe diseară! 
Uşa închizându-se, cheia răsucindu-se în broască, 
paşii stingându-se în holul blocului. 


X k x 


— Paştele mă-tii de spălăcită! 

Reveni la computer. 

— Ce înseamnă spălăcită?, se interesă vocea piezoe- 
lectrică. 

Dinu înjură şi computerul. Brusc, ecranul se stinse. 
Căpitanul înjură şi Regia de Distribuţie a Energiei 
Electrice. Dar computerul era alimentat. Să fi apăsat 
vreo tastă aiurea? Privi consola murdară ieşită din tal- 
meş-balmeşul de componente electronice golaşe, 
privi ecranul. CEREŢI-VĂ SCUZE, afişă acesta. Dinu 
îşi înghiți noua înjurătură. Execută operaţiile de în- 
chidere a calculatorului. Degeaba, calculatorul refuza 
să se închidă. 

— Te scot din priză! ameninţă Dinu. 

— Sărim în aer! ameninţă Gică în gama piezo. 

Căpitanul râse de-a binelea: 

— Ce, ai şi dinamită?!? 

— Nu. Display-ul meu este mai puternic decât dina- 
mita. Mă tem că nu vă pricepeți la electronică. 

Așa era. 

Dinu reluă comenzile pe tastatură: deschise, în- 
chise, deschise iar — niciun rezultat. Se întinse spre 

priză furios, mai să răstoarne masa, şi răsună o bu- 
buitură. Dinu încremeni cu mâna pe ştecher. 

— A fost un avertisment, lămuri Gică situaţia. 

În aer plutea miros de plastic ars şi de ozon. Căpi- 
tanului îi era clar că nu era timp de joacă, iar o nouă 
bubuitură ar fi alertat vecinii. 

— Cere-mi scuze, auzi vocea binecunoscută. 

În plus, era doar un calculator; şi deținea informații 
prețioase. 

— Bine, te rog să mă ierţi, capitulă Dinu. 

Se aşeză mai bine în faţa ecranului, acesta se lu- 
mină, afişând: CE DORIŢI SĂ AFLAŢI? 


x k k 


Dinu îşi făcuse o nouă cafea. Ţigările se terminau. 
Preventiv, căută peste tot. În sfârşit, găsi un pachet de 
Carpaţi desfăcut — mai erau opt. Se aşeză să judece sa- 
vurând fumul penultimului Marlboro. Cimpanzeii al- 
baştri. Caseta era, de fapt, o cheie, o parolă. Aşa aflase 
că Romaneli recruta spălăciți angajaţi în diferite insti- 
tute de cercetare din străinătate. Veneau, chipurile, în 
vacanță, dar în realitate munceau -— parte la Spitalul 
Unic din Ploiești, parte la Măgurele, parte în Plat- 
forma Voluntari... după care erau eliminați. Așadar, 
lucrau „pe bucăţi”, fără să ştie la ce. Maiorul Pernă, 
bun prieten cu acest Romaneli (şi, cumva, rudă), nu 

era străin de această activitate. El furniza accidente, 
răpiri şi dispariții, toate perfect veridice într-un teri- 
toriu ca al României. Erau implicați, de asemenea, 
membri marcanți ai Partidei Totale (mereu aflată la 
putere), dar şi ai opoziției satelite — Partidul Banche- 
rilor, Partidul Muzicianţilor, Partida Liberal-Profesio- 
niştilor... 

La ce lucrau spălăciţii? Ceva legat de biocompozi- 
tele automorfe şi de sănătate? Proteze? Organe artifi- 
ciale? 

— Am găsit ceva, anunţă Gică. 

Pe ecran era imaginea unui creier omenesc. Un- 
deva, între emisfere, pulsa un mic dreptunghi lumi- 
nos. 

— Apropie!, comandă Dinu. 

Dreptunghiul prinse să crească: o rețea ca de fa- 
guri, o structură tridimensională de celule hexago- 
nale, o celulă mărită, conținând altă rețea hexagonală, 
o sursă termoelectrică... 

Intră Andreea. Se aruncă îmbrăcată pe pat. Începu 
să plângă în hohote. 


k k d 


Ridică ochii înlăcrimați spre el, spuse: 
— Bestiilor. 
Căpitanul Dinu deschise gura şi rămase aşa. 

— Dacă voi ajunge farmacistă, am să vă distrug, 
am să rad etnia voastră de pe fața pământului. 

Andreea răsufla greu.Vocea ei sună ca o sentință: 

— Am greşit, înrobindu-vă cu secole în urmă. Am 
greşit, luându-vă dreptul de a trăi altfel decât noi. Şi, 
dacă în peregrinările voastre ne-ați furat găina sau 
porcul, noi v-am furat libertatea. V-am vândut, v-am 
cumpărat, v-am trecut pe liste de inventar, moştenire 
copiilor şi nepoților noştri. Dar, după ce v-am scâlciat 
bine sufletele cu lanţul, biciul și ocara, am greşit 
iarăși, eliberându-vă, emancipându-vă! 

Dinu se ridică în picioare fără să înțeleagă de ce. 
Ea îl privi cu ură: 

— Noi, cei pe care îi numiţi spălăciți, noi suntem 
vinovaţi. V-am redat libertatea, continuând să vă bat- 
jocorim, să vă hăituim, să vă considerăm rasă infe- 
rioară; şi pe urmă v-am pus să fiți ca noi: cu casă, cu 
acte de identitate, cu obligaţii la stat. Am înţeles prea 
târziu că diferenţa nu înseamnă automat inferioritate, 
şi am creat inferioritate încercând să atenuăm, forțat, 
diferența: civilizare, asimilare... „românizare”. V-am 
recioplit de vii. Şi aşa, într-o societate care îşi ascun- 
dea sub steagul roşu nostalgii burgheze, am desăvâr- 
şit crearea unui hibrid monstruos: omul liber, dar cu 
năravuri şi complexe de slugă. Suntem vinovaţi! 

Andreea se înecă, tuşi uscat, izbi cu pumnul în pat 
şi arcurile se tânguiră. Cu voce răguşită vorbi din nou: 

— Da, suntem vinovaţi. Noi am permis, din laşi- 
tate, să intrați la cozi prin față, noi am plecat capul în 
faţa tupeului vostru! Vă ocoleam cartierele în care stă- 
pâneați cu şişul, închideam ochii când vă păşteați caii 
în parcurile publice în timp ce noi făceam puşcărie 
pentru câțiva ştiuleți! Noi am răbdat patruzeci de ani 
comunismul în care v-aţi exersat linguşirea, mituirea 
şi furtul în stil mare, noi am adus democraţia care v-a 
dat frâu liber afacerilor cu copii, prostituție, valută şi 
maşini furate, NOI! Da, suntem vinovați! Dar nu me- 
rităm chiar toate câte ne-aţi făcut şi ne faceţi, nu! 

Dinu o privea înmărmurit. Andreea sări în picioare, 
îi strigă în față: 

— Ce te holbezi aşa, Taleirand al lu' Dinu?! V-am 
creştinat, ha? Avea habar naşul bulibaşei care te-a bo- 
tezat cine a fost Taleyrand, când şi unde a trăit? Poate 
bulubaşa? Puseseră ei mâna pe o carte vreodată? 

Andreea înghiți greu. Se înecă şi tuşi din nou, tuşi 
urât. Respira precipitat. Se reculese, continuă: 

— Ştiaţi să vă urmați drumurile după mersul ste- 
lelor şi vă era de ajuns. Citeaţi destinele oamenilor în 
palmă, ştiați descântece, dădeați cu bobii. Aveaţi ar- 
gintari şi aurari, şi muzicanți, şi crescători de cai, şi 
dresori de urşi, cu toții adevărați artişti în meseria lor. 
Unde sunt, domnule Taleirand? Au pierit la Trafal- 
gar? Nu. l-am i-am stins noi, spălăciţii, prin civilizare, 
asimilare, „românizare”. Dar i-ați răzbunat din plin. 

Fără multă ştiinţă de carte, doar cu tupeu, viclenie şi 
bani. Încet-încet, slugile au devenit stăpâni, iar foştii 
stăpâni, slugi. Banii din cerşit, din alba-neagra unor 
afaceri dubioase, din furt, din tot felul de tertipuri şi 
tepe, până la jaful la drumul mare! Toţi banii ăştia v-au 
adus cămăşile albe şi cravatele, palatele şi PUTEREA! 
Ne-aţi cumpărat ȚARA întreagă, ne-ați cumpărat IS- 
TORIA fără să-i citiți măcar o pagină! Decebal, Traian, 
Basarab Întîiul, Alexandru cel Bun... Ai aflat vreodată 
de ăştia, țigane? Dar de Bălcescu, de Horea, de Tudor? 
Spune! Vuia, Cantemir, Eminescu, Poenaru, Brâncuşi, 
Coandă, Paulescu... ba chiar și Budaideleanu al vos- 
tru! Ştii cine au fost ăştia?, ai auzit de ei cumva? Ei ne- 
au ținut uniţi! Cu ei în minte, niciodată nu vom fi 
înrobiți cu adevărat! Nu ne puteți cumpăra sufletele, 
câți mai avem, cu adevărat, suflet! 

Ochii Andreei îl sfredeleau cu o căutătură sălba- 
tică: 

— Dincolo de lege, fiecare om face numai ce crede 
că e îndreptăţit să facă. V-aţi crezut îndreptățiți să ne 
considerați nişte inadaptaţi, căci nu puteam să ne des- 
curcăm în jungla tranziției aşa, ca voi. Am ajuns rasă 
inferioară în propria noastră țară. A fost bine că v-am 
făcut robi? A fost rău că v-am eliberat? Nu există Bine 
şi Rău, doar concepții şi interese diferite. Sunteţi ne- 
vinovați, căci aţi făcut ceea ce v-am dat posibilitatea 
să faceți. V-aţi strecurat printre legi, ați furat, ați înşe- 

lat, aţi mituit sub ochii noştri, cu acordul nostru tacit: 
al credinţei sădite cu migală în fiecare dintre noi că 
nu vom schimba lumea, că nu avem stofă de eroi, că 
istoria o inventează intelectualii. Şi fiecare şi-a văzut 
de bucățica sa: casa, familia, serviciul, alegeri la patru 
ani, meciul şi telenovela! Suntem vinovaţi că, vă- 
zându-vă succesul, ne-am uitat dascălii şi v-am ridicat 
la rang de dascăli! Asimilarea, ţiganizarea noastră! 
Dar nu ca țiganii liberi de odinioară, ci ca foștii robi — 
șuții și bişniţarii creați de noi! 

Dinu simţea că tremură din tot corpul. Tremura şi 
Andreea, dar vocea ei cobori ca o ceață rece: 

— Aţi furat şi cumpărat totul: economia, adminis- 
trația, puterea politică. Ce afaceri cinstite v-au adus 
atâta bănet într-o ţară în care se trăia de azi pe mâine, 
ce economie puteaţi să dezvoltați din scheletul eco- 
nomiei distruse de „tranziție“, spune! Ce economie 
v-a ajutat să puteți cumpăra spitale, bănci, uzine şi tot 
felul de „platforme“? 

Andreea aproape ţipase ultimele cuvinte, însă că- 
pitanul o auzi ca prin vată: 

— Ştii ce se pune la cale în Platforma Voluntari? 
Ştii ce construiesc ai tăi acolo? Cipuri mnezice!!, im- 
plantabile!! 

Cipuri...? 

— Cipuri mnezice!!, ţipă ea din nou. Cipuri im- 
plantabile, adevărate bănci de date pe care oricare 

dintre confrații tăi analfabeți le va putea cumpăra să 
şi le înfunde-n scăfârlie! Ce veți face când o echipă de 
„inadaptaţi” în halate albe o să vă dea pe mână toată 
ştiinţa lumii în mai puțin de zece minute? 

Dinu revăzu imaginea creierului cu micul implant 
pâlpâind între emisfere ca proiectată pe irişii negri ai 
Andreei. Ea aproape că strigă: 

— Ce veți face cu ele, spune!! Veţi începe să vă um- 
flaţi creierele, să puteți găsi calea spre fericirea su- 
premă? Adică să furaţi cu banii voştri negri întreaga 
omenire, planeta, galaxia, Timpul? Unde sunt extra- 
tereştii care v-au furnizat tehnologia biocompozite- 
lor? Să-ţi spun eu? NICĂIERI! Tehnologia BCA, fu- 
rată de voi dintr-un laborator din vest, pusă la punct 
într-o nouă formulă de patru români, patru spălăciți, 
mai apoi răpiți şi împuşcaţi de oamenii lui Romaneli! 
Iar acesta, răpit şi împuşcat de bunul său prieten de 
la Poliția Municipală, căpitanul Dinu Taleirand! 

Andreea continua să-l privească fix în ochi. Lacri- 
mile ei curgeau pe o față înfiorător de senină. 

— Poftim??! se auzi Dinu. 

Fata îi întinse un poster împăturit şi se lăsă să cadă 
pe pat, răsturnând tava. Căpitanul îl apucă maşinal, 
privind-o năuc. 

— Desfă-l şi uită-te bine, spuse Andreea. 

Posterul îl înfățişa pe el însuşi. Se pusese preț pe 
capul său. Un preţ foarte mare. Dinu ridică din sprân- 

cene, apoi izbucni în râs, un râs de nestăvilit. Râdea 
în hohote, râdea cu ochii-n lacrimi de râs, râdea, râ- 
dea într-una. Andreea era lângă el şi, ca într-un vis, îi 
urla ceva, cu unghiile înfipte în piepții cămăşii, zgâl- 
țâindu-l, dar căpitanul râdea mai departe, râdea zbu- 
ciumându-se din toate încheieturile. Râsul de nestă- 
pânit se rostogolea din el prin încăpere, țâşnea din el 
împroşcând pereții ca dintr-o rană a minții şi îi era cu 
neputinţă să-l mai oprească. 

Andreea îi trase un pumn năpraznic în bărbie. 
Dinu rămase în picioare încă două-trei secunde. 


k xk 


Capul îi vuia uşor. Dinu deschise ochii, fără să se 
mire de prezența Andreei, care-i susținea capul răvă- 
şit de rechizitorii, false învinuiri şi pumni în barbă. 

— Nu prea rezistați voi, țiganii, la stres, aşa-i? 

Vocea ei nu era batjocoritoare, dar căpitanul nu su- 
porta apelativul acela străvechi, dintotdeauna jignitor 
când era adresat de spălăciți seminției lui. Culcat pe 
podea cum era, Dinu vru să o pocnească, dar ea îi 
prinse încheietura cu o mână fermă ca un cleşte, imo- 
bilizându-i brațul peste piept. 

— Nu mice frică de ţigani! îi şuieră Andreea 
aproape în ureche. M-am lecuit de asta de la primul 
viol! 


118 


Alte istorii interzise Ovidiu Petcu 


Dinu încercă să se ridice într-un cot, dar ea îl trânti 
la loc, încălecându-l. Mâna lui liberă spintecă aerul, 
dar Andreea se feri de lovitură şi îi imobiliză și al doi- 
lea braț la fel. Căpitanul Dinu înţelese că instalatoarea 
de softuri ar putea face carieră pe post de cămaşă de 
forţă: cu braţele înfăşurate peste piept, într-o forțare 
dureroasă a articulaţiilor umerilor şi membrelor imo- 
bilizate, cu coapsele fetei strângându-i mijlocul într-un 
corset ce-i incendia măruntaiele, căpitanul Dinu tre- 
bui să capituleze pentru a doua oară în ziua aceea. 
Doar dacă ar putea să o răstoarne... Ochii ei se îngus- 
tară ca două săbii: 

— Ai fost violat vreodată? Vrei să vezi cum e? 

Până şi tonul ei era metalic, de nerecunoscut. O 
văzu cum se apleacă spre fața lui parcă să-l sărute, 
însă Dinu îşi feri buzele întorcînd capul. Cu forța unei 
bile de popice, fruntea Andreei îl izbi în tâmplă. 


X k k 


Răstignit pe jos şi gol-puşcă, Dinu revenea la reali- 
tate cu un cap de zece ori mai mare şi mai greu decât 
și-l ştia. O mână îi aduse în dreptul buzelor un pahar 
cu apă. Abia după câteva înghițituri simți că apa avea 
un gust ciudat. Se zbătu, iar mâna cu paharul se re- 
trase. În locul ei apăru fața Andreei. Dinu încercă să 
se ridice, dar mâinile şi picioarele îi erau legate cu 

șireturi groase de plastic, fixate la podea cu niște 
scoabe. Capul îi devenea uşor, gândurile i se limpe- 
zeau. O căldură bizară i se năştea în tot corpul. Simţi 
că sexul i se întărește într-o erecție spectaculoasă. An- 
dreea era goală, în picioare, privindu-i mădularul și 
plimbându-şi limba peste buze; apoi încălecă trupul 
bărbatului şi începu să-i mângâie testiculele cu labiile 
ei fierbinţi. Dinu înţelese ce urmărea instalatoarea şi 
gemu de ură, însă dotările lui sexuale erau de altă pă- 
rere. Tensiunea dorinței îi pervertea ura într-o nevoie 
cumplită de a ejacula imediat, să se termine totul. Dar 
substanța din pahar îi interzicea căpitanului victoria 
printr-un deznodământ rapid şi banal. Acum labiile 
acelea fierbinţi îi dezmierdau sexul cu mişcări întâr- 
ziate savant, de la bază spre vârf şi înapoi... Dinu în- 
cercă să se elibereze, dar nu izbuti decât să-şi lase un 
rând de piele pe fețele aspre ale şireturilor. Coşmarul 
dorinţei de-a o pătrunde pe Andreea (deși prefera să-şi 
împrăştie sperma oriunde altundeva) era întreținut 
de atingerile şi mişcările femeii, efectuate cu o ştiinţă 
ce friza perfecțiunea. Dinu scoase un urlet într-o în- 
cercare dureroasă de a o penetra, însă Andreea se 
săltă la vreme și, privindu-l crunt, îl strânse între 
coapse cu o forță cumplită, incendiindu-i iarăşi mă- 
runtaiele; apoi se relaxă, închise ochii şi, mişcându-se 
apăsat cu vulva pe pielea tensionată de erecție, începu 
să gâfâie uşor, în ritmul mişcării. Dinu dădu să se 

smucească, însă Andreea îl stăpânea bine, alunecând 
fierbinte pe burta falusului în sus şi-n jos, evitând să 
ajungă până la gland ori să-l apese mai mult decât 
avea ea nevoie. Întredeschise ochii și, cu privirea în- 
cețoşată de plăcere, îi zâmbi într-un geamăt prelung, 
mâinile ei îi mângâiară pieptul cu mişcări largi şi de- 
licate, se crispară uşor, împungând cu unghiile, şi tru- 
pul i se cutremură în spasmele orgasmului. Epuizată, 
se lăsă să cadă în față, cuprinzându-i trunchiul şi li- 
pindu-se de el cu o căldură pe care Dinu o cunoştea 
abia acum şi pe care, altminteri, n-ar fi bănuit-o nicio- 
dată. Erecţia i se păstra, inutilă. Ceva se întâmplase şi 
nu înțelegea bine ce anume. Închise ochii şi avu ima- 
ginea unui cer înstelat, căldura unei iubiri sălbatic de 
dulce cu fata asta care îşi strivea sânii de pieptul lui... 
şi dorința de a rămâne aşa o veşnicie. Vru să o îmbră- 
țişeze, dar şireturile de plastic îl țintuiau mai departe, 
dureros. Andreea se ridică în picioare fără să-l pri- 
vească. Se apropie de fereastra închisă, se sprijini de 
pervaz. O auzi spunându-i cu o voce răguşită, fără cu- 
loare: 

— V-am violat, domnule căpitan. Acum este rândul 
dumneavoastră. 

Se întoarse către el ca împinsă de o altă voinţă, se 
aplecă şi, din câteva mişcări, îi deznodă legăturile. 
Dinu se ridică în capul oaselor, masându-şi încheie- 
turile julite. Se ridică în picioare. Andreea se uita mai 

departe la şireturile de plastic, la scoabele înfipte în 
parchet. Dinu se apropie de ea. Ridică mâna și îi mân- 
gâie, abia atins, obrazul. Ea continua să privească po- 
deaua aceea. Îi ridică uşor bărbia. Ochii ei erau plini 
de stele. O cuprinse într-o îmbrăţişare lungă, lungă, 
legănând-o uşor ca pe un copil speriat. Îi sărută părul, 
fruntea, obrajii. Buzele ei se feriră ca vinovate, dar ale 
lui le cuprinseră într-un sărut nesfârşit. O luă în braţe, 
o culcă pe pat. Mirosul de câmp, de iarbă, de ploi şi 
de vară năvăli peste ei din toate părțile. Făcură dra- 
goste sub un cer plin de stele. 

Afară se întunecase de-a binelea. Andreea se ghe- 
muise la pieptul lui şi nu părea să aibă de gând să-şi 
schimbe poziția. Cu brațele petrecute în jurul fetei, 
Dinu îi asculta respirația domoală şi încerca să alunge 
din minte imaginea ei în mijlocul unui grup de tineri 
bine situaţi. O vedea venind de la şcoală într-o zi oa- 
recare, trezindu-se înconjurată de ei cu fel şi fel de 
tentaţii: Hei, gagico!, nu vrei să mergi cu noi?, Uite, 
bă, ce buze are, numai bune să i-o bagi între ele!, Cu 
care profi ţi-ai pus-o, fă?, Nu vrei să ne înveţi tabela 
îmulțirii?, lo îţi predau muzica, ia 'te-n coa’, vezi ce 
flaut am aciia?, Ţineţi-o, 'raţi ai dreacu!, că nu vrea să 
stea!, paştele ei dă spălăcită!, Bă, Leoarcă, poate vrea 

numa-n cur, c-o fi virgină, dreacu'!, I-o tragem peste 
tot, să ştim o treabă, desfă-i cracii, Bambilică, aoleu!!, 
Dacă n-o ţii bine, boule!, Bă, cumetre, desfă-i, bă, bu- 
lanele ca lumea, că nu-mi intră gigelu', e strâmtă rău, 
şi bagă-i-o şi tu pă dindărăt, ține-o bine, cuscre, că-i 
flămândă, a vrut să mă muşte dă instrument!, Da-n 
urechi n-o fute nimeni?, hai că io o țin dă păr cât i-o 
trag în gură, să nu mă muşti, putoare, că-ți iau bere- 
gata în şundrea!, Mamă, ce gaură cumsecade!, stai, bă, 
Leoarcă, că-ți vine şi ție rându'!, stai să umplu aici!, 
hei...! 

— „hei! 

Dinu o simți cum încearcă să se mişte. Slăbi strân- 
soarea: 

— Ce e? 

Andreea părea speriată: 

— Era să-mi rupi oasele şi mă întrebi ce e?! 

Dinu o cuprinse iar, dar Andreea se zbătu să se eli- 
bereze: 

— Iar începi?! 

— Da, iar!, şi Dinu o răsturnă pe spate, gâdilând-o 
cu limba între sânii micuţi şi bucurându-se de râsul 
ei („Astâmpără-te, că mă omori!”), şi se mai hârjoniră 
o vreme sub stelele unui cer doar al lor, îmbătați de 
aromele ierburilor şi de nesfârşirea câmpiei. 

Târziu, mâncară ceva în grabă, făcură cafea. Se pri- 
veau prin fumul țigărilor. Andreea îl întrebă deodată: 

— Ştii care sunt cele cinci lucruri esențiale pentru 
un bărbat? Un cal, o femeie, un cort, un foc, şi o cauză 
pentru care să lupte, recită ea cu ochii strălucind. 

Dinu zâmbi, spuse: 

— Închipuie-ţi, am citit şi eu câte ceva de Lino Al- 
dani. Poţi să crezi că este un proverb țigănesc? 

Andreea ridică din umeri: 

— Aldani aşa zicea. 

— Dar tu? 

Ea îi apucă mâna şi i-o confiscă, înconjurând-o cu 
ambele palme ca pe o proprietate personală. Răs- 
punse: 

— Dacă privim istoria voastră, da: strămoşii tăi li- 
beri aşa gândeau. Dar dacă privim afară... 

Dinu se săltă în capul oaselor şi o lipi de pieptul 
său. Îi putea simți inima sub sânul ei mic bătând pu- 
ternic şi egal. O sărută pe creştet, şi părul ei mirosea 
stele și a ploaie. 

— Capul tău e mult mai prețios, râse Andreea. 
Dublu omor: ai căsăpit-o pe madmoazel Iepure, cu 
musiu Romaneli cu tot! Te caută dragii tăi colegi şi în 
Alaska, diriguiți de maiorul Pernă! Flăcăii de bine ai 
oraşului, char şi cei care nu ştiu să citească, bântuie 
străzile cercetând fiecare față! 

Pentru Dinu lucrurile erau foarte clare. 

— Ar trebui să mă urăşti, Andreea. 

Fata îl privi surprinsă. El continuă: 

— Ai dreptate, țiganii au cumpărat totul în țara 
asta: industrie, comerț, putere politică. Practică o dis- 
criminare rasială cum nu a fost, poate, nici în Africa 
de Sud. Sunt țigan, Andreea. 

— Doamne, parcă ai fi zis: „Sunt vinovat, An- 
dreea”! 

— Şi nu sunt? 

Ea îl privi cu luare-aminte. Vru să spună ceva, dar 
el n-o lăsă: 

— Când ai ieşit din lift şi i-ai văzut pe ăia întinşi pe 
jos, nemaivorbind de „călăreața” moartă la datorie, 
te-ai supus somațţiei. Dar apoi? 

Andreea se gândi puţin, răspunse: 

— Nu ştiu... Din prima clipă m-ai privit ca pe un 
om, nu ca pe o spălăcită care trebuia să îşi câştige pâi- 
nea cu sudoarea minții. Şi... nu mai erai ţigan, doar 
un bărbat rănit. Ai scăpat ca prin minune, puteau să 
te facă strecurătoare. lar dacă erai cu adevărat crimi- 
nal... 

— Te-ai fi bucurat, omorâsem deja trei țigani, plus 
o asimilată... 

— Nu!! 

Dinu se uită la ea surprins de vehemența tonului. 

— Nul, continuă ea, n-a fost asta! De la primele tale 
vorbe... Ştii, tu... tu nu vorbeşti ca analfabeții ăştia care 

se cred rasă superioară, dar au bani în loc de creier! 
Tu vorbeşti... ca noi! 

— Ştii, Andreea... adevărul e că... toate cunoştinţele 
mele, tot ce ştiu... vezi... nu le-am învățat niciodată. 
Ştii bine că țiganii nu sunt făcuți să tocească, nu prea 
se îndeamnă să pună creierul la treabă decât... 

Andreea îl privea zâmbind. 

— Hai, spune! îl îndemnă ea. 

— Mă rog, înşelătorii, afaceri necurate... Toleranța 
lor la frustrare e foarte mică, nu le permite să se an- 
gajeze în acțiuni îndelungate sau fără un rezultat ime- 
diat şi sigur. 

Ea continua să zâmbească. 

— Andreea, eu... am un cip în creier. 

Nici o schimbare pe faţa ei. 

— Nu am învăţat niciodată, repetă Dinu. Am un 
implant. De-aia vor să mă prindă. 

Andreea izbucni într-un hohot de râs. 


X k d 


Andreea continuă să râdă, apoi spuse printre ho- 
hote: 

— Descopăr... Telişor, iubitule... descopăr că eşti 
soțul ideal! Nu ştii să minți! 

Dinu încerca să priceapă de unde atâta siguranță. 
Mirarea lui era, probabil, evidentă, căci ea îi spuse: 

— Ştii, astăzi... (râse din nou), astăzi ţi-am citit fi- 
şierul. Ai crescut la casa de copii, dragule; ai învățat 
cot la cot cu spălăciţii, să poți deveni un bun servitor 
al coloraţilor de-un neam cu tine! Dar... ai învățat prea 
multe. 

— Da? 

— Da. Erai prea deştept pentru colegii tăi, ăia cu... 
toleranță redusă la frustrare: ştii, țiganul când ajunge 
mare, întâi pe tat'su-l omoară! Erai nesuferit, că vor- 
beai ca spălăciţii, aşa, în vârful limbii; iar pentru că-ți 
mergea mintea, deveniseşi cam periculos. Spune, de 
câte ori ai fost mituit? 

— Mituit, eu?? Dinu simţea că-i ard urechile. 

— Vezi? râse Andreea. Simpla idee că te-ar fi mituit 
cineva îţi ridică sângele-n cap! Cum crezi că ai fi ră- 
mas bun coleg cu unul ca maiorul Pernă, care, în afară 
de a elimina în mod artistic persoanele incomode, nu 
ştie altceva? Cerasella trebuia să dispară, pentru că 
Pernă bănuia că ar fi utilizat cheia cu cimpanzeii al- 
baştri! Credea că a aflat de povestea cu cercetările spă- 
lăciţilor adunaţi de Romaneli! Iar tu, fiind incomod 
de isteţ, te-ai fi prins că îl terminase şi pe Romaneli, 
cu care urma să împartă în secret acțiunile afacerii cu 
„cimpanzei”! Voia să vă elimine, aşadar, pe amândoi! 
Dintr-un foc! 

— Şi tu eşti incomod de isteață, Andreea. M-aş 
gândi de două ori înainte să pun de-o căsnicie cu tine! 

Andreea îi râse-n nas: 

— Căsnicia e o chestie oribil de demodată, copile!, 
iar eu vreau să rămân o femeie liberă! 

— Afurisită, nu liberă! făcu Dinu, şi îi răsuci mâi- 
nile la spate, imobilizându-i picioarele între coapsele 
lui puternice. Poftim libertate!, şi o sărută apăsat pe 
gură. Ea se smuci, dar el o înşfăcă mai bine, o sărută 
din nou — mai vrei libertate? — şi o sărută iar, şi iar, şi 
iar... Acolo, sub stelele cerului lor, în iarba cu arome 
de zări nesfârşite, Dinu gusta iarăşi măreția dăruirii, 
cufundându-se în străvechiul întreg al perechii, înmă- 
nunchindu-se cu trupul şi gândurile ei şi cu gândurile 
Universului care le consfințea unirea. 


X k - 


Teama se înfiripa încet o dată cu zorii. Andreea 
scânci, deschise ochii, se ridică în capul oaselor, îl în- 
trebă: 

— Ce faci acolo? 

Dinu se întoarse cu spatele spre fereastră, lumina 
dimineții timpurii săpa cute pe chipul ei drag de când 
lumea, ochii ei îl priveau îngrijorați. 

— Bună dimineaţa, iubito. („lubito”, ce firesc ros- 
tise cuvântul ăsta desuet.) 

— Andreea... 

— ... „trebuie să plec”, nu? 

— Asta voiai să-mi spui? La asta te gândeai? 

Pe toate le ştie! Dinu se apropie de pat, o cuprinse 
în brațe, şi-l cuprinse şi ea tare-tare, ascunzându-şi 
fața: 

— Merg şi eu cu tine. Ăăă... ia stai puțin. Gică! 

— Ordonaţi, prințesă!, mieună piezoelectric numitul. 

— Trebuie să distrugem Platforma Voluntari. Am 
putea să o facem... de aici? 

Câteva clipe de tăcere, apoi calculatorul răspunse: 

— Da, 

— Fişierele Poliției...? 

— ... Da, răspunse Gică. 

— Ăăă... Şi ar mai fi de zăpăcit nişte fişiere strict 
secrete... undeva, în ţară... Sunt câteva uzine... 

— Da, făcu Gică. 

— Sistemul feroviar... 

— Da. 

— Sistemul bancar... 

— Da. 

— Transporturile navale şi aeriene... 

— STOP. Să raționalizăm timpul, comenzile sunt re- 
dundante. Concluzia mea: vreți să distrug întregul sistem 
care susține statul cu bani, informații şi producţie — mă 
rog, atâta câtă e. Am înţeles corect? întrebă Gică netul- 
burat. 

Andreea şi Dinu se uitară unul la altul. 

— Da, răspunse Dinu. Însă, mai întâi, am vrea să 
evaluezi consecinţele. 

Se scurseră câteva minute. 

— Plec să cumpăr țigări, spuse Andreea. E un chioşc 
aici, în fața blocului. 

leşi, închise uşa. Cheia se răsuci în broască. Paşii se 
pierdură în lungul holului. Dinu zâmbi: acum era alt- 
fel. Se apropie de fereastră. Care puteau fi consecin- 
tele? Rememoră starea Andreei când venise din oraş: 
plânsul neputincios, disperarea în fața perspectivei ca 
analfabeţii să se trezească peste noapte doldora de 
ştiinţă. El însuşi era un om cult, însă nu suportase 
ideea că o spălăcită, o biată instalatoare de softuri, vii- 
toare farmacistă — o anexă vie a unui cabinet medical, 
alături de un spălăcit cu un stetoscop atârnat de gât, 
şi el o anexă asistemului de sănătate... da, da. Nu în- 
durase ideea că ea, o ființă menită să muncească din 
greu cu creierul pentru o bucată de pâine, ar fi putut 
avea dreptate. Şi totuşi, ăsta era adevărul pe care îl 
ştiuse şi el, dar fără curaj: banii negrii îi cocoțaseră pe 
ai lui în rândul persoanelor de calitate, stâlpi ai unei 
structuri parazitare; trăind la limita subzistenței, spă- 
Jăciții gândeau şi munceau pentru cei care le cumpă- 
raseră rodul unei întregi istorii de lupte şi sacrificii. 
Poate că el, Dinu Taleirand, deținea încă vii genele 
țiganilor liberi de odinioară, înfrățiți cu drumurile pă- 
mântului şi stelele cerului. Sufletul nu i se ticăloşise, 

căci asculta de legile cele străvechi, iar știința spălăci- 
ților îi ascuţise înțelegerea. Conştiință, caracter, valori 
morale... Cine putea garanta că, o dată fabricate în 
cantități industriale, cipurile care urmau să protezeze 
orgoliile foştilor robi nu puteau împrumuta soarta di- 
namitei? Cum ar fi utilizat o aşa proteză mentală unii 
ca Pernă, ca Cerasella? Dinu revăzu interiorul apar- 
tamentului din care abia scăpase cu viață, mobila dez- 
gustătoare, luxul de prost-gust şi scump cu draci. 
Materialul acela minunat căzuse într-o troacă. Acum, 
poate că tot din biocompozite, se creau protezele mne- 
zice... Un Pernă, o Cerasella, ori violatorii Andreei ar 
fi putut plăti sume oricât de mari ca să-şi împăneze 
mințile nevoiaşe cu cipuri. Cum le-ar fi folosit ei? 

Şi Andreea nu mai venea odată! 

Calculatorul Gică lucra mai departe, modelând 
consecințele unei destructurări a buticului politico- 
economic românesc. Cine erau cimpanzeii albaştri? 

— Gică! 

— Da, să trăiţi, domnule general!, răspunse maşina. 

— Uite, eu plec să văd ce-i cu Andreea. 

— Nu v-aş sfătui, domnule mareșal... 

— Taci, Gică. Şi fii atent. Există ceva explozibil prin 
casă? 

— Nu, domnule prim-ministru, să trăiți!, făcu Gică 
umil. 

Dinu înjură. 

— Am înțeles, să trăiți!, răspunse Gică. 

Dinu apucă salopeta portocalie de instalator. 

— Este una mai mare în dulap, în stânga, dom’ Preşedinte, 
săru'-mâna! 

Dinu găsi salopeta cea mare, o trase peste panta- 
loni, îşi fixă tocul pistolului sub braţ, verifică muniția: 
un încărcător în pistol, cu un cartuş lipsă, şi altul plin 
în buzunar, la îndemână, total treizeci și trei de lovi- 
turi. Se mai uită o dată pe fereastră. O bubuitură grea 
răsună între blocuri, zguduind geamul. Dinu porni 
spre uşă, se întoarse în prag: 

— Gică, lasă evaluările şi fă ce trebuie. 

— De acord. 

Căpitanul Dinu îşi trase gluga pe cap şi ieşi. 

Cartierul era locuit de spălăciți. Pustiu la ora asta, 
căci toți erau la muncă: ingineri, avocaţi, profesori, 
automaticieni, medici, aviatori... Fiecare cu norocul 
lui, îşi spuse Dinu pipăindu-şi arma. Câţiva câini va- 
gabonzi îl privea suspicioşi. 

Chioşcul de ţigări era închis. Un curent de aer 
aduse mirosul cunoscut de explozibil. Dinu se orientă 
după el. Ocoli blocul şi văzu un grup de băieți de fa- 
milie bună, înţoliți de mama focului şi cu cercei pe te 
miri unde, adăstând în grup compact. Trei poliţişti 

puneau întrebări. Maşinile tinerilor şi cea a poliției fu- 
seseră parcate alături. Cercetă atent aleea. O cheie scli- 
pea în soare. Lângă ea, un adidas. Ceva mai încolo, o 
bucată de carne, rest dintr-un picior de femeie. 

Nu există Bine şi Rău, ci doar concepții şi interese 
diferite. 

O pârghie de grenadă, o bucată de stofă. 

Şi, într-adevăr, fiecare se crede îndreptăţit să facă 
ceea ce face. Se apropie de grup. 

— ...doar să vedem cum să cacă pă ea dă frică!, spu- 
nea unul dintre tineri. Ne distram şi noi, acolo... Zic, 
băieți!, hai să i-o punem aci, la colț! Dinte s-a repezit 
primu”, a zis stai, fă, o tură şi cu noi, suntem băieți 
sărmani, n-am văzut pizdă spălăcită decât în filmele 
americane! 

— Ştiţi că n-aveţi voie!, e interzis! Părinţii voştrii 
ştie? 

— Nu, dar îi anunțăm acu’. Mutule, e rându' tău 
azi la molecular, dă o trâmbiţă babacilor! 

— A cui a fost ideea cu dinamita? 

— Nu-i dinamită, bă, poliţie, e petardă! 

— Petardă? Cu ce se ocupă tatăl dumneavoastră, 
tinere? 

— Moşu’ meu e homosexual... 

— 7 

— „adică le-o trage-n cur la poliţai, ha-ha-ha! Ai 
auzit dă clanu’ lu’ Făsenete? 

— Da, să trăiţi! Scoate, sergent, dictafonu', să înre- 
gistrăm procesu'-verbal. Că mâncăm o pâine din mâna 
la domnii ăştia. Zi acolo c-au crezut că-i pocnitoare, 
i-au băgat-o-n bijboacă involuntar... 

Dinu scoase pistolul şi trase. Polițistul căzu. Gru- 
pul se răsfiră, descoperind o grămăjoară de carne în- 
sângerată. Căpitanul Dinu trase din nou, şi alt polițist 
se prăbuşi ca un sac. 

— Să-mi bag... 

Tânărul cu cercel în nara stângă se îndoi de mijloc, 
holbându-se la propriul său sânge care-i curgea pe 
pantofi, udând aleea. Căzu aşa, îndoit, capul izbind 
cu zgomot sec aleea. Al treilea polițist şi cel din clanul 
Făsănete nu apucară să tragă şi muşcară şi ei asfaltul. 

— Nu există Bine şi Rău, băieți, doar concepții şi 
interese diferite, rosti căpitanul Dinu, şi-i dobori şi pe 
ceilalți. Se aplecă şi culese încărcătoarele morților. 
Porni mai departe fără să privească înapoi. 

O maşină de poliție opri în capătul aleii şi un glas 
cunoscut răsună în difuzor: 

— Căpitan Dinu Taleirand, predă-te! Nu mai fă pă 
nebunu'! 

— Fiecare om face doar ce crede el că e îndreptățit 
să facă, maior Pernă. Aşa că ai dreptul să te aperi. 

Ochi cu grijă capacul de oțel al rezervorului maşi- 
nii şi trase. Explozia azvârli capota cât-colo, flăcările 
prinseră a mistui restul vehiculul. Din spate se auziră 

împuşcături şi câteva gloanţe trecură pe lângă Dinu. 
Fl se întoarse, îşi scoase gluga. Un grup se împrăștie 
în capătul aleii. 

— Mâncaț'-aş, e dal nostru!!, ţipă o voce. 

— N-am fost niciodată „d'al vostru”, dobitocule. 
Trase, omul de după colţul blocului se prăbuşi cu un 
glonţ în frunte. Căpitanul introduse un nou încărcător 
în crosa pistolului, mergând agale pe mijlocul aleii. 
Alte gloanţe piuiră. Păşind fără grabă, Dinu slobozi 
trei focuri, trei siluete se prăbuşiră lângă pubelă. 

— Cine te-a supărat, gagiule? se văicări o voce, şi 
urmă o rafală de armă automată. 

— Nu există Bine şi Rău, fiecare om se crede în- 
dreptăţit să facă ceea ce face, rosti clar Dinu, şi trase. 
Arma automată căzu, Dinu mai trase o dată, căzu şi 
trăgătorul din spatele copacului. Ochii morți cătau în 
lungul aleii cu o eternă uimire. 

Dinu continua să înainteze. Altă rafală, pistolul 
bubui de două ori — alți doi oameni scăpară armele și 
se rostogoliră pe asfalt. Prinse cu coada ochiului o 
mișcare, se răsuci prompt și întrerupse cu un glonţ ra- 
fala celuilalt. Avea cămașa udă fleașcă, dar nu îi păsa. 

O detunătură colosală, şi piramida hotelului Tu- 
tankamon prinse a se frământa în zarea Bucureştiului, 
lăbărțându-se în forme deşucheate ca o cocă vie. Din- 
spre Voluntari se înălța încet o ciupercă de foc şi fum. 
Bulevardul. Vacarmul sirenelor aproape că acoperea 

împuşcăturile şi țiuitul gloanţelor. Noi tunete se ros- 
togoliră peste oraş. lar orașul părea macheta din bi- 
roul maiorului Pernă, dar se întindea spre zare cât 
vedeai cu ochii. Soarele străbătea, când şi când, palele 
de fum ale incendiilor, reflectându-se larg pe acope- 
rişuri și lacuri. Alături de căpitanul Dinu, Andreea 
călca hotărâtă purtând un săculeţ cu grenade. 

... Acum, cele două Gemene se ridicaseră la zenit; 
lumina lor de metal subția semiîntunericul cerului de 
amiază şi cădea pe fețele aspre ale munților — masivul 
Copernic părea că zâmbeşte. O umbră se materializă 
în înălțimi, acoperind sateliții, şi zâmbetul se stinse. 
„Ai să te întorci la prânz, da?”, îl întrebase Manra, 
„Sigur, am să mă întorc”, dacă... Ea îl privise temă- 
toare. El arătase vag spre întunericul de afară: „Într-o 
zi, planeta asta se va învârti cum trebuie”. 

Umbra aceea continua să se apropie lin din înălți- 
mile tulburi, precizându-se, căpătând consistenţă. 
Lum atinse în treacăt magazia sferică a termexplozo- 
rului atârnat la şold. Silueta creaturii se opri din nou. 
Aşa cum stătea acolo, pe cer — o aripă ovală de mări- 
mea unui teren de tenis —, ai fi zis că alege o pradă. 
Lum îşi pipăi obrazul neras de câteva zile, rana înce- 
puse să se vindece. „Trebuie neapărat să te duci acolo?”, 
îl întrebase, ea ştia, dar încă îşi stăpânea lacrimile, 
oare câte femei puseseră întrebarea asta? El îşi potri- 
vea cu gesturi străvechi arma la şold. „Chiar TRE- 

BUIE?” îl întrebase din nou, „Da, trebuie”, iar ea 
aproape că strigase: „Dar există nişte autorități!”, el ri- 
dicase din umeri, „« Autoritatea» lor e mai subțire decât 
raza unui termexplozor.” Ea încă mai aştepta, tremu- 
rând, un alt răspuns. El nu avea altul. Atunci o văzuse 
izbucnind în plâns, hohotind — „Vă purtați ca nişte copii 
răi” —, Lum o luase în braţe, spusese „De fapt, suntem 
nişte copii răi”, dincolo de pereţii acoperiți cu apara- 
tură învechită ai încăperii, ziua noptatică ucidea trep- 
tat întunericul dimineţii. Manra continua să plângă 
dureros, el se străduia să-i explice: „Dacă încerc o re- 
zolvare cu «autoritățile» de-aici, autoritatea mea se va duce 
naibii chiar şi în fața ultimilor angajați. Întreaga echipă va 
lucra de mântuială şi ne trezim că or să dea altora lucra- 
rea.” Căci autoritatea în fața subalternilor ține de 
onoare. lar onoarea trebuie să ţi-o aperi singur, legile 
civilizației nu prea bat până aici. Aici legea e de partea 
celui mai tare. 

Pe cerul ca de amurg târziu al amiezii, silueta vag 
fremătătoare a tyranopterului porni încet, angajân- 
du-se într-un viraj larg deasupra platoului. O lume 
suficient de sălbatică pentru a fi şi frumoasă, şi crudă. 
O planetă-maidan, încăpățânându-se să arate stelei ei 
mereu aceeaşi față, amăgind echipele de terraforma- 
tori din emisfera întunecată cu „zile” scurte, aduse de 
lumina zgârcită a celor doi sateliți naturali, şi „nopți” 
prelungi, cu stele puține, măcinând nervii. O planetă 

pe care nu au curaj să vină decât „copiii răi” ai uma- 
nității. Cei care nu se puteau adapta unui sistem so- 
cial senil, anchilozat în acel noian de legi aplicate me- 
canic de indivizi aplatizaţi de compromisurile ascen- 
siunii în rang. Cei care, neprezentând garanția alinie- 
rii la normele sistemului, erau repartizați în slujbe 
simbolice, plătite la fel de simbolic. Cei care, abando- 
nând asemenea slujbe, nu acceptau să trăiască la li- 
mită din mila statului omenirii unite şi refuzau să 
rămână ACOLO, în Spaţiul Civilizat, preferând să 
vină AICI, în sălbăticia Frontierei; aici, unde mândria 
rănită se răzbuna din plin croind alte legi — nescrise, 
puţine şi nemiloase. 

Aripa vie creştea, vâslind alene pe cerul unei 
amiezi mincinoase. Călărețul se distingea acum des- 
tul de bine. Lum îşi stăpâni un gest inutil şi continuă 
să-l observe. „N-ar fi trebuit să venim pe planeta asta” 
spusese Manra, înfrigurată. „Ai fi preferat să rămâi 
acolo?” o întrebase. Ea tăcea, adunându-l în ochii larg 
deschişi. Da, aici e bine; aici se poate muri într-o secun- 
dă; însă acolo, în Spaţiul Civilizat, se moare pe-ncetul, 
renunțând zi după zi la câte o parte din tine. Renun- 
țând la vorbele, gesturile, visurile tale... Rămâi un ciot 
de suflet care se stinge până la urmă şi el, nici să te sinu- 
cizi nu mai ai putere. Acolo o duc bine doar aceia 
care, încă de timpuriu, ajung destul de găunoşi ca să 
se-ncarce cu toate diformitățile sistemului, îngus- 
tându-se în cumintea viermuială generală a celor care 

accedă pe tăcute la situația prosperă de slujbaşi su- 
puşi. „Mândrie”?, „onoare”?, „demnitate“? Sunt cu- 
vinte rostite de actori, sunt mărfuri care se vând şi se 
cumpără. „Aici măcar ai sentimentul adevăratei libertăți”, 
rostise el. Înlăcrimată, ea îl privea cu aceeaşi lăcomie 
a disperării, „Prea sălbatică e «libertatea» asta!” La naiba, 
„Dincolo e prea «domestică» pentru a fi libertate.” Din- 
colo, în Lumile Civilizate, o omenire nivelată până la 
suficiență, generând Viitor prin repetarea Prezentu- 
lui. O omenire vegetând în plasa unui sistem social 
depăşit. Lum avu viziunea unui ocean fără valuri, o 
nesfârşire de lichid neted nu pentru că nu bătea vân- 
tul, ci pentru că apa avea rău de înălțime... De ce nu 
coboară ăsta odată?! 

Pe cer, călărețul continua să-şi conducă animalul 
în cercuri largi, rânjind şi făcând semne obscene. 
Halal respect pentru Codul Onoarei! Lum se adună 
în sine. Trebuia să rămână calm, atent la toate acele 
amănunte care, ignorate, l-ar putea costa scump. Tre- 
buia să rămână stăpân pe sine mai ales acum, când 
frânturi de ocări îi înțepau auzul. „Eşti sigur că va juca 
cinstit?”, întrebase Manra. Lum ridicase iarăşi din 
umeri, „Nu s-a întâmplat niciodată altfel.” Aici nu vin 
decât oamenii puternici, iar oamenii puternici joacă 
întotdeauna cinstit. Pentru că ştiu să-şi domine frica. 
Pentru că sunt mândri. Sunt terraformatori — savanți, 
ingineri, muncitori cu înaltă calificare... Copiii semeți 

şi răi ai omenirii. Ei nu se apleacă în fața nimănui şi 
nu se ascund după deget. „CÂT poți fi de sigur?” in- 
sistase ea, şi el răspunsese: „Codul Onoarei a fost res- 
pectat dintotdeauna.” Atunci ea strigase: „Poate va fi 
încălcat” (şi lovise cu palma în masă) „chiar AZI!” 
Savantul continua să-l batjocorească din văzduh. 
Lum rămase calm. Un savant ocărând. Practic, Lumea 
Civilizată constituie o extremă. Lumea Frontierei re- 
prezintă cealaltă extremă. Acolo rămân conformiștii, 
speriații, pămpălăii. Aici vin imaginativii, întreprin- 
zătorii, inadaptabilii la rutină, vârful de lance al ome- 
nirii în expansiune: copiii goniți să-şi facă nevoile prin 
vecini, de unde să fure lucruri de preț ca să le trimită 
acasă, eventual prin poştă — prezenţa în sânul familiei 
a unor aşa odrasle nu prea e dorită, „conflictul între 
generații”, sistemul este mult prea bătrân ca să-şi în- 
țeleagă progeniturile. Iar acestea sunt prea mândre ca 
să i se supună. Mândre de ce ştiu că pot face. Și vin - de 
fapt fug — aici, hăt, la marginea galaxiei, să-şi potolească 
setea de libertate: libertatea de a fi ei înşişi. Adică li- 
bertatea de a putea pune întrebări Universului şi de 
a găsi, cu propria lor minte, răspunsurile. Fug aici, 
unde, transformând neștiutul în familiar, se complac 
în iluzia că, în cele din urmă, puhoiul cunoaşterii va 
molipsi cu libertate şi restul omenirii, scoțând-o astfel 
din bârlog. Sunt oamenii de acțiune ai unei specii îm- 
bătrânite, dar imature. Eroii ei. Care, în afara orelor 

de serviciu, se joacă de-a cocoşii: un exces inerent 
situației, ori expresia pervertită a aceleiași imaturități? 

Tyranopterul se apropia în picaj, dar Lum nu se 
feri. Copiii cei răi. Uriaşa vietate îi trecu pe deasupra 
capului în chiotele şi înjurăturile călărețului. Valul de 
aer produs de zburătoare îl izbi pe Lum cu putere. Se 
clătină gata să cadă, se reechilibră. De ce se preta la 
jocul ăsta? Văzu cum, îndepărtându-se în zbor „la 
firul ierbii”, animalul îşi scotea cele două duzini de 
picioruşe — urma să coboare. Chiar aşa: copiii cei răi. 
„Tu nu eşti un «copil rău».” Lum râsese, „Ba da, altfel nu 
aş fi cerut un post aici.” O sărutase şi pornise spre ieşire. 
Simţea cum îl petrece cu ochii, neputincioasă. Ajuns 
afară îşi scoase tyranopterul din adăpost, animalul se 
foise întrebător, Lum îi comandase: „La stânci”, încă- 
lecase. Din prag, Manra îl privea tăcută. El îi făcuse 
un semn vag din cap, apoi decolase cu ochii înfipți în 
„ceafa” creaturii. Până la amiază era ceva timp, dar 
nu mai răbda să aștepte acasă. Trebuia să aştepte 
acolo, la locul întâlnirii, înconjurat de nemişcarea pla- 
toului. Să se lase pătruns de liniştea pietrelor. Să as- 
culte ce gândesc munții. Și să-şi verifice iuțeala mâinii. 

Acum, aşteptarea se terminase. 

Pe cer, discurile Gemenelor deveniră tangente, în- 
chipuind un „opt” culcat — un „opt” de lumină. În largul 
platoului, cam la o sută de metri, celălalt descălecase 
şi acum făcea câțiva paşi laterali, îndepărtându-se de 

tyranopterul său pentru a-l scoate din linia de tragere. 
Lum procedă la fel, apoi se opri. Se opri și celălalt cam 
un minut („Oare se roagă?”), după care o luă agale în 
direcția lui Lum. Păşea încet, parcă măsurând un alt 
timp. Sau parcă pregătind un atac pe la spate: un mers 
furişat. Porni să-l întâmpine, conform etichetei, şi, du- 
când încet mâna la şold, apăsă senzorul de activare al 
termexplozorului; ostentativ. Celălalt continua să se 
apropie cu paşii aceia furişaţi, ignorând gestul; arma 
îi atârna într-o poziţie ciudată, nu foarte potrivită 
pentru o utilizare rapidă. 

Încă nu erau suficient de aproape unul de celălalt 
când Lum se opri. Fără să ştie de ce. O pală de vânt îi 
răcori fața, fluturând şi mânecile neobişnuit de largi 
ale hainei savantului. Fluturând mai ales mâneca 
stângă. Lum îşi concentră atenţia pe mâneca dreaptă. 
Brusc, vântul se opri — adică exact cum pornise. Da, 
își zise Lum, într-o zi, planeta asta se va învârti aşa 
cum trebuie. Lumina scădea treptat — cele două dis- 
curi ale planetoizilor se suprapuneau, o contopire 
aparentă, înveşmântată într-un văl cețos. 

— Hei, Lum, ce-ţi spun semnele cerului? 

Lum îşi cobori privirea spre adversar. Ochii omului 
aveau o expresie vicleană. Răspunse: 

— E o prostie să ne ucidem. 

Celălalt izbucni într-un hohot de râs nestăvilit. 
Lum aşteptă să se liniştească, dar omul din fața lui 

continua să râdă zbuciumat, mecanic, fără să dea 
semne că s-ar opri vreodată. Avea şi el pielea mâinilor 
şi a obrajilor acoperită cu cicatrice şi răni provocate 
de utilajele uzate. Poate că nu reuşea să doarmă decât 
folosind somnifere. Poate că femeia lui îl părăsise. 
Poate că nu avusese niciodată o femeie a lui... 

Fulgerul armei uni pentru o clipă cele două siluete. 

Billy tresări, se clătină, apoi se nărui în praful stră- 
zii. Ţâşnit din mâneca mortului, micul pistol Deringer 
continua să se balaseze la capătul unui sistem exten- 
sibil de pârghiuţe articulate în romburi. 

Kid rămase cu Coltul fumegând în mână. Amiaza 
dogorea, nemiloasă. Peste câteva clipe oamenii aveau 
să iasă, temători, din case. Obloanele urmau să se des- 
chidă iarăşi. Viaţa va continua şi fără Billy — cu şan- 
tierul căii ferate pătrunzând tot mai adânc spre Vest, 
prin Teritoriul Indian, către apele Pacificului. Cu oră- 
şelul ăsta plin de scandalagii şi străbătut de o stradă 
prăfoasă. lar oraşele Lumii Noi vor continua să spo- 
rească, mereu mai mari, cu şcoli, închisori, primării, 
biserici şi saloon-uri, şi doar cei însărcinaţi să apere 
legea vor mai purta arme. Și poate cândva, uriaşe co- 
răbii zburătoare îi vor duce pe oameni departe, spre 
stele, răspândindu-i pe toate planetele universului. 
De fapt, aceeaşi istorie. 

Vine o vreme când trebuie să te mărturiseşti — n-are 
importanţă cui. 

Totul începuse cu o vacanţă. În plină vară, aveam 
la dispoziție două săptămâni gelusiene, adică vreo 
cinci sute de ore terestre, apreciate de şefii Bazei noas- 
tre ca suficiente pentru a ne obloji frustrările unei 
munci de-a surda. 

Gelusia, cu peisajul ei aproape familiar oricărui pă- 
mântean, se procopsise de ani buni cu o bază perma- 
nentă care acum începea şi ea să-şi arate vârsta, însă 
colonizarea nu putea fi inițiată încă: planeta avea bi- 
zarerii cât cuprinde şi noi ne aflam acolo tocmai pen- 
tru a ne bate capul cu ele pe un câştig frumuşel. 

Atmosfera bine oxigenată, relieful, culorile, flora, 
fauna straniu de cuminte şi, mai ales, mulțimea „ve- 
rigilor lipsă” din lanţurile trofice pe care le cercetam 
şi care, totuşi, funcționau ca unse, toate acestea, la 
prima vedere, făceau din Gelusia o imagine a Pămân- 
tului în viziunea unui năuc. Însă după un stagiu de 
peste doi ani pe Gelusia puteai spune că aici totul e 

cum trebuie să fie. Mai mult: construcțiile şi instala- 
țiile Bazei noastre parcă împrumutaseră un pic din 
austeritatea colților de piatră sidefie ai masivului 
Ocham şi un pic din luxurianţa vegetației translucide 
până la transparenţă izbucnită înalt dintre spinările 
de stâncă presărate în imensitatea câmpiei ce se sfâr- 
şea cu litoralul Mării Elada. 

Valurile clipoceau, verzui, în lungul bordului „țes- 
toasei”. Nimic nu se compară cu o călătorie pe mare 
într-o ambarcaţiune clasică! Eram sătui de zbor până 
peste urechi şi, în plus, eram în concediu, nu ne gră- 
bea nimeni. Aveam să navigăm ca Magelan. 

Undeva, pe coasta estică a insulei Darlington, am 
ancorat într-un golfuleţ care, parcă, nu avea altă trea- 
bă decât să ne aştepte. 

Au apărut chiar atunci: domoale, uriaşe, vâslind 
larg din aripi, nişte păsări ca ale unui început de 
lume. Erau patru. Le priveam hipnotizați. 

— Doamne!, cum pot fi atât de mari?! 

Kwilly ieşi din gura sasului prorei şi se apucă să le 
facă semne cu şapca. Păreau nişte avioane de demult, 
însă liniştea cu care umpluseră cerul — parcă zburau 
pe ecranul unui film mut — le făcea şi mai impună- 
toare. 

— De unde naiba...? 

O umbră imensă ne acoperi spaima. 

Când am deschis ochii, aveam capul greu ca după 
o beție. Zăceam pe nisipul unei plaje, gol-goluț. Ală- 
turi, nemişcat, Kwilly, iar ceva mai încolo, Alice Qwin 
şi Myra. „Testoasa” nu se vedea nicăieri. 

M-am ridicat, încercând să ignor sunetul cinelelor 
care mi se zbenguiau prin țeastă, şi m-am căznit să îl 
întorc pe bunul negrotei cu fața-n sus. Parcă dormea 
de cel puţin trei zile. A deschis ochii, a spus „n-am să 
mai beau în viața mea” şi a adormit la loc. Alice Qwin 
şi Myra s-au dovedit la fel de necooperante, şi aş fi 
adormit şi eu la loc dacă icoana trupurilor lor nu mi-ar 
fi stimulat imaginația. Am profitat de asta încercând 
să înțeleg unde suntem şi ce mama dracului căutăm 
aici. Parcă se mai potoliseră cinelele. 

Am privit nisipul din jur: nu erau urme în afara 
celor făcute de mine, ai fi zis că picaserăm din cer. De 
acolo, din înalturile albastru-verzui, Socrate — steaua 
sistemului — revărsa potopitor lumină şi căldură. 
Marea fremăta uşor, nefiresc de timidă. În partea 
opusă, dincolo de plajă, lujerele translucide ale ierbu- 
rilor sprijineau seninul. 

Ne aflam, deci, pe insula vacanței noastre, Darling- 
ton. Din întregul arhipeleag, era singura acoperită cu 
vegetație. De aici trebuia să străbatem şaizeci de mile 
pe mare până să atingem coasta de vest a continentu- 

lui, dar nu ştiam nici unde dispăruse „țestoasa”, nici 
cum aveam să trăim până când, îngrijorați de tăcerea 
noastră, cei de la Bază aveau să înceapă să ne caute. 

Soarele Gelusiei părea turbat. Am înţeles că trebuia 
să depun urgent „Cele trei graţii” la umbră, şi pe 
mine de asemenea. 

Mi-am asumat transportul a două dintre ele (mai 
în braţe, mai târându-le) cam o sută de metri, adică 
până la marginea pădurii de ierburi. Pe cea de-a treia 
am luat-o la palme până am adus-o într-un regim re- 
lativ operaţional, căci o namilă de talia lui Kwilly nu 
putea fi deplasată decât prin rostogolire dacă ar mai 
fi rămas aşa, „deconectată”. L-am trezit, deci, cât de 
cât, l-am înălțat pe propriile-i picioare şi, sprijiniți 
unul de altul, am parcurs, împleticindu-ne, suta aceea 
de metri până la umbra subțire a ierburilor, după care 
ne-am năruit în vise. 

Am visat-o pe Alice Qwin. 


X r - 


— Hei! 

Am deschis ochii. Fața aceea de prințesă cerolă, a 
cărei distincție înnebunise toată Baza, mă privea dintr-o 
depărtare incomensurabilă. Am înghițit în sec. 

— Hei!, trezeşte-te! 

Doar nu eram tâmpit, aşa ceva nu visezi în fiecare 
noapte. 

Dar era ziuă. 

— Haide, hopa-sus!, continuă ea. Aşa cum era, goală 
şi îngenunchiată lângă mine, am întins mâna ca în 
somn şi am cuprins-o de talie. S-a răsucit, sărind în 
picioare: 

— Nu profita, purcel!, apoi strigă: Myra, micul nos- 
tru Tarzan se trezeşte de jos în sus! Vino să vezi! 

Kwilly rânji cu îngăduinţă iar Myra izbucni în râs: 

— E-n regulă, Alice, domnul prezintă semne de să- 
nătate. Îl trimitem la vânătoare. 

Am realizat că sunt rupt de foame şi m-am ridicat 
în capul oaselor. Pe insula asta nu se găseau nici râme. 
Am întrebat: 

— Unde-i ambarcaţiunea? 

Mă priveau fără să scoată o vorbă. 


k k k 


Insula Darlington era şi ea în topul ciudățeniilor. 
Acoperită cu o vegetație specifică zonelor de litoral 
(predominând ierburile acelea înalte ca nişte brazi, 
Herba celesta), pe ea nu trăia nicio specie animală. 
Niciuna. Stăteam acolo, în umbra străvezie a trun- 
chiurilor legănate de briză, şi ne tot întrebam, ca de 
un an încoace, care ar putea fi factorul ce alunga vie- 
tățile umblătoare din zonele ocupate de „Herba-ci”. 
Ne aminteam cu aceeaşi stupoare de rezultatele ana- 

lizelor: planta asta nu conţinea şi nu emana substanțe 
toxice şi, în esenţă, putea hrăni un ierbivor local. Nu 
şi un om. Ne-am fi putut îndopa cu oricare părticică 
de Herba, însă ea ar fi fost mai apoi eliminată fără a 
suferi vreo transformare; în plus, prezenţa ei în sto- 
mac ar fi declanşat un calvar la care nu era cazul să ne 
gândim acum, aveam destule alte subiecte de medi- 
tație: CINE sau CE ne aruncase acolo, pe plajă, dez- 
brăcaţi la piele şi văduviți de „țestoasă”, vehiculul 
acela minunat, un eşantion din confortul Bazei noas- 
tre? Şi ne mai întrebam cam ce interval de timp ar fi 
trebuit să rezistăm aici, fără hrană şi apă, aşteptând o 
echipă de salvare. 

Aşteptând! Eram după o primă noapte, în care fri- 
gul ne făcuse să săpăm o groapă ca un cuib şi, igno- 
rându-ne total unul altuia goliciunea, cel puțin apa- 
rent, ne lipiserăm trup de trup, căzând până la urmă 
în acelaşi somn bolnăvicios. Dormisem lângă Alice 
Qwin, cea mai frumoasă femeie care păşise vreodată 
pe planeta asta, dar şi cea mai rigidă în principii. Nu 
aş dori nuciunui alt bărbat o aşa experienţă. 

Când spun „principii“, mă gândesc la Evul Mediu. 
Personalul Bazei noastre, format din o sută douăspre- 
zece suflete, nu era împărţit în cupluri stabile şi 
aproape fiecare femeie se culcase cu aproape fiecare 
bărbat, parcă ne-am fi agăţat de ideea că, în pustietă- 
țile astea, e bine să ştii totul despre cei cu care împarți 

dorurile şi necazurile de tot felul. Aveam toți nevoie 
de asta, mai ales la început, când lungile gărzi, for- 
male şi plicticoase, ne măcinau nervii. 

Ei bine, Alice Qwin era „călugărița” misiunii GE- 
LUSIA 5. O vreme chiar se zvonise că n-ar fi om, ci un 
utilaj de supraveghere sau ceva în genul ăsta. Iar eu, 
sărmanul, dormisem lipit de pielea fierbinte şi dol- 
dora de chemări a „utilajului“. 

— “neaţa! 

Visam? 

Kwilly îmi rânjea larg, aşezat pe vine la marginea 
gropii-cuib. L-am întrebat dacă a găsit ceva comesti- 
bil. Nu găsise. 

Am ieşit din groapă, m-am uitat în lungul plajei. 
Departe, silueta lui Alice Qwin se profila nemişcată 
pe nisip şi cer. Părea o zeiță a mării venită în conce- 
diu. 

— A fost bine azi-noapte? insinuă tuciuriul, cu ace- 
laşi rânjet. 

— Mi-e al dracului de foame, Kwil, i-am răspuns. 
Ce facem? 

— Sacrificăm pe unul dintre noi. Tragem la sorți. 
Uite! 

Avea în mână patru beţişoare sticloase. Am râs 
amândoi. 

Cerul verde-albastru ne acoperea cu indiferența 
unui capac de cratiţă dezinfectat. Zăceam pe nisip 
umăr lângă umăr, gândindu-ne că ne facem siesta în 
răcoarea unei zile de septembrie târziu. Răsuceam 
între degete câteva fire de Herba celesta rupte de la ră- 
dăcina unei tulpini fără capăt. 

— Şaizeci de mile cu pluta?? Nu eşti normal!, mă 
gratulă Myra pentru idee. 

Avea nişte ochi stranii. 

M-am uitat şi la ceilalți: răsturnați pe spate, se îm- 
bătau cu cer. 

— Nu, continuă Myra. Cu cât lenevim mai mult, 
cu âtât rezistăm mai mult. Să cauţi ceva cu care să tai 
trunchiuri, să le duci la apă, să le legi unul de altul, 
să încropeşti o pânză din frunze, asta înseamnă efort. 
Oricum, or să ne caute. 

— Sigur, aprobă Kwilly. Dacă stăm aşa, nemişcați, 
o să rezistăm mai mult. Vor înțelege că ni s-a întâm- 
plat ceva, ne caută ei până la urmă. 

Savantul rațional! 

Alice Qwin tăcea. 

— Tu ce spui?, am întrebat-o. 

Nu mi-a răspuns, închisese ochii, părea că doarme. 
Poate chiar dormea. Sau poate că eu eram cel care 
doarme, acolo, departe, întins într-unul din fotoliile 
de serviciu, sau în liniştea camerei mele din modulul 
7. Sau poate nici nu eram adevărat, ci un gând rătă- 

cind prin mintea plantelor ăstora, dacă aveau aşa 
ceva. 

M-am ridicat greoi şi m-am îndreptat spre liziera 
de tulpini înalte şi mlădioase. Aveau dreptate? Poate. 
Dar nu suportam să zac aşa, vegetând în aşteptarea 
unei salvări, nici măcar ca idee. 

Am ochit câteva trunchiuri potrivite, am căutat o 
rocă dură, o piatră din care să îmi pot confecționa 
ceva în chip de topor. O slăbiciune firească îmi înmuia 
gesturile, siguranța, voința: foamea şi setea îmi dă- 
deau târcoale. M-am lăsat la umbră, trebuia să mă 
adun. Acum nu aveam nevoie de întrebări, îmi trebu- 
iau certitudini. Şi de-astea găseam peste tot, erau 
chiar prea multe: slăbiciunea, foamea, setea... 

De fapt, foamea era o simplă senzație. Puteam ter- 
mina pluta până în zori, nopțile pe Gelusia erau foarte 
luminoase. Frigul nu mă mai speria — aveam să mă 
încălzesc muncind. 

Foamea, setea... 

Dacă stăteam să mă gândesc bine, organismul meu 
avea rezerve pentru cel puţin două sute de ore, adică 
rezerve apte să mă menţină activ şi cu judecata în- 
treagă pe parcursul acestui interval. Dacă viitoarea 
plută ar fi menţinut o viteză de două mile pe oră, nu 
aveam nevoie decât de treizeci de ore ca să ating țăr- 
mul continentului. Puteau fi şi cinzeci de ore, îmi pu- 
team permite. 

În corpul meu începuseră deja să fie luate măsurile 
de adaptare: din abdomen îmi parveneau zgomote 
misterioase. Am repetat stomacului povestea cu sen- 
zaţiile. Mi-a răspuns ghiorăind semnificativ. N-am in- 
sistat: câțiva paşi mai încolo, printre trunchiurile 
translucide, se zăreau răsărite din nisip muchii de pia- 
tră. 

Am găsit un bolovan striat, l-am înşfăcat şi l-am 
izbit cu nădejde într-un colţ de stâncă. Am ales câteva 
aşchii potrivite ca mărime şi destul de tăioase. Trebuia 
să mă grăbesc, Socrate avea, poate, şi alte treburi 
decât să-mi lumineze talentele ascunse; cu toate că, 
eram ferm convins, nu văzuse niciodată până atunci 
un om al cavernelor în exercițiul funcţiunii. 


eo di d 


Steaua cu nume de înțelept trăgea binişor să apună 
când m-am prăbuşit alături de cele trei victime — trei 
trunchiuri de Herba celesta, mai exact un sfert din vii- 
toarea plută. Aveam palmele pline de băşici sparte şi 
de tot felul de usturimi şi amorțeli. Mă durea şi sufle- 
tul, căci mai aveam de sacrificat alte opt-nouă astfel de 
minunății vegetale — şi erau al naibii de greu de dobo- 
rât. Asta pentru că nu puteam folosi planta în între- 
gime, ci doar câțiva metri din vârf, unde tulpina era 
goală pe dinăuntru aidoma trestiilor de pe Pământ. 


154 


Alte istorii interzise Ovidiu Petcu 


Eram trudit şi m-am întins pe jos, lăsându-mi ochii 
să se închidă în vreme ce ascultam zumzetul chimic 
al muşchilor mei extenuați. Cred că zumzetul ăsta m-a 
adormit. 

Când am deschis iarăşi ochii, senzaţia că sunt ur- 
mărit avu efectul unei cafele din cele tari. Noaptea 
străvezie a Gelusiei mă încuraja cu cerul ei stropit sâr- 
guincios cu stele, roiuri-roiuri. M-am ridicat şi am pri- 
vit atent în jur: doar trunchiuri sticloase, lăsând pe 
solul nisipos umbre străvezii. 

M-am răsucit brusc — în spatele meu nu era nimeni. 
Totuşi... Am simţit în ceafă răsuflarea brizei. Alice 
Qwin, ce făcea oare acum Alice Qwin? 


X k k 


Ei bine, voi mai doborî câteva câteva exemplare de 
Herba şi voi construi pluta aceea. Liniştea era apăsă- 
toare. Am ochit iar câteva trunchiuri zdravene, am în- 
şfăcat piatra cea tăioasă, am reînceput lucrul. 

Mergea greu. Ca o răsuflare străină, briza — şi-a 
schimbat direcția?? Lovitura lui Kwilly găsi locul gol, 
dar în rostogolire scăpasem piatra, „Ce naiba faci?!” 
am strigat, dar Kwilly ataca din nou şi nu putea fi 
adevărat, m-am răsucit, matahala zbură pe lângă 
mine încasând-o la carotidă, eram în picioare şi el se 
oprise luând în braţe şi-n față un trunchi de Herba, s-a 

întors către mine cu rânjetul zgâriat și un pic strivit, 
m-am aplecat fulgerător, piatra l-a pocnit în plin, 
adăugându-i rânjetul o crăpătură verticală şi înmu- 
indu-i mădularele. Kwilly se prăbuşea... când cineva 
m-a apucat de picioare, mă prăvăleam sub ochii Myrei, 
talpa ei goală țintindu-mi gâtul şi crescând, crescând, 
alunecându-mi pe antebraţ, cu dreapta i-am prins 
glezna și-am repezit stânga formând un cleşte răsu- 
citor, cădea peste mine şi mi-am smuls picioarele din 
strânsoarea Alicei croind-o cu tăişul palmei, ples- 
nindu-i astfel coastele spre adâncul pieptului şi sfâr- 
tecând cu ele cam tot ce găsiseră-n cale, o strălucire 
scurtă, Myra sărise-n picioare ținând în pumn o aş- 
chie sticloasă, am văzut arcul sclipitor al loviturii şi 
l-am frânt cu o izbitură de picior lovind-o cu celălalt 
în bărbie printr-o „foarfecă” disperată, ea căzu pe 
spate cu gâtul frânt, în ochii ei larg deschişi nu mai li- 
căreau nici măcar stelele... 

Tremuram tot. Alice Qwin se ghemuise într-un 
ultim horcăit, Myra zăcea ca răstignită, cu capul într-o 
poziție nefirească, Kwilly mai avu o convulsie moale, 
apoi încremeni şi el. Am vomat lung tot nimicul din 
stomac şi, clătinându-mă, am pornit în direcția unde 
bănuiam că e plaja. M-am împiedicat de câteva ori. Pe 
urmă noaptea s-a răsucit în jurul meu, cu pădure şi 
cer cu tot, stingându-mi gândurile. 

Lumina aceea mă orbea. Parcă fusesem golit de tot 
ce aveam prin mine şi băgat într-un rotisor. Am întors 
capul şi, printre trunchiurile de Herba, am zărit marea. 

Socrate era la zenit şi mă prăjea mai departe, me- 
todic. L-am înjurat copios, pe el şi pe toți ceilalți sori, 
m-am ridicat şi am luat-o spre plajă. Simțeam furni- 
cături prin tot corpul. 

În „cuib”, Alice Qwin, Myra şi Kwilly somnolau cu 
pieile încinse de dogoare. M-am bălămbănit până la 
apă, m-am tolănit în undele limpezi, cred că au ieşit 
aburi. O colonie de insecte nevăzute executa pe pielea 
mea o coregrafie complexă, parcă mii şi milioane de 
picioruşe se alergau în sus şi-n jos, făcându-mi un 
masaj indigen, şi aproape era plăcut. 

M-am întors la „cuib”. Rămăseseră aşa cum îi lă- 
sasem. Cu ochii închişi, negroteiul bâiguia un soi de 
conferință. Alice Qwin şi Myra bolboroseau şi ele, 
când şi când, în aceeaşi gamă. Ceva nu era în regulă 
cu ei, nu-mi dădeam seama ce. 

Apoi am înţeles: nu transpirau. Pielea li se acope- 
rise cu un fel de solzişori minusculi. Mi-am inspectat 
propria epidermă: aceiaşi solzişori. Şi refuzau să se 
cojească. 

Nu mai aveam decât să aşteptăm. Poate că şi Baza 
noastră, Pământul şi celelalte nici nu existaseră vreo- 

dată. M-am surprins privind profilul Myrei: nu i-l mai 
recunoşteam. 


Era iarăşi ziuă. 

Am auzit toți patru bâzâitul ştiut al „țestoasei”. 
Ne-am ridicat din cuib în acelaşi timp. Fâlfâiam alene 
din aripi, apropiindu-ne de ambarcațiune. Din gura 
sasului prorei, Kwilly ne făcea semne cu şapca. 

După ce săvârşi „ritualul” Participării de fiecare zi, 
Knil părăsi camera de muncă. Era încă dimineață. 
Atunci se hotări să îşi cunoască noii vecini. Intră în 
încăperea-garderobă şi începu să-şi aleagă echipa- 
mentul de vizită, acroşându-l unui costum adecvat. 
O ultimă verificare, apoi îl îmbrăcă şi ieşi. Astăzi şi-ar 
fi dorit o parteneră, una cam între două vârste, cu ex- 
periență, amabilă şi abilă; poate spre seară un bărbat, 
doi. Uşa se închise în urma lui, balansând plăcuța 
neagră atârnată cu o neglijență studiată: KNIL 
DOBAR, geolog. 

Freamătul necesităţii i se înstăpânea încet în tot 
trupul. O luciditate specifică — stare de alertă şi plă- 
cere — îi luă sub control viscerele. Knil se opri în fața 
uneia dintre celelalte trei uşi de pe palier, făcu apel, 
se prezentă. Uşa se deschise. Cu simţurile la pândă, 
Knil păşi în semiîntuneric şi întrebă: 

— Deranjez? 

Îi răspunse o voce de bărbat: 

— O, nu, poftiți! 

Stăpânindu-şi deziluzia, Knil privi în direcția res- 
pectivă, zâmbi necunoscutului, rosti formula consa- 
crată împrejurării: 

— Doream de mult să vă fac o vizită. 

Celălalt îşi afirmă la rândul său intenția, conform 
uzanței: 

— Vă aşteptam. 

Un bărbat de statură potrivită, puţin albit la tâm- 
ple, bine făcut, cu mişcări sigure. 

— lertaţi-mă, n-am apucat să-mi fixez plăcuţa pe 
uşă: Zodi Fal, arheolog. 

— Ce noroc, spuse Knil, voiam să discut cu cineva 
problema culturii Wendel-Kam. 

— Desigur. Am şi eu câteva maşini care lucrează 
acolo. Aţi fost pe Ghodaria? 

Conversaţia se înfiripă repede în timp ce gazda tre- 
băluia la comenzile barului. Stătea cu spatele, întor- 
cându-se din când în când pe jumătate spre a-şi subli- 
nia unele replici. 

— Cultura Wendel-Kam derutează mult şi prin uti- 
lizarea excesivă a energiei biologice, făcu insinuant 
Knil („Mă sfidează?, oare să aibă un palmares atât de 
bogat?”), şi continuă: Vedeţi, pe Ghodaria mă aştep- 
tam la o dezvoltare fără tehnologie. Calea mixtă, cu 
maşini atât de complexe, dar acționate bio, pare con- 
secința unei imixtiuni străine timpurii în evoluția 
acestei lumi, nu credeți? 

Zodi Fal se răsuci spre Knil, ridică din sprâncene 
cu o privire amuzată, spuse: 

— Aşadar, geolog?, şi începu să toarne în pahare. 

„Orgoliu profesional! Ce naiba o moşmondi atâta 
la bar?!” 

În sfârşit, Zodi se apropie cu băuturile. 

— Mă. iertaţi o clipă? spuse arheologul, şi Knil pre- 
supuse imediat că băuturile erau „curate“. 

— Vă rog!, zâmbi („Abia acum se duce să se pregă- 
), şi amorsă dispozitivul de hiperol- 


kád 


tească de vizită 
factie — cine ştie? 

Zodi reveni în mai puțin de un minut. Avea acelaşi 
halat de casă, dar putea fi şi un altul, identic celui din- 
tâi; un altul, adică unul „preparat” din vreme. Knil 
inspectă cu un aer distrat croiala, țesătura cu figuri în 
culori vii, amestecându-se în arabescuri aiuritoare, şi 
îşi zise că, dacă el însuşi ar fi vrut să schimbe un cos- 
tum cu altul fără ca interlocutorul să bage de seamă, 
ar fi apelat tot la un asemenea model. Hiperolfacția 
începu să se manifeste şi, prin noianul de arome, des- 
luşi mirosul excitant al transpirației celuilalt. 

— Ghodarienii erau condamnaţi oricum, îl auzi 
Knil pe arheolog. Aşa se putea întâmpla şi cu noi dacă 
nu o rupeam cu trecutul. 

— Într-adevăr, un lucru remarcabil pentru specia 
umană. 

— Din păcate, continuă arheologul, ultima „achi- 
ziție” a evoluţiei noastre — mă refer la această depen- 

denţă biologică, înţelegi... — interzice solitudinea. Ne 
obligă să trăim în colectivități mari (şi arătă, prin 
transparența metalizată fin a peretelui exterior, întin- 
derea nesfârşită de sclipiri verticale a oraşului). Une- 
ori mă simt strivit de atâta aglomerație. 

„Aş vrea să facă el prima mutare, de ce?” se trezi 
Knil întrebându-se; apoi cu voce tare: 

— Superioritatea omului constă şi în puterea de a 
rezista acestei presiuni. lar în cazul oamenilor care, 
din diferite motive, rămân izolaţi o vreme, absenţa... 
societății, mă rog, se poate compensa cu utilizarea 
companiei unor animale... 

— „sau, în ultimă instanță, cu IMAGINI! se 
strâmbă arheologul. 

Râseră amândoi, privindu-se pânditor. 

— Apropo, Knil, am o înregistrare cu evenimentele 
de pe Ghodaria, ultimele convulsii ale civilizaţie de 
acolo. N-ai vrea să o vedem împreună? 

„Deja familiari!?” se miră Knil. Freamătul de 
pândă al arheologului devenise, însă, perceptibil, şi îl 
ațâța nepermis de mult, atenuându-i vigilența. „E ra- 
finat, al naibii de rafinat.” Spuse: 

— Desigur, mi-ar face bine să vedem înregistrarea 
aceea. 

Şi, trecându-şi mâna prin păr, activă un cip minus- 
cul. 

X k k 


„apoi lumina pereților se stingea treptat, ca într-un 
apus. Celula devenea câmpul acela imens, cu o iarbă 
ca de argint, sub apele unei aurore calme. Grupuri- 
grupuri, oameni, dar fără nimic din esența compor- 
tamentului adevăraților umani: o vegetare continuă, 
apatic du-te-vino în susurul unor conversații serafice 
purtate într-o limbă stranie. 

Şi se mai făcea că el, Knil, înţelegea limba aceea, şi 
că era ca ei. 


k k k 


Părăsind apartamentul arheologului, Knil privi uşa 
închizându-se în urma lui. Apoi aplică pe locul plă- 
cuței de identificare a locatarului micul disc fosfores- 
cent cu inscripția OMOLOGAT. 

Ajuns în apartamentul său îşi aruncă, una după 
alta, piesele costumului de vizită, se îndreptă spre 
consola minusculă unde introduse grăbit datele omo- 
logării şi, în sfârşit, se trânti pe discul alb şi moale al 
patului pentru a-şi face siesta. Fluxul saţietății, de fie- 
care dată cu nuanţe specifice, putea să-l cotropească 
de-acum în voie. Iniţial abia perceptibile, frisoanele 
conversiei îşi începură goana din creştet până-n tălpi 
crescând, crescând continuu. Celulele primeau vigoa- 

rea trupului străin, digerau senzațiile abia înmagazi- 
nate acolo, în stomacul nevăzut al memoriei, transfor- 
mându-le în materie şi forță. Când fluxul informa- 
ţiilor atinse valoarea maximă, corpul i se contractă 
într-o încordare drăgăstoasă şi Knil ejaculă. Apoi 
adormi. 


XX x 


„.„grea, nestăvilită, apăsarea visului, totuși dulce şi 
de neînțeles chiar așa, privindu-se pe sine: el, Knil, 
păşind agale alături de femeia aceea, argintul de ni- 
căieri al ierbii, însă atât de real, murmurul conversa- 
țiilor, grupuri cu umblet molcom sub pânza de lumini 
a unei aurore astrale. Seninul frunții femeii de alături, 
bronzul adânc al părului ei lung, violetul mineral din 
privire, o cuprinse cald şi se reflectă în violetul acela 
care-i zâmbi. Era pace în Knil, şi i-o spuse fără vorbe. 
Se îndepărtaseră de celelalte perechi sau grupuri, ar- 
gintul imens al câmpiei, aurora blândă, şi sufletul său 
odihnindu-se pe pielea femeii, obraz cald de fruct ce- 
rând sărutul. Se aplecă spre obrazul acela şi îl văzu 
crescând, opalescent, pereții celulei, vii parcă, torceau 
lumină, ascunzând în grosimea lor de un roz carnal 
capilare, nervi, gânduri poate. Ziua închisorii se tre- 
zea încet. Knil se ridică în capul oaselor. Cu pacea din 
vis încă în el se înălță în picioare privind în jur. Fe- 

meia aceea. Femeia aceea. La naiba. Intensă, foamea 
creierului cerea IMAGINI - un surogat, e drept, dar 
care încă îl puteau susține. De undeva, din luciul po- 
delei, răsări şi platoul cu micul dejun. 


X k 


Soarele după-amiezii juca în rețeaua fină a pardo- 
selii, pe mobile şi oglinzi. Imens, oraşul apăsa trans- 
parența metalizată fumuriu a peretelui exterior. Ora- 
şul: câmpie fără capăt acoperită cu o gigantică pădure 
albă de sclipiri, prelungi şi dese, turle strălucind ver- 
tical tăind zarea, clădiri locuite de mii și mii de oa- 
meni. Knil comandă o gustare, intră în camera de 
toaletă. Sub presiunea pulberii lichide a duşului, pie- 
lea i se trezea. Apelul de la intrare, o voce de femeie: 

— Sunt noua dumneavoastră vecină, deranjez? 

— O, nu!, deloc!, răspunse Knil, adoptând joviali- 
tatea potrivită împrejurării, şi comandă uşii exterioare 
deschiderea, cu ochii pe imaginea femeii care urma 
să intre: o damă între două vârste, aşa cum îşi dorise 
încă de dimineaţă; un fel de togă scurtă îi punea în 
valoare braţele şi picioarele de o tinerețe surprinză- 
toare, anii citindu-i-se doar în expresia feţei şi în ochii 
cu profunzimi de întuneric albastru. 

— Un moment nepotrivit, cumva? Pot veni mai târ- 
ziu...! făcu ea şăgalnic. 

— Vai, doamnă!, se poate? răspunse Knil, simțind 
în glasul ei pânda poftei. Vin într-o clipă! adăugă în 
timp ce îşi trăgea pe el un anumit halat de baie. 

ÎI aştepta în sufragerie. Măsurându-l discret-admi- 
rativ, femeia rosti formula de rigoare: 

— Doream de mult să vă fac o vizită. 

Iar Knil răspunse la rândul său: 

— Vă aşteptam. 


w t - 


„„.Şi, cutremurat de intensitatea plăcerii, fixa multă 
vreme ecranul stins — peretele celulei redevenit epi- 
dermă roz-gălbuie, luminoasă, vie. 

Knil se ridică de pe jos într-un târziu, apelă toaleta, 
se spălă, ceru o nouă lenjerie. Epuizat şi fericit că, cel 
puţin, surogatul IMAGINILOR îl mai putea menţine 
o vreme viu şi întreg, se tolăni pe jos într-o aşteptare 
fără gânduri. 


k k d 


— Dacă nu vă supăraţi, aş vrea să îmbrac ceva mai 
potrivit (Knil adoptase un ton de intimitate); ca gazdă... 

— O, nu vă formalizaţi, domnule... pot să vă spun 
pe numele mic? 

— Mă îndatorezi, Elsa... am reținut bine? 

— Da, Knil, şi îmi place cum îmi pronunți numele. 
De fapt, îmi placi mult, surâse ea cu ochii aprinşi. 
Pofta femeii părea total în afara controlului, ameţin- 
du-l. „Păzea, băiete!”, îşi spuse, şi zâmbi la rândul său: 

— Trebuie că ţi-e foame, nu glumă! Ce vrei să luăm? 

Ea se tolănise într-un fotoliu larg, toga alunecase 
de pe pielea bronzată, dezvelind coapsa în întregime. 
Avea în ochi o lăcomie năucitoare. 

— Păi, murmură ea, mai întâi să ne „luăm” unul 
pe celălalt... 

Knil văzu cum toga începe să alunece lin, dezve- 
lind umerii, sânii, pântecul... Nu mai avea nimic pe 
ea. Disperat, luptă cu ceața care îi umplea creierul 
(„Câtă perfidie!”, gândi), apoi lăsă şi el halatul să-i 
cadă pe podea. Acum teama îl pătrundea încet şi în- 
telese că va trebui să acţioneze el cel dintâi. Zâmbi 
trupului gol şi se apropie de fotoliu. 


Lae: e d 


„încă nedezmeticit, când pereții îşi retrăgeau lu- 
mina pe nesimţite, în întunericul celulei se vedea lă- 
țindu-se spre depărtări un câmp imens, cu o iarbă ca 
de argint, sub pașii unor grupuri de oameni înceți la 
mers vegetând sub faldurile unei aurore blânde... 
„ de fapt, ei nu aveau nimic din esenţa a 


277| 


„Oameni 
ceea ce înseamnă uman: lipseau acțiunea şi competi- 

ţia, conversațiile lor legănau o existenţă fără direcție. 
Dar toate astea le gândea Knil abia a doua zi, privind 
pofticios „carnea” luminoasă a pereţilor închisorii 
sale. Acum, însă, plimbându-se în vastitatea câmpiilor 
din vis cu alți doi bărbaţi alături, legați într-o discuţie 
purtată domol în limba aceea neînțeleasă, realiza că 
îşi împărtăşeau opinii importante, iar faptul că erau 
de aceeaşi părere îi lega într-o camaraderie firească. 
Se apropiau de un alt grup când unul dintre prietenii 
săi, luându-l pe după umeri şi explicându-i ceva dând 
din mână în ritmul desfăşurării ideii, pronunțase în 
limba aceea ciudată un cuvânt. Ecoul minţii îl repetă, 
sunetele i se reordonară în creier sub forma unui alt 
cuvânt, unul din LIMBA LUI CEA ADEVĂRATĂ; şi 
acolo, pe întinderile de argint vegetal ale visului, Knil 
răcni cuvântul acela: PÂNDĂ! Înfipt în întunericul ce- 
lulei, răcni iar şi iar cuvântul care dădea adevărata 
măsură a superiorității şi măreției OMULUI: PÂNDA! 
Gustul sălciu al tărâmului cu iarbă de argint se di- 
zolvă în foamea de IMAGINI a creierului. 
Se afla din nou în lumea lui. 


X k k 


Răsturnat la picioarele fotoliului, Knil urmărea cu 
ochii întredeschişi planşeta care levita la deasupra po- 
delei purtând-o pe Elsa. Mâna femeii atârna leneş, 


168 


Alte istorii interzise Ovidiu Petcu 


aproape atingând suprafața striată a pardoselii. Da, 
fusese o adevărată luptă. Se ridică împleticit, însoțind-o 
până la ieşire. Plangeta străbătu, plutind, holul, şi se 
opri în fața uşii apartamentului Elsei. Uşa se deschise, 
planşeta dispăru dincolo de ea. Uşa se închise. Răsu- 
flă uşurat. Citi încă o dată plăcuţa aurie cu litere 
negre: ELSA ZIGARD, EXOBIOLOG, şi aplică sub ea 
micul disc fosforescent cu inscripția OMOLOGAT. 

Soarele apusese, umbrele înserării căpătau o viață 
aparte, întinzând spre Knil tentacule de noapte. Ceru 
lumină, se îndreptă spre consolă, introduse datele 
omologării şi se lăsă pe pat fără vlagă pentru o siestă 
binemeritată. O adevărată fiară femeia asta. Dar el iz- 
butise să se descurce. Sălbatică, de-a dreptul sălbatică. 
Acum, întreaga lui teamă, senzațiile acelea copleşi- 
toare şi, mai ales, ultima, aveau să fie convertite de 
trupul său în substanţă şi energie -— glucide, lipide, 
aminoacizi, proteine, legături macroergice... O fericire 
electrică îi străbătea ființa crescând, crescând conti- 
nuu. Culmea sosi curând, zbaterea aceea mai mult 
mintală şi explozia organică, fierbinte... Somnul bine- 
făcător, noaptea... 


kae - d 


„iar celula îi dăruia din nou lumina pereților ei vii. 
Knil îi privea fascinat. Da, vii, cu siguranță erau vii. 

Se ridică greoi şi se apropie de unul dintre ei. Părea 
cald. Sub epiderma aceea trebuia să existe sânge, se- 
creții... Mirosul apetisant îi încordă simțurile. Auzi un 
foşnet şi se întoarse: platoul cu micul dejun aburea în 
mijlocul celulei. Prin stomac îi trecu un fulger scurt, 
dar Knil nu-i dădu atenţie. Se întoarse din nou spre 
lumina aceea ca obrazul unei femei. Elsa. Deşi cu o 
nuanță mai deschisă, carnea peretelui îi amintea de 
trupul ei. 

Elsa... Chiar atât de sigură fusese pe ea? Încălcase 
cu bună-ştiință legea făcându-i vizita în starea aceea, 
ori încă nu ştia că...? Dar şi el, Knil, cu apartamentul 
său atât de bine dotat...! Ar fi putut să-i facă o verifi- 
care discretă, cu femeile nu ştii niciodată... Da, pro- 
vocarea cărnii... Cu trupul ei puternic, tentația însăşi, 
Elsa izbutise să-l scoată din starea de pândă lucidă a 
aproapelui, aruncându-l în hăul instinctelor. Dar că- 
derea lui Knil în propriile abisuri fusese oprită, o 
scamă de conştient i s-a agăţat de sclipirea unui strop 
de noroc, secunda-cheie l-a găsit alert, calculul Elsei 
dăduse greş... 

Knil se clătină. De câtă vreme fusese închis? O săp- 
tămână, o lună? Cazul său era extrem de grav, pri- 
vându-l de raţia firească de animalele necesare omo- 
logării de către deținuți. Pentru susținerea — la limită! 
- a funcţiilor sale vitale, avea dreptul doar la IMA- 
GINI. Simţi un spasm în stomac şi sughiță. Gândul 

sentinţei, refuzat şi apoi amânat, îi dădea acum târ- 
coale. Pereţii roz-gălbui ai celulei luminau în tăcere. 

Încă mai aştepta IMAGINILE când vederea începe 
să i se întunece. Imediat înțelese: pereții; îşi resorbeau, 
treptat, lumina, amurgul artificial cobora iarăși în ce- 
lulă...! Dar IMAGINILE, IMAGINILE!!? 

Urletul îi fu înghiţit de pielea întunecată a zidului 
odată cu ultimii stropi de lumină. 


X k d 


ÎI trezi apelul de la intrare. Knil se gândi să îşi tri- 
mită la naiba vizitatorul atât de matinal care, încăl- 
când legea, îi tulbura somnul. Surprins, auzi paşi 
apăsați în camera de alături şi în dormitor intrară doi 
poliţişti dotați cu echipament greu. Vocea metalică a 
difuzorului unuia dintre ei întrebă formal: 

— Domnul Knil Dobar? 

— Da. 

— Sunteţi arestat pentru omologare ilegală. 

Knil râse. Dar vocea difuzorului preciză: 

— Este vorba de omologarea ilegală a doamnei 
Elsa Zigarard — era însărcinată. 

Knil văzu oraşul: dincolo de metalul fin al peretelui 
exterior, mulțimea de clădiri zvelte părea o iarbă de 
argint îngheţat, vertical, pe o câmpie nesfârşită. Me- 
talul vocii îi întoarse privirea: 

— Fără trucuri, știți că omologarea unei persoane 
aflate în exercițiul funcțiunii este pedepsită de lege. 
Conform articolului 3444, alineat... 

Lumea se răsturna: el, Knil, comisese o crimă! 

— Vă rugăm să ne urmați, recită profesional difu- 
zorul. 

În mâna înmănuşată sclipeau cătuşele tradiționale. 


k k - 


Knil tocmai se plimba în compania unei femei şi a 
doi bărbaţi. Păşeau încet alături, picioarele se afundau 
în argintul de iarbă al câmpiei. Bărbaţii erau priete- 
noşi, povesteau ceva în limba aceea melodioasă şi ne- 
cunoscută, dar Knil ştia că o înțelege. Femeia semăna 
cu Elsa. 

Apoi argintul ierbii păli, căpătând o nuanţă roz- 
gălbuie. Pereţii celulei îl scăpau de coşmarul acelui 
iad al nepăsării din vis, îi aduceau ziua. Sări în pi- 
cioare, dar genunchii i se înmuiară şi se trezi căzând. 
Încet, cu mişcări ezitante, se ridică din nou, îngrozit: 
IMAGINILE! De ce nu îi mai dau IMAGINI? De când 
nu îi mai dau IMAGINI? 

— Hei! 

Pereţii moi retezară ecoul. 

— Daţi-mi IMAGINI! 

Blândă, carnea pereţilor. 

— E inuman!, vreau IMAGINI CU OMOLOGĂRI, 
blestemaţilor!! 

Peretele celulei era luminos şi mut. Nemişcare de 
un roz-gălbui, carnal. Uniform. Ba nu, uite, acolo, 
parcă este o pată! Iar pata se mişcă...! Da, da, este ar- 
heologul! Acum carnea zidului modelează încă un re- 
lief, mai multe... Sunt ghodarieni, cad pe capete sub 
loviturile de plasmă ale armelor pământenilor, omo- 
logare în masă, cam expeditivă, e drept, însă... IMA- 
GINI!, arheologul se întoarce zâmbind, „A fost bună 
cafeaua?”, iar Knil îi răspunde „Fireşte, o prepari gro- 
zav”, şi simte efectele secundare ale antidotului pe 
care echipamentul de vizită i l-a administrat instan- 
taneu, otrava a fost neutralizată de la prima înghiți- 
tură... Dincolo de limita imperceptibilă a spațiului 
virtual de redare video, ultimii ghodarieni luaţi pri- 
zonieri sunt omologați de membrii echipajului unui 
crucişător prin procedee de o fantezie uimitoare! 
IMAGINI! „Aici este colecția mea de arme străvechi”, 
spune arheologul, „...vezi, produceau moartea prin 
provocarea unor hemoragii puternice, prin secționa- 
rea sau zdrobirea unor organe vitale. Aceasta e o se- 
cure de călău, secolul optsprezece”, „Da, frumoasă 
colecție“, şi Knil priveşte aparent distrat o panoplie 
străveche susținând oţelul a două iatagane, ehei, isto- 
rie!, boldul unui scut asiatic îi trece — vâjt! — pe lângă 
ureche, catapultat de un resort exact când, simțind 

mişcarea şi declicul mecanismului, Knil se aruncă 
asupra unei arbalete elvețiene, apucând-o ca pe un 
topor, arheologul rămâne în picioare cu arcul arbale- 
tei înfipt în cap, un fir de sânge îi traversează fruntea, 
patul greu al armei îl trage în față dar omul continuă 
să îl privească, o pleoapă i se zbate puţin şi, crucişi, 
ochii i se fixează acum pe lemnul lustruit care îl dez- 
echilibrează spre înainte, arheologul se prăbuşeşte ca 
un trunchi, patul arbaletei izbindu-se de podea, arcul 
ei dizlocând oasele craniului cu un zgomot surd, res- 
turi de creier murind pe covorul turcesc... Savurând 
mirosul nefiinţei, Knil se felicită pentru ideea de a fo- 
losi arbaleta în această manieră, sângele arheologului 
a împroşcat-o și acum se scurge pe jgheabul săgeții..., 
imagini cu omologări, IMAGINI care îl pot hrăni o 
vreme, deşi nu pot înlocui gustul acru-amar al morții, 
este o diferenţă între fenomenul captării energiei ce se 
varsă din muribund şi acela de evocare a ei prin IMA- 
GINI, undeva, în hipotalamus, receptori specifici 
adulmecă agonia sau decodifică imaginile ei, infor- 
mații ale căror semnificaţii trec printr-un convertizor 
neştiut care le transformă în materie şi energie, poate 
există şi neurostructuri care absorb câmpul noesic al 
celui omologat şi, astfel, adevărații reprezentanți ai 
speciei Homo sapiens îşi menţin funcţiilor vitale în 
parametri optimi, purtându-şi mai departe destinul, 
omul este o ființă activă, mereu la pândă, mereu gata 

să facă orice pentru a trăi în prosperitate, şi trăiesc 
numai cei care merită, căci, iată, unul din ei, Knil 
Dobar, a descoperit secretul adaptării supreme, el nu 
mai are dreptul la IMAGINI, dar creierul său — ce mi- 
nunată maşină biologică! — lucrează ca un adevărat 
furnizor de viață, memoria îi reactualizează fidel trecu- 
tele festinuri ale minţii, imagini care-i mențin acum 
trupul viu, IMAGINI pe care justiția i le-a refuzat, dar 
ele au rămas în adâncul minții lui și, iată, continuă să-l 
hrănească, Elsa, da, pe zidul acesta de viață roz e chi- 
pul Elsei, şi Knil o vede iarăşi îndepărtându-şi cu la- 
comă ispitire coapsele ca să-l primească-n ea, acolo 
unde vegetează în aşteptare viermişorul acela mic de 
pe Handros, pH-ul spermei umane îl trezeşte, făcân- 
du-l să elimine o otravă cu efect fulgerător, însă fe- 
mela-gazdă e protejată de un „baraj” de receptori 
dispuşi pe celulele mucoasei vaginale şi uterine, to- 
xina este imobilizată şi inactivată de aceştia (parazitul 
nu-i nebun să-şi ucidă gazda!), şi Knil se poate felicita 
că a avut acea scânteie de intuiție rece, care a străpuns 
dureros ceața instinctului de acuplare pe care femeia 
aceea i l-a răscolit cu atâta măiestrie — şi îşi vede mâna 
dezmierdândur-i părul pubian, ochii ei închizându-se 
tulbure sub mângâierea lui pânditoare, apoi căscân- 
du-şi groaza, prea târziu a înțeles tresărirea care a tră- 
dat-o şi acum se luptă cu el într-o înverşunare a spai- 
mei, degetele bărbatului aprinzându-i în ochii dispe- 

rați o ultimă sclipire a plăcerii când alunecă în trupul 
ei, țipătul asurzitor de neomenesc atunci când simte 
unghii sfâşiindu-i vaginul, sângele strivit al vietății 
din alte lumi amestecându-şi otrava cu sângele fe- 
meii, ochii ei scufundându-se în apa morții, geamătul 
de triumf al lui Knil privind resturile gelatinoase de 
pe degetele înroşite, protejate de stratul cornos al pie- 
lii... Oare pielea asta a zidurilor are şi ea un strat cor- 
nos? Năclăit de sudoare, Knil priveşte pereții celulei. 
Dacă sunt vii, pot fi omologați!... Începem cu ăsta, cu 
celălalt...? 

Knil tuşi ciudat, simțindu-şi plămânii putrezi. Un 
val de slăbiciune îl clătină iarăşi, oprindu-i gestul la 
jumătate. Gândul i se născu greoi: „Viermişorul acela... 
un creier... omenesc... mereu la pândă...” 

Pereţii celulei aşteptau. 

„pentru... plodul... unei inconştiente...”, articulă 
el cleios. „Dar eu... trebuie să trăiesc...!” 

Fu doar o bolboroseală răguşită. Pereţii. Îşi imagină 
pe ei urmele roz ale unghiilor, un lichid gălbui scur- 
gându-şi lumina prin rănile proaspete... Pereţii aceia. 
Se văzu pe sine încercând să le muşte carnea netedă 
şi elastică, apoi simţi sufocarea. Degetele i se descleş- 
tară din jurul gâtului — era gâtul lui. Mâinile: arme 
descărcate tremurând în aer, neputincioase. Ca un 
ghem de foc, stomacul i se ridică sub coşul pieptului 
o dată, şi încă o dată, deşertându-se într-un acru-amar 

verzui. Prin voma care-i înțepa nările zări lacom un 
firicel de sânge. Argintul ierbii îi primi, moale, paşii. 

— Gata şi cu ăsta, acum e-n iad. 

Celălalt gardian sorbea din ochi imaginea trupului 
răsucit pe podea. Într-un târziu opri aparatura de înre- 
gistrare, zise: 

— Dacă ar fi apucat să-şi vadă moartea, ar mai fi 
trăit vreo două zile. 

Râseră, privindu-se pofticioşi. 

— Ce faci azi? Doream de mult să îți fac o vizită. 

VINERI 


O zi ca oricare alta. 

Jos, în hăul de sub încălțări, verdele adânc al pla- 
netei într-o rotaţie calmă. În față, dincolo de curba pu- 
foasă a atmosferei, în întunericul nesfârşit, puzderia 
stelelor se înalță încet, alcătuindu-se în discul galaxiei 
vecine asemenea unui scut de lumină. Jur-împrejur, 
aceeaşi falsă transparenţă a panoramatorului: un glob 
compus din hexagoanele videomonitoarelor unite 
prin linii subțiri, în centrul căruia pluteşte fotoliul de 
comandă, montat în capătul dreptunghiului străveziu 
și prelung al punţii principale. Din spatele monitoa- 
relor „fereastrei” globulare curg în toate direcțiile mi- 
lioane de căi neurale siliconice, lungindu-se şi ramifi- 
cându-se în configurații complexe printre alveole de 
metal tixite cu sisteme de propulsie şi navigaţie, de 
apărare şi supraviețuire, cu module care investi- 
ghează, calculează şi evaluează prin intermediul sen- 
zorilor sticloşi ai blindajului extern al navei lumea 
verde de dedesubt. La adăpostul acestui mozaic dis- 
coidal, în mijlocul iadului de tehnicitate mascat de 

„transparenţa” globului interfeței video, acolo, în ex- 
tremitatea prora a punţii principale, tolănit în acel fo- 
toliul înțesat cu aparatură, închis în iluzia zborului 
liber şi în propriile gânduri şi spaime, tu: observaţii, 
calcule, evaluări, întrebări, sudoare. Viaţa se scurge 
vâscos între veghe şi somn, între organic şi anorganic 
— evaluări, calcule, observaţii, întrebări, o solitudine 
calculată cu competenţă, alungată când şi când de 
vocea navei — ,,...vineri, o zi minunată în emisfera estică, 
vizibilitate 88%, umiditatea la sol...” — şi tot aşa, pe par- 
cursul fiecărei zile, zile şi nopți create de rotația lină 
a enclavei tale care te apără, te transportă și îți mai și 
ține de urât — „Vorbești serios?”, „Nu, am gândit cu glas 
tare”, nava ta, alcătuire din metal, siliciu şi inteligență, 
nava ta, plutind în întunericul înstelat, cu gânduri în 
susurul abia simțit al aparaturii care, atunci când ţi-a 
venit rândul, te-a adus de departe să reprezinți ome- 
nirea şi să-i aduci Cunoașştere dintr-un alt capăt al 
Universului... poate chiar capătul unde și-a înțărcat 
dracul copii. 

Adică aici. 

Privești hăul de sub tălpile tale, acolo, jos, viața 
verde se roteşte şi ea de-a lungul minutelor, orelor, zi- 
lelor tale, viață ca orice viață, fără bine şi rău, doar o 
viață străină, pe care tu şi ai tăi vreți să o înțelegeţi şi 
să o stăpâniți — în numele omenirii, firește. Observaţii, 
măsurători, calcule, diagrame... 

„calcule, diagrame şi întrebări. 

— CINE EŞTI? 

Gânduri sunând ciudat. Uneori ajungi să-ți auzi 
propriile gânduri. Chiar aşa, cine eşti? 

— DE UNDE VINE... VII? 

O voce ca de sticlă. 

— Ai spus ceva? 

— Nu. Sunt vibrații în monitorul 28. 

Vocea caldă, învăluitoare, a navei, o altă singurătate. 

— CE ÎNSEAMNĂ SIN... SIN-GU... SINGURĂTATE? 

— Poftim? 

— N-am spus nimic, profesore. 

Nava se mai joacă din când în când cu tine, trece 
timpul. 

— TI... I... TIMPUL? 

Voce de sticlă, ceva nou. Poate că face să vibreze 
monitoarele „ferestrei”... 

— EU FAC VIBREAZĂ... SĂ VIBREZE „FERES- 
TRE”, EU! CINE TU? 

— Lasă joaca, frumoaso, avem treabă. 

— Nu mă joc. Există o vibraţie... Aflăm imediat. 

Vocea navei. Ar fi putut fi, într-adevăr, vocea unei 
femei frumoase. Dar nu-i decât tehnologie: calcule, 
diagrame, evaluări, toate într-o câtime de secundă. 

— FRUM... FRUMOASO, ÎNŢELEGI! EU SSSU... 
SSSSUNI... 

„Şi poc!, un monitor se împrăştie în mii de cioburi, 
dezvelind matricea optică holbându-se la tine ca un 

uriaş ochi de muscă rătăcit printre stele — adică prin- 
tre stelele de pe monitoarele încă întregi. Iar tu uiţi să-ți 
închizi gura. 

— Profesore, CEVA de pe planeta asta emite pe frecvența 
de rezonanță a ecranelor. Nu ştiu cum, dar trece prin toate 
scuturile. A spart... 

— Văd. Ce poate fi? 

— TU!, TU!! SSUNT... SUNT TU!! 

— Acum vibrează M-11, şi am scuturile la maximum. 
Inițiez.... 

— Ordon să nu inițiezi nimic. Mai aşteptăm. 

Jos, verdele planetei-junglă își continuă rotația lui 
domoală. Şi din nou: 

— SSS... SUNT EU!! 

— Cine eşti? întrebi fără convingere, mintea ome- 
nească o mai ia și ea razna, nu doar a maşinii. 

— SUNT UN EU! CA TU... CA TINE! 

— O vietate!!? 

— „care se face auzită făcând să vibreze sticla ecranelor. 

— Şi înțelege graiul uman!! Cum aga?! 

— AŞŞ... AŞA, CA TINE! SINGUR! ŞI FRU- 
MOASĂ! 

Deşi te trec sudori din cele reci, nu te poți abține: 

— Ascultă, „Singur şi frumoasă”, ar fi bine să te ho- 
tărăşti în privința sexului...! 

— SSEE... EX! CE ESTE? 

„„„şi curios/curioasă pe deasupra!, 

— Sexul? Ceva cu înmulțirea speciei, cu dragostea, 
mă rog... Voi cum vă înmulțiţi? — şi te gândeşti la parte- 
nogeneză, la spori sau la cine ştie ce ouțe extrateres- 
tre... 

— DOI... TREI... MULŢI! EU NU MULŢI, EU CA 
TINE!! SINGUR-FRUMOASĂ!! 

— Doar tu eşti... aşa? Pe întreaga planetă, doar tu? 

— EU... DOAR EU! PE PLA... PLANETĂ, Al... AIL.. 
AICI... ACOLO... VOL... CUM MULŢI... CUM VĂ ÎN- 
MULŢIŢI? 

Corect articulat. 

— Profesore, planeta adăposteşte o formă de viață po- 
tențial periculoasă pentru om! Vezi?, e de neoprit! 

— Aşteaptă, să ne lămurim. Uite, începe să vor- 
bească bine! 

— BIII-NE!! EU VORBEŞTE... VORBESC BINE! TU 
CU CINE VORBEŞII? 

— Cu nava asta, cu cine altcineva?! — şi brusc te 


sperii, ce ar putea face ființa ASTA navei tale? 

— Gata, profesore. Iniţiez procedura de sterilizare. 

— Stai!, nu te...! 

— CE ESSSTE „STERILIZARE”? 

Drace!, 

— Nimic. 

— NUI, EU NU VV... NU VREAU NIMIC!!, NU 
VREAU SĂ NIMIC!! STERILIZARE NIMIC, NU!!, ţipă 
vocea de sticlă, şi poc!, ecranul 21 sare-n țăndări și el. 

— Domol!, că-mi faci interfaţa vraişte! Contro- 
lează-te! 

— CONTROL! EU POT CONTROL... SĂ CON- 
TROLEZ! 

— Cum anume?, întrebi. 

— EU SUNT PRE... PRETUTINDENI! AICI, PE 
PLANETĂ, ORIUNDE! EU ÎNȚELEG, CONTROLEZ! 

Aşa poate pricepe limbajul uman, deci. Pătrunde 
în mintea ta şi... 

— Pericol, profesore. N-o mai lungim. 


— Taci! 

— EU NU TACI! 

— Nu tu!! 

— EU PĂTRUNDE... PĂTRUND ÎN MINTEA TA 
PREA TARE, DOARE! 


— Te doare dacă... 

— NU, PE TINE DOARE! NU BUN... NU ESTE 
BINE PENTRU TINE, NU VREAU! TU BUN, EU 
BUN! BUNE ÎNTREB... ÎNTREBĂRILE! RĂSPUN- 
DEM... RĂSPUNDE-MI! 

Chiar învaţă repede! 

— Profesore, te joci cu focul... 

— Urmăreşti şi înregistrezi, da? 

— TU ÎNTREABĂ?? 

O întrebare... Ce întrebare să-i pui unei ființe din 
altă lume?, care e mai importantă?, şi te auzi: 

— Răul... Ce crezi tu că e rău? 


183 


Alte istorii interzise Ovidiu Petcu 


Pauză, apoi: 

— TU RĂU, EU RĂU! 

Poc!, alt display! 

— Stai aşa!, strigi. Eu ce rău ţi-am făcut? 

— ACUM NU ÎNTREBI! TU TREBUIE RĂSPUNZI! 

— Păi, nu m-ai întrebat! 

Pauză. Profiţi: 

— Uite, îți pun o întrebare, îmi răspunzi; îmi pui tu 
apoi o întrebare, îți răspund. Aşa e drept. 

— DREPT? NU ÎNȚELEG! 

Să îi explici în logica binară... cum? Jos, verdele pla- 
netei se roteşte abia sesizabil. Răspunzi: 

— Uite: eu bun, tu bun, este drept; eu rău, tu rău, 
şi asta e drept; dar eu rău, tu bun, sau eu bun, tu rău, 
nu e drept. 

— ÎNȚELEG: SĂ NU MAI SPARG STICLĂ. 

— „Printre altele. Şi răspunde fiecare la întrebarea 
celuilalt, da? 

— CELUILALT, DA!, ESTE DREPT! 

— Buuun. Întreabă-mă! 

Tăcere, apoi: 

— MIII... MINTEA TA ESTE ÎN NAAA... ASSS... 
ASTRONAVĂ-NAVĂ, CU... CORPUL TĂU. DE CE? 

O întrebare de punctaj maxim. 

— Profesore, nu-i de glumă. 

— Vezi-ţi de treabă. 

— DE CE? 

— De ce... ce? 

Poc!, alt display undeva, în spate, Dumnezeule... 

— Hei!, uşor cu geamurile astea! Ai promis că... 

— RĂSPUNDE LA MINE... MIE!, NU MAŞINII! 
EU VIAŢĂ!, EU DREPT RĂSPUNZI! 

— Bine, bine... (la naiba, toată mintea ţi-e un burete 
ud şi uitat pe jos). 

— DE CE CORPUL TĂU CU BURETE... CU MIN- 
TEA ESTE? 

Culmea!, 

— Fiindcă aşa-i la specia mea, lua-o-ar... chm!! 

— NU ÎNȚELEGE... NU ÎNȚELEG SPECIA CHM. 

— Nu-i specie, e tuse! Un act fiziologic! Specia 
este... 

— GATA, ŞTIU! ŞI EU SPECIE! NU MAŞINA, EU! 

— Termină odată cu scormonitul prin mintea mea! 
Nu-i drept! Şi e rândul meu să te întreb... (...doamne!, 
ce anume?), 

— Voi... cum vă înmulțiți? Nu aveți sex? 

— DOUĂ INTREBĂRI, NU ESTE DREPT. 

Închizi ochii şi aştepţi zgomot de sticlă spartă; dar 
auzi doar atât: 

— NU MAI SPARG. AŞA ESTE BINE. 

Tăcere; apoi din nou vocea străină: 

— BU VREAU BINE. INTREABĂ! 

— Aveţi gen? Sex? 

— NU ÎNȚELEG. 

— În specia mea sunt două tipuri de indivizi: băr- 
baţii... 

— TU BĂRBAT, ŞTIU! 

— ...şi femeile. Ca să apară un nou individ uman 
- care poate fi de sex masculin, adică bărbat, sau fe- 
minin, adică femeie — trebuie ca un bărbat şi o femeie 
să... să facă dragoste, cum spun poeții; ori să se acu- 
pleze, cum spun biologii. Voi aveți aşa ceva? 

— EU NU AVEM. POEŢII ŞI BIOLOGII SUNT 
ALTE SPECII...? 

„Într-un fel da”, ai fi tentat să-i răspunzi, însă... 

— NU!, TOT OAMENI! DRAGOSTE... CE FRU- 
MOS! TU BĂRBAT, EU FEMEIE, DRAGOSTE! VREI? 

— lar mă cauţi prin minte?! 

— AŞA ÎNȚELEG MAI BINE, GRIJĂ PE TINE NU 
DOARE. SPUNE POEZII DE DRAGOSTE! 

Asta-i bună!, 

— Poezii? Nu ştiu nicio poezie. Dar pot să caut în 
banca de date. 

— Gata, inițiez sterilizarea. 

— Nicio sterilizare, auzi? 

— NUI!!, NU STERILIZARE!!, EU FEMEIE, DRA- 
GOSTE, BINE!! NU DOARE!! 

— Îți depăşeşti atribuţiile, profesore! 

— La naiba cu atribuţiile! 

— Chiar acum,„chestia” aia îmi umblă prin banca de 
date! Prioritate zero, activat! 

— Nu! 

Prea târziu: acolo, jos, verdele dispare în clocotul 
descompunerii. Siguranța omenirii etc. Jos, sus, bine, 
rău — vorbe. Spaima e mai mare decât curiozitatea. 
Undeva, pe Pământ, un copil mănâncă o înghețată, 
altul i-o smulge din mână, dar nu contează: acum sunt 
amândoi în siguranță. Nu-i aşa? 

Acum. 

Ce-i aia „acum? 

Departe, aproape, jos sau sus, acum sau cândva... 
O planetă vie cândva, acum stinsă, pluteşte mai de- 
parte în jurul unei stele oarecare din galaxia numărul 
mama dracului. Acolo, sub picioarele tale; sau deasu- 
pra lor, depinde cum stabileşti regula — sau cum ac- 
cepți să ţi-o stabilească alții. Biologia dictează poeziei, 
nu invers, aşa-i? 

Până unde? 

Înapoi, şi de la capăt: observaţii, măsurători, cal- 
cule, ipoteze — pentru ce? 

Ar fi putut fi femeie? Poate. Te-ar fi vizitat aici, pe 
navă? Poate. Voia să trăiască? Sigur. 

Cu ce ochi te-ar fi privit? Verzi, ca verdele care nu 
mai e? Negri ca nesfârşirea? 

Să te fi privit, cum? 

Să te simţi privit. Aşa, ca acum. Pivotezi cu fotoliul 
tău minunat şi vezi o siluetă în semiîntunericul din 
capătul punţii: EA. FEMEIE. Departe?, aproape? 

Te freci la ochi şi EA nu dispare. 

— Faci glume sinistre. După execuția de adineauri... 

— Nu e glumă. 

Ai fi preferat să fie. 

— „şi încă nu ştiu exact CE este. Uită-te şi tu! 

Un spot de lumină cade pe silueta fragilă și... într-a- 
devăr, este o EA; şi EA clipeşte greu din pleoapele ca 
două evantaie de mărime mijlocie. 

— Sunt frumoasă? 

Vorbeşte! Şi vocea asta.... de... de clopoței vorbitori... 

Ca în vis, EA „păşeşte” spre tine — de fapt alunecă, 
parcă are pernă magnetică — şi tot vine, târăndu-şi pe 
jos, ca pe o trenă, părul din sârme fine de aur scrâş- 
nind suav... Piciorugele cât palma unui copil... Coap- 
sele... cu totul ciudate... ca de căprioară?? Înghiţi 
chinuit. Apariția este drapată cu o rochie cam străve- 
zie, poate din raze de lună, mai știi?, ceea ce e şi mai 
groaznic, pentru că vezi... Chiar aşa, ce vezi? Şi pielea 
EI... de fapt... e ceva ca marmura... albul cadaveric al 
feţei... buzele ca două jumătăţi de cireaşă... Mijlocul, 
ca „tras prin inel”, îi dă aparenţa unei furnici uriaşe, 
cu ochii... pe un sfert din față! Femeia visurilor unui 
poet din secolul al XVIII-lea, al XIX-lea, cine mai ştie?, 
şi îți dai seama că, pentru ea EA, metaforele sunt 
realități certe, EA însăși e o metaforă! 

„..Şi „metafora” se tot apropie — când naiba a fost 
romantismul? Întrebi nava: 


188 


Alte istorii interzise Ovidiu Petcu 


— Căuta în banca de date? 

— E totuşi antropomorfă, nu? 

Strecori printre dinți: 

— De-aia n-o dezintegrezi? 

Nava iar te ignoră: 

— S-a inspirat din poeții romantici, presupun. 

— Te-am întrebat de ce... 

— Dacă s-ar fi inspirat din pictori... 

Nu există nici BINE, nici RĂU. Nici CRIMĂ. Nu-i 
aşa? 

— Să îl fi preferat pe Picasso... 

„Şi Zvonul de clopoței vorbitori: 

— Îmi place Picasso. 

Nu-i de mirare... 

Oare de ce ești răutăcios? 

„Metafora” s-a oprit. În spatele EI, discul de lumină 
al galaxiei vecine continuă să se înalțe solemn, ca un 
sunet de orgă, luminând vag leşul planetei de dede- 
subt. În jur miroase a crini, a zambile... 

— E drept ce aţi făcut? 

Siguranță. Cunoaștere. Nesfârşirea. 

Curând, cele două galaxii se vor ciocni. 

Ea este blondă. 

El este brunet. 

Ea este suplă. 

El este robust. 

Ea este comunicativă, sociabilă, fără a fi, totuşi, o 
pisăloagă. 

El este retras şi tăcut, fără a fi, totuşi, un timid. 

Ea este astronaut. 

El este robotician. 

Şi ea, şi el, aparţin aceleiaşi lumi: o planetă coloni- 
zată cu două sute de ani în urmă. Pământul e departe. 

— „iar acolo sunt plante verzi, spune ea. 

El tace. 

— Îți dai seama, acolo sunt verzi şi frunzele florilor, 
şi ale copacilor, şi iarba!, insistă ea. 

— Da, ştiu, răspunde el. 

Aici copacii nu sunt verzi, nici iarba, nici frunzele 
florilor. Chestie de lumină, pigmenți... 

— Aş vrea să mă plimb într-o pădure verde!, şi 
ochii ei râd. 

— Nu văd mare diferență, spune el, și arată spre 
vegetația luxuriantă albăstrie ce se leagănă dincolo de 
cupola de energie a scutului exterior, pe suprafața lui 
nevăzută, vântul verii zgârie urme de strălucire... 

— Liber?, îl întreabă ea. 

— ...Da. Liber. 

— Şi eu. Am fost reactivată ieri. 

Tăcere. Şi ea este blondă, suplă, comunicativă, li- 
beră şi astronaut. Iar el este brunet, robust, cam tăcut 
(prea tăcut, nu-i aşa?), liber şi robotician; doar că 
uneori e cumplit de greu să te hotărăşti. 

— Ce serveşte domnul?, ce serveşte doamna? 


X kk 


— ...Specialitatea casei, decide el, în sfârşit. 

— La fel, surâde ea. 

Chelnerul se înclină aprobator şi se îndepărtează 
cu demnitate — un mers uman bine imitat. 

— Este o societate stabilă, nu?, remarcă el conven- 
tional. 

— Da, foarte stabilă!, confirmă ea plină de convin- 
gere. 

Local de modă veche: bar, mese şi scaune, roboți- 
chelner. Consumatori destul de mulți la ora asta, dis- 
cută cu glas scăzut despre știință şi tehnologie, despre 
noile nave de transport prin subspaţiu, despre cursul 

dezactivărilor şi reactivărilor la Banca Forţei de 
Muncă, despre colonizare, despre vreme... Oameni de 
toate profesiile. Oameni ca ei. 

— Tu nu simţi niciodată nevoia să încalci regula?, 
îl întreabă ea. 

EI ridică din umeri, priveşte vegetaţia albăstrie de 
afară, agitată de vântul verii. 

— Hai să vopsim pomii, să-i facem verzi!, spune ea 
conspirativ, dar suficient de tare — câteva feţe se întorc 
sprei ei dezaprobator. 

— Îţi place atât de mult verdele?, insinuează el cu 
oarecare brutalitate privind mlădierile tulpinilor de 
afară. Ea roşeşte până în vârful urechilor: 

— Cum poţi spune asta?! 

— Nul, nu m-am gândit la ce crezi tu!, se apără el 
râzând încet. 

— Întotdeauna te porți aşa grosolan? Decât să spui 
vulgarități, mai bine ai solicita iarăşi un loc în Bancă! 

Furioasă. Arată spre punctul unde poți bănui, sub 
costum, încastrat în piele, monitorul BFM: 

— Nu ai fost reactivat odată cu mine, deci aştepţi 
de cel puţin o săptămână! Ai de gând să şomezi până 
ți se va da iar semnalul pentru dezactivare? 

— De ce nu? Vara este un anotimp frumos pe pla- 
neta asta. În plus, există bunuri din belşug pentru 
toți... 

— Un bun colonist nu gândeşte astfel! 

El ridică din umeri: 

— Raporturile mele cu Banca sunt ca ale oricăruia 
de aici. Au să mă dezactiveze iar, dacă va fi nevoie. 
Sau îmi vor propune un nou contract... orice este po- 
sibil. 

— Şi crezi că ţi-l vor propune mâine? Sau poimâine?, 
îi întoarce ea, aproape strigând, aluzia de mai înainte. 

Discuţiile celor din jur încetează câteva secunde — 

„poimâine”!, grosolănia n-a trecut neobservată. Ea ro- 
şeşte, îngaimă: 

— lartă-mă. 

El se face că nu aude, spune: 

— Poimâine? De ce nu? Când e nevoie, se fac activări 
şi în Ziua de Dragoste. Pentru Proiectul RA, de pildă... 

— Nu ai puţin respect pentru ceilalți?!, ţipă ea de 
atâta indignare, iar el: 

— Eu am vorbit încet. Şi nu am propus nimănui să 
vopsesc pomii în verde. 

Ea se pregăteşte să se ridice. El o priveşte în ochi: 

— Rămâi. Te rog. 

Irizațiile domului de energie tulbură cu striuri de 
argint electric imaginea trupurilor vegetale albăstrii 
mişcate ritmic de vântul verii. 

Specialitatea casei e delicioasă. 

În camera de zi este o lumină plăcută. 

— Avem o societate foarte stabilă, spune ea. 

El opacizează peretele dinspre grădină cu un gest. 
Răspunde: 

— Aşa e. Foarte stabilă. 

Se dezbracă, se îndreaptă spre baie — umeri largi, 
musculatură frumos reliefată. 

Ea cere un film. În aer se materializează un ecran 
de pânză din vremea începuturilor cinematografiei. 
Ecranul prinde viață: America de nord, mijlocul seco- 
lului al XIX-lea — pământul roşu al Tarei, lumea Su- 
dului. 

— Ce gusturi ciudate ai, aude ea, şi întoarce capul: 
fără halat, ciufulit şi frumos, el. ÎI întreabă în glumă: 

— Ai lăsat apă şi pentru mine? 

Zâmbesc amândoi. 

Pe ecran, războiul: Atlanta sub asediu, incendii; pe 
străzi, oameni sălbăticiți de panică. Printre clădirile 
incendiate, degajat şi curajos, Reth Butler conduce o 
„trăsură” trasă de un „cal”. Alături de el, îngrozită, 
Scarlet O'Hara. Mândrie şi teamă. 

Sculpturală, cu părul ud revărsat pe umerii goi. 

— De ce nu ţi-ai uscat părul?, întreabă el. 

Ea zâmbeşte: 

— Nu te-a prins ploaia niciodată, nu-i aşa? 

Oraşul în flăcări, apusul. Cei doi au coborât din tră- 
sură, vorbesc. Ea îl înfruntă. Cu o mişcare sigură, el o 
cuprinde şi o sărută lung. Se despart. 

Goală, ea se cuibăreşte alături. El o cuprinde pe 
după umeri, ea protestează: 

— Ce faci?! Încălcăm regula! 

— Voiai să vopsim copacii! 

Ea râde. Filmul continuă. 

— Lucrezi la ceva anume?, întreabă ea. 

— La nimic. De anul trecut. Mi-au preluat proiectul. 

— Îmi pare rău, spune ea. 

Unioniştii stăpânesc Sudul; pământul Tarei — sără- 
cie şi foamete. 

— O prinde bine... „draperia”, spune el. 

— Acum este „rochie”, nu „draperie”, îl corectează 
ea. Nu aveau „bani” să „cumpere” îmbrăcăminte... 

Arhaisme aproape uitate. 

Agresiv, un soldat nordist. Şi Scarlet apasă pe tră- 
gaci, soldatul nordist cade uimit, moare. 

Goi, stau alături. Ea îi priveşte cu coada ochiului 
monitorul — nimic. Nici al ei nu arată ceva — nici mä- 
car AŞTEPTARE. Îngândurată: 

— Cred că am să cer, totuşi, un loc în Bancă. 

— Să te dezactiveze? Aşa devreme? Şi când ai să 
mai poți încălca regula? 

Insinuant. 

Ea roşeşte discret: 

— Nu sunt un bun cetățean — asta vrei să spui? 

— Micile abateri sunt bine tolerate, doar suntem o 
societate stabilă, nu? 

Ea roşeşte până în vârful urechilor, vrea să-i spună 
ceva privitor la cetățenii cărora le sunt preluate proiec- 
tele... însă nu-i mai spune. Şampania doarme în fra- 
pieră. Pe măsuţă, icrele negre tradiționale au un 
aspect foarte realist. Războiul a sărăcit întreg Sudul. 
Ferma trebuie pusă pe picioare. BFM - Banca Forţei 
de Muncă. Dar cei din film nu au monitoare. 

— „Le iubesc”, spune el formula al cărei sens nu îl 
mai ştie nimeni. 

„„Şi el o ia pe Scarlet în braţe, urcă scara largă spre 
„dormitor“, ea se zbate furioasă. 

— Ce ţi-a venit?, aude şoapta ei. 

— Vreau să încălcăm regula... murmură el. 

— Să ce? 

Dincolo de peretele opacizat, vântul verii. 

— Să încălcăm regula. 

— Să vopsim copacii?, se întoarce ea spre el, însu- 
flețită. 

— Nu. Să aduc, ştii... 

— „în timpul săptămânii de lucru?!, şi îl priveşte 
intrigată. 

— Nu ţi-ar plăcea să devenim rebeli? De ce nu 
ACUM? 

Ea se uită la fetița care călăreşte „poneiul”. Spune: 

— Ar fi mai spectaculos dacă am vopsi copacii în 
verde. Asta i-ar şoca pe toți. 

Fetița îşi îndreaptă vijelios „poneiului” către un 
„gard”. 

El tace, ridică din umeri. Şi ea adaugă: 

— Aici n-am scandaliza pe nimeni. 

Fl ia fetița în brațe. Fetița e moartă. „Poneiul” nu 
are nicio vină. 

— Bine, am să cer vopsea. 

Şi chiar cere. Câteva tuburi cu vopsea verde se ma- 
terializează într-o nişă. 

„iar ei se ceartă, se despart. Definitiv? Cine ştie? 
„Şi mâine e o zi!” 

Se întind şi adorm alături. 

Localul este, ca întotdeauna, plin — local de modă 
veche: mese şi scaune, roboți-chelner. Voci scăzute, 
subiecte obişnuite — cursul activări/dezactivări la 
Bancă, proiectele noi, colonizarea, vremea... 

— Cu ce vă servim astăzi? 

El şi ea se privesc amuzați. 

— Cu specialitatea casei, cere el. Şi... vom bea şam- 
panie. 

Chelnerul se înclină aprobator şi se îndepărtează 
cu demnitate — un mers uman bine imitat. Dincolo de 

cupola de energie a scutului exterior, afară, vântul 
verii leagănă ritmic trunchiurile subțiri şi prelungi ale 
copacilor. 

— Când îi vopsim? 

Ea are un zâmbet ciudat şi ţine o mână sub masă 
în vreme ce mâna cealaltă, sprijinită pe degetul arătă- 
tor şi pe cel mijlociu, încearcă să imite mersul chelne- 
rului-robot. Nu prea îi reuşeşte. 

— Hei...! 

Nimic: acum degetele ei lungi şi subțiri desmiardă 
marginea dură şi rotunjită a mesei, te aştepţi ca sub 
mângâierea aceea lemnul să redevină viu şi plin de 
sevă. 

— Tu vrei să vopseşti masa? o întreabă el. 

— Nuuu..., vine răspunsul ei ca din altă eră. Pe pie- 
lea frunții îi răsar picături fine de transpirație, mâna 
ei abandonează leneş marginea mesei, degetele ei 
ating nesfârşit de încet linia de lipire a jumătăţilor 
combinezonului de la gât în jos... 

— ...Ți-e cald? 

— Nuuu... 

„Şi ele se îndepărtează dezvelind pielea... sânii... 
și ea tot ține o mână sub masă, ce ascunde oare în 
mâna aceea?, și el o întreabă: 

— Chiar nu ţi-e cald? 

— Nnnuuu..., îşi prelungeşte ea răspunsul. 

— Mă rog, ridică el iarăşi din umeri. 

Afară, vântul verii leagănă trunchiurile subțiri şi 
înalte. Ritmic. La mese, conversații obişnuite — cursul 
activări/dezactivări la Bancă, proiectele noi, coloniza- 
rea... Suntem o societate stabilă. Da, se va sfârşi în cu- 
rând şi vara. 

Un foşnet — combinezonul a căzut... şi el o vede, ne- 
dumerit, goală. Piele netedă, fierbinte, obişnuită. De 
ce o fi făcut asta? O întreabă: 

— Ce e cu tine? 

Îmbujorată, gâfâie uşor privind cu ochii întredes- 
chişi la mâna de sub masă... 

— Ce ţii în mână? 

Ca dintr-o mare depărtare, ea îşi ridică ochii spre 
el: 

— Pământul... verde..., şi începe să dea la iveală 
mâna... 

— Potoleşte-te!, articulează el ca din ceaţă. Vop- 
seaua... 

„dar mâna ei a ajuns deja la marginea mesei. 

— Nu, îngaimă el, mai bine copacii... 

— Da... verde..., şi mâna ei dă la iveală un mic drep- 
tunghi din plastic — unul verde. 

Imaginea micului dreptunghi verde îl înfioară ne- 
permis de plăcut. Îşi aude vocea articulând cu greu: 

— N-nu azi... Mââi-ne, te r-rog... As-cun-de-l...!, 
însă nu-şi poate desprinde privirea de pe obiectul 
acela. În jur, voci scăzute: vremea, coloniile, Banca... 
Este o societate stabilă, nu-i aşa? Omul — unica va- 
loare. Cursul valorii: activări, dezactivări, este loc 
pentru toți. „Banul” a fost o greşeală care a ţinut în 
loc omenirea milenii întregi. 

— Ba azi... 

„Banii”? Cum, nu ştiţi ce erau „banii? Erau nişte 
„hârtii” verzi, „bancnote“... Apoi s-a inventat „cardul 
de credit”, nu? Ssss!, lasă că ne explici mâine... Chiar 
aşa, puţină decenţă... nu spui asemenea lucruri într-o 
zi de muncă...! lertați-mă, sunt istoric, la noi... Foarte 
bine, mâine poți să ne povesteşti mai multe... dar nu 
azi, înţelegi... Fireşte, fireşte... 

Sub vântul verii, copacii se leagănă ritmic... hipno- 
tic... verde... Cu o fortare disperată, auzul lui se încleş- 
tează, vătos, de şoapte amestecate: noile astronave de 
linie, vremea, proiectul RA... Care proiect? RA, adică 
Roboții Autoreproducători. Roboţi-pereche? Bineîn- 
țeles!, ca să evolueze mai repede prin schimbul de... 
Mă rog, se combină şi conduc la... la crearea a ceva 
nou, mai complex, mai adaptabil... Ssst!, vorbim de 
asta mâine! Ei, ce atâta tradiţie?! Suntem o societate 
stabilă, nu? 

„„„Şi verdele trezindu-i un interes năucitor pentru 
pielea ei fierbinte, catifelată, umezită de dorinţă... 

Cuuum? Da, da, comportamentul de... hm... este ini- 
tiat când li se arată un... în sfârşit, ştiţi ce vreau să 
spun... Extraordinar!, ca la oameni! 

„„„şi mâna lui atinge, la rândul ei, linia de deschi- 
dere a costumului... şi costumul său alunecă, la 
rându-i, de la umeri în jos, atinge podeaua cu un foş- 
net de iarbă... Ce-ar fi putut însemna cu secole-n urmă 
„dorință”, „credit”, „dragoste“, „bani”? 

Lăsaţi-i, domnule chelner, nu ne deranjează, lăsaţi-i... 
Dar acoperiți iute „cardul”, că de!, suntem şi noi oa- 
meni... Cine, ei?? Ha-ha-ha! Nu, nu par să fie roboți 
autoreproducători! Doar ştim cu toții, vezi „cardul“ 
şi trupul îţi dă în clocot, n-ai ce-i face! 

„iar cele doua trupuri se caută... se ating... se în- 
trepătrund... 

Da, tineri şi rebeli: e cald, e vară... Sigur, sigur... 
doar că au etalat simbolul „card” cu câteva ore mai 
devreme... Nu alertați autoritățile... O mică abatere, 
acolo... Doar suntem o societate stabilă, tolerantă, nu-i 
așa? 

Pe scutul exterior, vântul verii stârneşte scânteieri 
prelungi, prelungi, legănând tulpinile copacilor rit- 
Mic, ritmic, ritmic... 

„Se ştie că multe din cele imagi- 
nate de scriitori au devenit mai 
apoi realităţi. Sigur, autorii nu pot 
să «prevadă» mereu, dar pot 
întotdeauna să prevină: pot pune 
întrebări grave, pot emite impo- 
teze îndrăznețe şi pot da idei 
astfel încât să inspire faptele unei 
realități viitoare. Fapte care să se 
unească într-o istorie mai bună.” 

Autorul 


„Rând pe rând, sub ochii citito- A 3 
rului încep să se desfăşoare j 
aventuri SF captivante, într-un 
prezent care ne este familiar 
sau într-un viitor îndepărtat, pe 
Pământ sau la marginea univer- 
sului, în România noastră sau 
într-o Românie paralelă. Însă 
aceste aventuri conţin avertis- 
mente şi întrebări adresate 
nouă, tuturor.” 


"Ta 


E7 


PGG p 
MRI a 
T.. "Ru 


Editura 


-606- 


/86069"057582 
EEA 


